Gudhurathee Veshi Rakkaatheri Kurumah Abadhuves Vakaalaathu Kuraanan: Raees | Hathaavees\nގުދުރަތީ ވެށި ރައްކާތެރި ކުރުމަށް އަބަދުވެސް ވަކާލާތު ކުރާނަން: ރައީސް\nޖޫން 5, 2020 ހަތާވީސް އޮންލައިން\nސަރުކާރުން ގުދުރަތީ ވެށި ރައްކާތެރި ކުރުމަށް އަބަދުވެސް ވަކާލާތު ކުރައްވާނެ ކަމަށް ރައީސް އިބްރާހީމް މުހައްމަދު ސޯލިހު ވިދާޅުވެއްޖެއެވެ.\nމިއަދު ފާހަގަކުރާ ބައިނަލްއަގުވާމީ ތިމާވެށީގެ ދުވަހާއި ގުޅިގެން ރައީސް ސޯލިހު ކުރެއްވި ޓްވީޓެއްގައި ވިދާޅުވީ މިސަރުކާރުން ގުދުރަތީ ވެށި ރައްކާތެރި ކުރުމަށް އަބަދުވެސް ވަކާލާތު ކުރާނެ ކަމަށެވެ.\nރައީސް ސޯލިހު ވިދާޅުވީ ތިމާވެށި ދުވަސް ފާހަގަކުރަމުންދާއިރު، މިހާރު ދިމާވެގެން އުޅޭ ކޮވިޑް-19ގެ ބަލިމަޑުކަމުން އަރައިގަންނަން މަސައްކަތް ކުރުމާއެކު ތިމާވެށި ހިމާޔަތް ކުރުމަށް ވެސް ޚާއްސަ ސަމާލުކަމެއް ދޭން ޖެހޭ ކަމަށެވެ. ރައީސް ސޯލިހު ވިދާޅުވީ ތިމާވެށި ހިިމާޔަތް ކުރުމަށް ކުރެވެން ހުރި މަސައްކަތްތައް ކުރުމުގައި މިސަރުކާރުން ހާއްސަ ސަމާލު ކަމެއްދޭނެ ކަމަށެވެ.\nOn #WorldEnvironmentDay2020 as we emerge from the covid crisis, it is paramount that we make the protection of the earth’s natural environment and its biodiversity key aspects of our efforts to build anew. My Government will continue our advocacy #ForNature for our common future.\n— Ibrahim Mohamed Solih (@ibusolih) June 5, 2020\nމިއަހަރުގެ ތިމާވެށީގެ ދުވަހުގެ ޝިޢާރަކީ "ޓައިމް ފޮރ ނޭޗަރ" އެވެ. އަދި މިއަހަރު އަލިއަޅުވާލުމަށް ނިންމާފައި ވަނީ ދިރޭތަކެއްޗަށެވެ.\nސަރުކާރުން ގުދުރަތީ ވެށި ރައްކާތެރި ކުރުމަށް އަބަދުވެސް ވަކާލާތު ކުރައްވާނެ ކަމަށް ރައީސް ސޯލިހު ވިދާޅުވިއިރު ގުޅީފަޅު ހިއްކުމުގެ މަޝްރޫއުއާ ގުޅިގެން ވިލިމާލެ ފަރަށް ގެއްލުންވާ ކަމަށްބުނެ މައްސަލައެއް ވަނީ ފެންމަތިވެފައެވެ. އަދި މާދަމާ ރައްޔިތުން މަޖިލީހުގެ އެންވަޔަރަމަންޓް އެންޑް ކްލައިމެޓް ޗޭންޖު ކޮމެޓީއަށް ކަމާބެހޭ އިދާރާތަކުގެ އިސްވެރިން ހާޒިރު ކުރާނެއެވެ.\nPrevious ހަސަން ލަތީފުގެ ވަރުގަދަ ބަހުގެ ހަަމަލާއެއް ހޯމް މިނިސްޓަރު އިމްރާނަށް\nNext ރެހެނދި ސްކޫލާއި އެ ސްކޫލުގެ ޕްރިންސިޕަލްގެ ސޯޝަލް މީޑިއާ އެކައުންޓުތައް ހެކްކޮށްފި


Laii Ge Birthday Cake Eyna Ah Varah Kamu Gosfi! - Vaguthu\nލައިގެ ބާތުޑޭ ކޭކު އޭނާ އަށް ވަރަށް ކަމުގޮސްފި!\nއިއްޔެ އަކީ ރާއްޖޭގައި ބޭއްވުނު އެންމެ ފުރަތަމަ މޯލްޑިވިއަން އައިޑަލް ކާމިޔާބު ކުރި ލަވަކިޔުންތެރިޔާ އަދި މިހާރުގެ ފުޓްބޯޅަ ކުޅުންތެރިޔާ ލައިޝާ ޖުނައިދު (ލައި) އުފަންދުވަހެވެ.\nއިއްޔެ ލައި އަށް 22 އަހަރު ފުރިފައި ވާއިރު އޭނާގެ މައިންބަފައިން ވަނީ އާލީ ބާތްޑޭ ސަޕްރައިސް އެއްގެ ގޮތުގައި އޭނާ އަށް ދެ ކޭކު ދީފައެވެ. މެންޗެސްޓާ ޔުނައިޓެޑު ކޭކަކާއި ކްރިސްޓިއާނޯ ރޮނާލްޑޯގެ ދެ ކޭކު ލައީ އަށް ދީފައި ވާއިރު ލައި ބުނެފައި ވަނީ އެއީ އޭނާގެ ފޭވަރިޓް ކަމަށާއި މަންމަ އާއި ބައްޕަ އަށް ވަރަށް ބޮޑަށް ޝުުކުރު އަދާ ކުރާ ކަމަށެވެ.\nލައި މެންޗެސްޓާ ޔުނައިޓެޑް ކޭކާއި އެކު\nދިވެހިރާއްޖޭގެ ގައުމީ އަންހެން ފުޓްބޯޅަ ޓީމުގައި މިހާރު އިސް ދައުރެއް އަދާ ކުރަމުން އަންނަ ލައި އަކީ ވަރަށް ހުނަރުވެރި ޒުވާނެކެވެ. އުމުރުން ހަނގު އުމުރެއްގައި އެތައް ކާމިޔާބީ ތަކެއް ހާސިލް ކޮށްފައިވާ ލައި އަކީ ގިނަ ބަޔަކު ނަމޫނާ އެއްގެ ގޮތުގައި ބަލަމުން އަންނަ ފަރާތެއްކަންވެސް ފާހަގަކޮށްލެވެއެވެ.\n1997ވަނަ އަހަރު އޮކްޓޫބަރު މަހުގެ 26ވަނަ ދުވަަހު އުފަންވެފައިވާ ލައި އެންމެ ފުރަތަމަ އާއްމުންގެ ސަމާލުކަން ހޯދާފައި ވަނީ މޯލްޑިވިއަން އައިޑޮލްގެ ތެރެއިންނެވެ. އޭނާގެ ރީތީ އަޑުންނާއި ކޮންފިޑެންސްގެ ސަބަބުން ގިނަ ބަޔަކު ލައި އަށް ލޯބި ޖެހުނު އިރު އައިޑޮލްގެ ފުރަތަމަ ސީޒަން ކާމިޔާބު ކުރުމަށް ފަހުގައިވެސް ލައި ވަނީ ރީތި އެތައް ލަވަތަކެއް އާއްމުންނާއި ހަމައަށް ގެނެސްދީފައެވެ.\nލައި ކްރިސްތިއާނޯ ރޮނާލްޑޯ ކޭކާއި އެކު\nލައި މި ފޮޓޯތައް ހިއްސާ ކޮށްފައި ވަނީ އޭނާގެ އިންސްޓަގްރާމް އެކައުންޓުގައެވެ.\nއޮކްޓޯބަރ 27, 2019 00:50\nކޭކައްވުރެ ލައި ލޯބި ލައި އަހަރެން ބޭނުންް!!\nއޮކްޓޯބަރ 27, 2019 07:31\nއިންސާފުން އެއްކިބާ ވުމުގެ ސަބަބުން އެސޮރުވެސް ލަދެއްގައި ބެދުނީ. ޖަޖުންގެ ފެންވަރާއި މެދު ސުވާލުވެސްވއުފެދުނީ.\nޢެމަންޖެ ލަވައިގެ ދުނިޔެއިން ގެއްލުނީ.\nއޮކްޓޯބަރ 27, 2019 07:44\nމާތް ﷲ ނަހީކޮށްފައިވާ މިޔުޒިކު ކުޅުމާއި މުސްލިމު އަންހެން ކުދިން ފުޓްބޯޅަ މޮޑެލްއަކަށްވެގެން އުޅުމީ ކޮން ކަހަލަ ނަމޫނާއެއް. ތިޔަށްވުރެ ރަނގަޅުކަމެއް ކޮށްބަލަ!. ބުރުގާ އަޅާ، މިޔުޒިކާ ދުރަށްދޭ!. ތިޔަފަދަ ކަންކަމުން ދުވަހަކުވެސް ހިތްހަމަ ނުޖެހޭނެ.\nއޮކްޓޯބަރ 27, 2019 07:45\nތިމާ ތިމާ ވަރެއް ނެތިގެން އުޅުނަސް ތިޔައީ ހަމަ ސުމެއްގެ މީހެއް.\nއޮކްޓޯބަރ 27, 2019 09:33\nހަމަ ނަރަކައިގެ ދަރުގަނޑެއް.\nއޮކްޓޯބަރ 27, 2019 08:09\nއޭނަ ބުނި ޑޮކްޓރަކަށޭ ވަނީ...ސްޓިލް ވެއިޓިންގް ަަަަަަަަަަަަަަަަަަަަަަަަަަަަަަަަަ ފޯދަ ނިއުސް\nއޮކްޓޯބަރ 27, 2019 09:46\nކޮބާ ޑޮކްޓަރުކަން ކިޔަވަން ދިން ލާތިތައް؟\nއޮކްޓޯބަރ 27, 2019 13:23\nޑޮކްޓަރޭ ކިޔައިގެން ބޮޑު ލަވަ މުބާރާތެއް ކާމިޔާބު ކޮއްފި. މި ދިވެހިން މޮޔަ ހެއްދިދާނެ ކޮންމެ މީހަކަށް. ގައުމު ހިންގަން އެނގޭނެޔޭ ބުނީމާ އަސާސީ ތައުލީމު ފެންވަރު މީހަކު ވެރިކަމަށް ވެސް ހޮވައިފި.\nއޮކްޓޯބަރ 28, 2019 09:04\nއޮކްޓޯބަރ 27, 2019 16:55\nލަވަ މުބާރާތުގަ ޑޮކްޓަރޭ ކިޔައިގެން ކަރާ ފަޅާފަ އޭގެން މޮޅުވެގެން ލަވަ ކިޔަނީކީވެސް ނޫން. ޑޮކްޓަރު ކަންވެސް ކިޔަވަނީކީ ނޫން. ހަމަ ބޮޓެއް.\nނޮވެމްބަރު 2, 2019 12:49\nމިފަދަ މީހުން ވެސް ބޭން ކުރޭ! ފަރަންޖީ ގޮތްގަނޑު ޕުރޮމޮޓުކުރާމީހުނާ އަހަރެމެން ދެކޮޅު! #ބޭންއެމްޑީއެން #ބޭންލާދީނީ


Ehen Meehakah Faadukiyumuge Kurin Amilla Meeha Islaahuvun Muhimmu - Maumoon - Vaguthu\nއެހެން މީހަކަށް ފާޑުކިޔުމުގެ ކުރިން އަމިއްލަ މީހާ އިސްލާހުވުން މުހިއްމު - މައުމޫން\nއެހެން މީހަކަށް ފާޑުކިޔުމުގެ ކުރިން ތިމާގެ އަމިއްލަ ނަފްސު އިސްލާހު ކުރުން މާ މުހިއްމު ކަމަށް ކުރީގެ ރައީސް އަލްއުސްތާޛު މައުމޫން އަބްދުލްޤައްޔޫމް ވިދާޅުވެއްޖެއެވެ.\nރައީސް މައުމޫން މިއަދު ކުރެއްވި ޓްވީޓެއްގައި ވިދާޅުވީ ކޮންމެ މީހަކުވެސް ތިމާގެ އަމިއްލަ ނަފްސު އިސްލާހުކޮށްފިނަމަ، މުޅި މުޖްތަމަޢު އޮންނާނީ އިސްލާހުވެފައި ކަމަށެވެ. ރައީސް މައުމޫން ވިދާޅުވީ މީހަކަށް ނަސޭހަތެއް ދޭނަމަވެސް، އެކަން ކުރަން ވާނީ މާތްﷲ އަންގާފައިވާ ގޮތުގެ މަތިން ކަމަށެވެ.\nEhen meehakah faadu kiyumuge ge kurin thimaage amilla nafsu islaahu kurun muhimmu. Komme meehaku ves thimaage amilla nafsu islaahu koffi nama, mulhi mujthamau onnaanee islaahu vefa. Meehakah naseyhatheh dhey nama ves ekan kuran vaanee Maaiy Allah angavaafaivaa gothuge mathin pic.twitter.com/i1c4kPKcoQ\nރައީސް މައުމޫން މިގޮތަށް ޓްވީޓު ކޮށްފައި މިވަނީ މަރުތަކާ ބެހޭ ކޮމިޝަނުގެ ފަރާތުން ޑރ.އަފްރާޝީމްގެ މަރާ ބެހޭ ގޮތުންނާއި، ރިލްވާން ގެއްލުމާއި ބެހޭގޮތުން ތަފްސީލީ ރިޕޯޓެއް ނެރެގެން، އެ ރިޕޯޓުގައި ވާހަކަތަކާ ގުޅޭގޮތުން ސިޔާސީ މީހުންނާއި، ދީނީ ޢިލްމުވެރިންނާއި، އަދި ރައްޔިތުންގެ މެދުގައި ކުރެވޭ ބަހުސްތައް އިތުރުވެފައިވާ ދަނޑިވަޅެއްގައެވެ. މަރުގެ ކޮމިޝަނުގެ ރިޕޯޓުތަކުގައި ރާއްޖޭގައި ދީނީ ހަރުކަށި ފިކުރުގެ މީހުން އުޅޭކަން ވަނީ ހާމަކޮށްފައެވެ. އަދި ބޮޑެތި މަރުތަކާއި، އެފަދަ ޖަރީމާތައް ހިންގަނީ ރާއްޖޭގައި ޙަރަކާތްތެރިވާ މިފަދަ ޖަމާޢަތްތަކުގެ މެމްބަރުންކަމަށް ވަނީ ތުހުމަތުކޮށްފައެވެ.\nރައީސް މައުމޫން އަކީ ރާއްޖޭގައި 30 އަހަރުވަންދެން ވެރިކަން ކުރެއްވި ރައީސް އެކެވެ. މިސްރުގެ އަލް އަޒްހަރު ޔުނިވާސިޓީއިން ތަޢުލީމް ހާސިލްކޮށްފައިވާ، އެ މަނިކުފާނަކީވެސް ދީނީ ތަފާތު އެކި މައުޟޫޢު ތަކަށް ޒަމާނުއްސުރެ ވާހަކަ ދައްކަވައެވެ.\nނަމަވެސް މިއަދު މައުމޫން ހާއްސަ ނަސޭހަތެއް ދެއްވާފައި މިވަނީ ފަހަކަށް އައިސް ދީނީ މައްސަލަތަކާއި މެދު މައުމޫން އެއްވެސް އެއްޗެއް ވިދާޅުނުވާތީ މައުމޫނަށް ވަނީ ފާޑުކިޔުން އަމާޒުވެފައެވެ.\nނޮވެމްބަރު 25, 2019 13:04\nކަލޭ ދުވަހަކުވެސް އިސްލާޙްވީމުތަ؟ އެހެންމީހުންނާ ދިމާލަށް އިގިލި ދިއްކުރުމުގެ ކުރިން ތިމާ މީހާގެ 85 އަހަރު ހޭދަކުރި ނުލަފާކަން އަޅެ ކުޑަކޮށްވެސް ހަދާންކޮށްލާބަލަ!\nނޮވެމްބަރު 25, 2019 13:16\nބެއްޔާއަކީ މިގައުމުގެ ހަލާކަށްވާނެއޭ ކާކު ހިތަށް އަރާނީ. ދީނާ، ގައުމު އޮޔާގޮއްސި. ﷲ ތަޢާލާ ބައްލަވާވޮޑިގެންވޭ. ތިޔަ ޖާހިލުކަމުގައި ކިހާދުވަހަކު ބެއްޔާ ހުންނާނަންކަމަށް ތިއުޅެނީ؟\nނޮވެމްބަރު 25, 2019 13:22\nމަނިކުފާނު ހަރަކާތްތެރިވާ ސިޔާސީ ދާއިރާ އަށް ބަލާއިރު ފުރަތަމަ މަނިކުފާނުގެ ނަފުސު އިސްލާޙު ކުރުން ބުއްދވެރި.\nނޮވެމްބަރު 25, 2019 13:35\nތިޔަ ބުނި ސިފަ އެން\nނޮވެމްބަރު 25, 2019 13:36\nތިޔަ ބުނި ސިފަ އެންމެ ބޯކޮށް ހުރީ ކަލޭގެ ގައިގައި! އިޞްލާޙްވަން ގޮވާލުމުގެކުރިން ކަލޭ ފުރަތަމަ އިޞްލާޙްވޭ!\nނޮވެމްބަރު 25, 2019 13:40\nބަލަ ކަލޭވެސް އަންނި އައްވެސް އެހެން މީހުންނަށްވެސް ބަވާ ފާޑު ކިޔާހެދި މިހާރުވެސް އެކަން ކަލޭ ކުރޭ . ވާހަކަ ނުދައްކާ ހުރޭ . ޤާއުމު ހަލާކުކޮށްފަ\nނޮވެމްބަރު 25, 2019 14:43\nކަންބަޅިއެއް މައްޗަށް އެއް ހާސް ފޮތް އެރުވިޔަސް ކަންބަޅިއެއް ވާނީ ކަންބަޅިއަކަށް.\nނޮވެމްބަރު 25, 2019 14:58\nއެ ވިދާޅުވީ ވަރަށް ރަނގަޅު ވާހަކަފުޅެއް ކޮންމެ ކަމެއްގައިވެސް ތިމާ އިޞްލާޙް ވެ ހުރެ މެނުވީ އަނެކުންގެ ކަންކަމާ ބެހުމަކީ ރަނގަޅު ކަމެއްނޫން\nނޮވެމްބަރު 25, 2019 15:31\nބޭބެ މުސްކުޅިފުޅު ވީމަ އުޅުއްވާ ގޮތެއް ލަދުން ބޯހަލަާކު މައްކާއަށްގޮސް އެޕާޓް މަންޓެއް ގަނެގެން އަޅުކަމުގައި އުމުރުގެ ބާކީ ދުވަސްކޮޅު ހޭދަކޮށްބަލަ ހާދަކުށެއް ކުރެވިފައި ވަާނެޭ އަސްތަޢުފާރު ކޮށް ތައުބާވެބަލަ ހުސް އަނގަ ތަޅާކަށް ނުވަާނެ ބޭބޭ\nނޮވެމްބަރު 25, 2019 15:33\nރައީސް މައުމޫނަކީ ދެމޫނުގެ ވެރިޔެއް ދެއަނގައޮވޭ އަހަރުމެން މައުމޫނަކައް އިތުބާރު ނުކުރަން މިހާރު ގައުމުވެއްޓިފަ އޮއްހާލަތުގަވެސް މީނަގެ ހިތަކައްނާރަ ކަހެރުވަކެކޭވެސް ބަލަގަ އެކަމެއްގެ މުއާމަލާތް ކެނޑޭފަހުން ބުނާބަހެއްގެ އަޑެއްރަތްޔަތުން ނާހާނެ\nނޮވެމްބަރު 25, 2019 17:27\nތެދެއް ހެދިއްޖެތާ. މީގެ މީހުނާ އަޅައިގަނެގެން ނޫޅޭތި. ވެރިކަމެއް ނުލިބޭނެ ދެނެއް. ދަރިއަށްވެސް އެންމެފަހުން މެންބަރުކަންވެސް ގެއްލުނީ. ދެންވެސް މައިތިރި އަރައިގެން ހުރޭ\nނޮވެމްބަރު 25, 2019 18:07\nﷲގެ ޝަރީއަތާއި އެއްގޮތަށް ހުކުމް ނުކުރާ ބަޔަކީ ކޮން ބައެއްކަން ދެނެވަޑައިގެން ހުންނަވާ ގައުމުގެ ވަލިއްޔުލް އަމްރުގެ ފުރިހަމަ ބާރުތަކުގެ ބޭނުން ކޮށްގެން ހިންގި ލާއިންސާނީ އަނިޔާތަކަކީ އެއަނިޔާ ލިބުނު ހިތްތަކުން އެކަން ފިލައިގެން ދާނޭ ކަމެއް ނޫން.\nޑިސެމްބަރު 17, 2019 10:59\nމީނަ ގެ ނުލަފާ ނުބައި ޖައްބާރުކަމުން މިރާއްޖެ މިހާރު މިފެންނަ ދުކި ދުވަސް މިފެންނަނީ. މިރާއްޖެ މިއަނަދަވަޅުން ވައްޓާލި އެއްހިއްސާ ދާރު މީނާއަކީ.މީނަ ވެރިކަމަށް ފެން ބޮއެފަ ހުރި ވަރުން ވީ ކަންތައް.


މި ކުންފުނީގައި ބޭނުންކުރަމުން އަންނަ 3CX މެއިންޓެނެންސް ސަބްސްކްރިޕްޝަން އައުކޮށްދޭނެ ފަރާތެއް ހޯދަން 09 މެއި 2021 ގައި ކުރި އިޢުލާން ނަންބަރު IUL-PROC-AS-2021-020 އަށް އެކަށީގެންވާ އަދަދަކަށް ފަރާތްތަކުން ޝައުޤުވެރިކަން ފާޅުކޮށްފައި ނުވާތީވެ، އެ އިޢުލާން ބާތިލްކޮށް އަލުން އިޢުލާންކުރަމެވެ. މި މަސައްކަތާ ގުޅޭ މައުލޫމާތު ކަރުދާސް މި އިޢުލާނާއި އެކު ގެޒެޓުގައި ޝާއިޢުކުރެވިފައި ވާނެއެވެ.\n30 މެއި 2021 ވާ އާދީއްތަ ދުވަހުގެ 11:00 ގައި ވެބް މީޓިންގ އެއް މެދުވެރިކޮށް އަންދާޒީ ހިސާބު ހުށަހެޅުއްވުން އޮށްނާނެއެވެ. ވެބް މީޓިންގގެ ލިންކް، ރެޖިސްޓްރީކުރައްވާފައިވާ ފަރާތްތަކަށް މެއިލްގެ ޒަރިއްޔާއިން ލިބިވަޑައިގަންނަވާނެއެވެ. އަންދާސީ ހިސާބު ފޮނުވާނީ މެއިލްގެ ޒަރިއްޔާއިން މި ދެންނެވި މީޓިންގގައެވެ.\nސުންގަޑި: 30 މޭ 2021 1100\n- IUL-PROC-AS-2021-023 - INFORMATION FOR BIDDERS


Nolhinvanfarah badhaluvi 53 aailaaakah housing unit thakeh alhanee | Mihaaru\nހައުސިން މިނިސްޓްރީގައި މިއަދު ބޭއްވި ޕްރެސް ކޮންފަރެންސުގައި މިނިސްޓަރު އައިމިނަތު އާތިފާ ވާހަކަދައްކަވަނީ -- ފޮޓޯ: ނިޝާން އަލީ/ މިހާރު\nނޮޅިވަރަންފަރަށް ބަދަލުވި 53 އާއިލާއަށް ހައުސިން ޔުނިޓްތަކެއް އަޅަނީ\n23 އެޕްރީލް 2019 - 23:58 14 comments\nހދ. ނޮޅިވަންފަރަށް ހިޖުރަކުރި 53 އާއިލާއަކަށް ބޯހިޔާވަހިކަން ހަމަޖައްސައިދޭން ހައުސިން މިނިސްޓްރީން ނިންމައިފި އެވެ.\nމި މަޝްރޫއުގެ ދަށުން އެ ރަށުގައި އަޅަން ނިންމާފައި ވަނީ 60 ހައުސިން ޔުނިޓެވެ. ޖުމްލަ 27.88 މިލިއަން ރުފިޔާގެ މި މަޝްރޫއު ނިންމަން އެއް އަހަރުގެ މުއްދަތެއް ކަނޑައަޅާފައިވެ އެވެ. މިއީ 2011 ވަނަ އަހަރު ހދ. އަތޮޅުގެ ފަރިދޫ އާއި ކުނބުރުދޫ އަދި މާވައިދޫން ނޮޅިވަރަންފަރަށް ބަދަލުކުރި 181 އާއިލާގެ ތެރެއިން، ގެދޮރުވެރިކަން ހަމަޖެހިފައިވާ ނުވާ އާއިލާތަކަށް އެކަން ކަށަވަރުކޮށްދޭން ފެށި މަސައްކަތެކެވެ.\n"އަޅުގަނޑުމެން ގަބޫލުކުރަނީ އިޖްތިމާއީ ގޮތުން ބަލާލަންޖެހޭ ވަރަށް އާއިލާތަކާ ދޭތެރޭ [މިދިޔަ ސަރުކާރުތަކުން] ބަލާލެވިފައި ނެތީމައޭ މިހެން ދިމާވެފައި މި އޮތީ،" އާތިފާ ވިދާޅުވި އެވެ.\nމި މަސައްކަތް ހަވާލުކުރަން ބޭއްވި ރަސްމިއްޔާތުގައި ހައުސިން މިނިސްޓަރު އައިމިނަތު އާތިފާ ވިދާޅުވީ މިއީ މި އަހަރުގެ ބަޖެޓުގައި އެކުލަވާލާފައި ނުވާ ކަމެއް ކަމަށެވެ. އެހެން ނަމަވެސް މިއީ ވީހާވެސް އަވަހަކަށް ހައްލު ކުރަން ޖެހޭ މައްސަލައެއް ކަމަށް ފާހަގަކުރެވުމުން، މި މަސައްކަތް ކުރަނީ ހާއްސަ ބެޖެޓެއް އެކުލަވާލައިގެން ކަމަށް އޭނާ ވިދާޅުވި އެވެ.\n"މި ސަރުކާރުގެ ބަޖެޓުގައި ވެސް އަސްލު މި މަޝްރޫއެއް ހިމެނިފައެއް ނެތް. އަޅުގަނޑުމެން މުޅި މިނިސްޓްރީ ތެރެއިން ކުރެވުނު މަސައްކަތާއި ހިތްމަތާއި އެކީގައި ރައީސުލްޖުމްހޫރިއްޔާގެ ސަމާލުކަމަށް މި ކަން ގެނެވި، ބަޖެޓުގެ ހާއްސަ އެހީއެއްގެ ދަށުން މި މަސައްކަތް ހަވާލުކުރެވިގެން މި ދަނީ،" މިިނިސްޓަރު ވިދާޅުވި އެވެ.\nހައުސިން މިނިސްޓްރީން މި މަސައްކަތް ހަވާލުކުރީ މާރިސް ކޮންސްޓްރަކްޝަން އާއި ސްވިފްޓް އިންޖިނިއަރިންނަށެވެ. މި އެއްބަސްވުމުގައި ސްވިފްޓް އިންޖިނިއަރިންގެ މެނޭޖިން ޑައިރެކްޓަރު ސައުދުﷲ ހިލްމީ ސޮއިކުރެއްވި އިިރު، މާރިސް ކޮންސްޓްރަކްޝަނުގެ ފަރާތުން ސޮއިކުރެއްވީ އެ ކުންފުނީގެ މެނޭޖިން ޑިރެކްޓަރު މުހައްމަދު ސައީދެވެ. މިނިސްޓްރީގެ ފަރާތުން ސޮއިކުރެއްވީ ޑެޕިއުޓީ މިނިސްޓަރު މުހައްމަދު ހާލިސް ޝަރީފެވެ.\nހައުސިން މިނިސްޓްރީގައި މިއަދު ބޭއްވި ނޫސް ކޮންފަރެންސުގައި މިނިސްޓަރު އާތިފާ (މ) ވާހަކަ ދައްކަވަނީ. -- ފޮޓޯ: ނިޝާން އަލީ/ މިހާރު\nއާތިފާ ވިދާޅުވި ގޮތުގައި މިއީ މީގެ ހަތް އަހަރުކުރިން ފަށާފައިވާ، އެހެން ނަމަވެސް ދޫކޮށްލެވިފައިވާ މަސައްކަތެކެވެ.\nއިތުރު ލިޔުންތައް ހައުސިން މިނިސްޓްރީ ހައުސިން ޔުނިޓް އައިމިނަތު އާތިފާ، ހައުސިން މިނިސްޓަރު\n1400 ހައުސިން ޔުނިޓުގެ މަސައްކަތް އޮތީ ހުއްޓިފައި


Majileehuge raees kamun Maseeh vaki kurumakee Jihad eh: Lawyer Wadde | Mihaaru\nމަޖިލިސް އިދާރާގެ ބޭރުގައި ހުންނަވައި ލޯޔަރު ވައްޑެ (ވ) މިއަދު ވާހަކަ ދައްކަވަނީ. މަޖިލީހުގެ ކަންކަން ހަމަ މަގަށް އަޅުވަން ހުރިހާ މެމްބަރުން މަސައްކަތް ކުރައްވަން ޖެހޭނެ ކަމަށް އޭނާ ވިދާޅުވި. - ފޮޓޯ: ހުސެއިން ވަހީދު/ މިހާރު\nމަޖިލީހުގެ ރައީސް ކަމުން މަސީހު ވަކި ކުރުމަކީ ޖިހާދެއް: ލޯޔަރު ވައްޑެ\n08 މާޗް 2017 - 14:46 15 comments\nރައްޔިތުންގެ މަޖިިލީހުގެ މެމްބަރުންގެ މެދުގައި ތަފާތު ކުރުންތައް ބޮޑުވެފައިވާ ކަމަށާއި މަޖިލީހުގެ ރައީސް މަސީހު ވަކިކުރަން މަސައްކަތް ކުރެއްވުމަކީ ފެއްޓެވި ޖިހާދެއް ކަމަށް ތުލުސްދޫ ދާއިރާގެ ޕީޕީއެމްގެ މެމްބަރު މުހައްމަދު ވަހީދު އިބްރާހިމް (ލޯޔަރު ވައްޑެ) މިއަދު ވިދާޅުވެއްޖެ އެވެ.\nމަސީހުގެ އިތުބާރު ނެތް ކަމުގެ މައްސަލަ މަޖިލީހަށް ހުށަހެޅުމަށްފަހު ނޫސްވެރިންނާ ވާހަކަ ދައްކަވަމުން ވައްޑެ ވިދާޅުވި ގޮތުގައި އެ ޖިހާދަކީ ގާނޫނުއަސާސީ އާއި ގާނޫނުތައް ނަގަހައްޓައި، ދަމަހައްޓައި މިނިވަންކަން އެންމެ ފުރިހަމަ ގޮތެއްގައި ލިބިދޭން އެޅި ފިޔަވަޅެކެވެ.\nވައްޑެ ވިދާޅުވީ މަޖިލީހުގެ ހުރިހާ މެމްބަރުން ކުރައްވާފައިވާ ހުވާގެ މަތީގައި ދެމިތިއްބަވާ ގާނޫނުއަސާސީ އާއި ގާނޫނުތައް ނަގަހައްޓާ ދެމެހެއްޓުމަކީ ކޮންމެ މެމްބަރެއްގެ ޒިންމާއަކަށް ހައްދަވައިގެން މަޖިލީހުގެ ކަންކަން ހަމަ މަގަށް އަޅުވަން މަސައްކަތް ކުރައްވަން ޖެހޭ ކަމަށެވެ.\nމަޖިލިހުގެ ރައީސް މަސީހްގެ އިތުބާރު ނެތްކަމުގެ މައްސަލަ މަޖިލިހަށް ވެއްދުމުގައި އިސްކޮށް ތިއްބެވި އިދިކޮޅު މެމްބަރުން، މަޖިލިހުގެ އިދާރާގެ ބޭރުގައި މިއަދު ފޮޓޯއެއް ނަންގަވަނީ.---ފޮޓޯ: ހުސެއިން ވަހީދު/ މިހާރު\n"އަޅުގަނޑުމެންގެ ގާނޫނުއަސާސީއެއް އެބައޮތް، އެކަމަކު ގާނޫނުއަސާސީ އަށް އަމަލު ކުރަނީ ކޮންތާކުން، ކޮން ފަރާތަކުންތޯ ސުވާލު ކުރައްވާ، ގާނޫނުތައް އެބަހުރި، ގާނޫނުތަކުގެ ތެރެއިން މަސައްކަތް ކުރައްވަނީ ކޮން ބައެއް ކޮންތާކުންތޯ ސުވާލު ކުރައްވާ،" ވައްޑެ ވިދާޅުވި އެވެ.\nހަމައެއާއެކު، މެމްބަރުންގެ މިނިވަންކަން ގެއްލި ރައްޔިތުންނަށް ބޭނުންވާ ގާނޫނުތައް ހެދުމުގައި އެއްވެސް ޖާގައެއް ނުދީ އަވަސް އަރުވާލައިގެން މަސައްކަތް ކުރާތީ ވައްޑެ ވަނީ ކަންބޮޑުވުން ފާޅުކުރައްވައިފަ އެވެ.\n"ދީން އިސްކޮށް ބާއްވައިގެން ކަންކަން ކުރަމުން ދަނީ މުޅިން ތަފާތުކޮށް، އެހެންވީމަ މިކަންކަން ނަގަހައްޓައި ދެމެހެއްޓުމަކީ އަޅުގަނޑުމެންގެ ޒިންމާއެއް ކަމުގައި ހަދައިގެން މަސައްކަތް ފެށީ،" އޭނާ ވިދާޅުވި އެވެ.\nނޮޅިވަރަމް ދާއިރާގެ އެމްޑީއޭ މެމްބަރު ހުސެއިން އަރީފް ވިދާޅުވީ މަސީހުގެ މައްޗަށް އިތުބާރު ނެތްކަމުގެ މައްސަލަ ހުށަހެޅުއްވީ ރައްޔިތުން ގޮވައިގެން އަމާން ބަނދަރަކަށް ގޮސް، މިނިވަން މާހައުލެއް ގާއިމު ކުރުމަށް ކަމަށެވެ. އަދި އެ މަސައްކަތުގައި ސާބިތުވެ ހުންނަވާނެ ކަމަށް ވެސް އޭނާ ވިދާޅުވި އެވެ.\nމަޖިލިސް ކައިރިއަށް އެއްވި ބަޔަކު ފޮނުވާލަން ފުލުހުން މިއަދު މަސައްކަތް ކުރަނީ. - ފޮޓޯ: ހުސެއިން ވަހީދު/ މިހާރު\nމަސީހުގެ އިތުބާރު ނެތްކަމުގެ މައްސަލައެއް، 26 މެމްބަރެއްގެ ސޮޔާ އެކު ރައްޔިތުންގެ މަޖިލީހަށް ހުށަހެޅުމުގައި އެންމެ އިސްކޮށް ހުންނެވީ ކުރީގެ ރައީސް މައުމޫން އަބްދުލް ގައްޔޫމްގެ ދަރިކަލުން އަދި ރައީސް އަބްދުﷲ ޔާމީނަށް ބޮޑުބޭބެ ވިދާޅުވާ، ދިއްގަރު ދާއިރާގެ މެމްބަރު އަހުމަދު ފާރިސް މައުމޫނެވެ. މަސީހުގެ އިތުބާރު ނެތްކަމުގެ މައްސަލަ މަޖިލިހަށް ވެއްދުމުގެ ވިސްނުން ވެސް އައީ ޕީޕީއެމްގެ ރައީސް މައުމޫންގެ ފެކްޝަންގެ ތެރެއިން ކަމަށް ވެ އެވެ.\nމަސީހުގެ މައްޗަށް އިތުބާރު ނެތް ކަމުގެ މައްސަލަ މަޖިލީހުގެ އިދާރާ އަށް ހުށަހެޅި ގަޑީގައި އެމްޑީޕީއަށް ތާއީދު ކުރާ ބަޔަކު ވަނީ މަޖިލިސް ކުރާ ގޭ ސަރަހައްދަށް އެއްވެ، މަސީހުގެ އިސްތިއުފާއަށް ގޮވައިފަ އެވެ. ނަމަވެސް ފުލުހުން ވަނީ އެ ސަރަހައްދަށް އެއްވި މީހުން ފޮނުވާލައިފަ އެވެ.\nއިތުރު ލިޔުންތައް އެމްޑީޕީ ރައްޔިތުންގެ މަޖިލިސް ޕީޕީއެމް އަބްދުﷲ މަސީހް މުހައްމަދު މުހައްމަދު ވަހީދު އިބްރާހިމް (ވައްޑެ) ޕީޕީއެމްގެ ކޯޅުން


vnews - Garage ehge faahaana thereyah anhenaku vihaifi\nގަރާޖެއްގެ ފާހާނާ ތެރެއަށް އަންހެނަކު ވިހައިފި\n5 ޖެނުއަރީ 2017\nހެތަ ލީން ޝާމަން\nއެމެރިކާގެ ޕެންސިލްވޭނިޔާގެ ސިޓީއެއް ކަމަށްވާ ސައުތު ހިލްސްގައި ހުންނަ އެއްގަމު އުޅަނދު މަރާމާތު ކުރާ ގަރާޖެއްގެ ފާހާނައަށް އަންހެނަކު ވިހައިފި އެވެ.\nއުމުރުން 24 އަހަރުގެ އެމެންޑާ ޝާމަން ވިފާއިވަނީ "ކޮހްރަން ނިސާން އޮފް ސައުތު ހިލްސް"ގެ ނަމުގައި ހިންގާ ގަރާޖެއްގެ ފާހާނާ އަށެެވެ.\nއެމެންޑާގެ ފިރިމީހާ އެޑަމް ޝާމަން ބުނީ އޭނާގެ އަންހެނުން ގަރާޖުގެ ފާހާނާއަށް ވިހާފައިވަނީ އެޑަމްގެ ޕިކަޕްގައި އެ ދެމަފިރިން އެކުގައި ގޮސް ގަރާޖު ކައިރިއަށް މަޑުކޮށް ތެޔޮ ބަދަލުކުރުމަށް އުޅުނު ވަގުތު ކަމަށެވެ. އެމެންޑާ ފާހަނާއަށް ދިޔައީ އެޑަމްގެ ކައިރީގައި ބުނެފައި ކަމަށާއި އަދި ލަސްވެގެން ދިޔައިރު އަންހެނުން އޮތީ ފާހާނާގެ ތެރެއަށް ވިހާފައި ކަމަށް އެޑަމް ބުންޏެވެ.\nއެމެންޑާ ބުނީ އޭނާ ފާހާނައަށް ދިޔަތަނުން ބަނޑަށް މާބޮޑަށް ތަދުވުމަށްފަހު ދެން ކަންކަންވީ ގޮތެއް ނޭނގުނު ކަމަށެވެ. ނަމަވެސް ހޭވެރިކަން ވީއިރު ބަނޑުގައި އޮތް ދަރިފުޅު އޮތީ އޭނާ އަތުގައި ކަމަށް ވެސް ބުންޏެވެ.\n"ދަރިފުޅު ފެނުމުން އަހަންނަށް ހަޅޭއްލަވައިގަނެވުނު. އަދި އެވަގުތު ކަންދިމާ ކުރި ގޮތުން ފާހާނާއަށް ވަންނަން އައި ނަރުހަކަށް އަހަރެންގެ ހާލުފެނުމާއިއެކު އެހީތެރިވެދިން. ފަހުން އެނގުނު ގޮތުގައި އެނަރުހަކީ ވެސް އެތަނަށް ހިދުމަތް ހޯދުމަށް ދިޔަ ކަސްޓަމަރެއް. އަދި ވަގުތުން އެމީހާ އަހަރެން ހޮސްޕިޓަލަށް ގެންދިއުމަށް އަވަސްވެ ގަތް. އަދި އިރުކޮޅަކުން ފެނުނީ އެޑަމްވެސް އައިތަން" އެމެންޑާ ކިޔައިދިނެވެ.\nއެޑަމް ބުނީ އޭނާގެ އަންހެނުން ހޮސްޕިޓަލަށް ގެންދިއުމަށް ގަރާޖުގައި މަސައްކަތްކުރަން ތިބި މީހުންގެ ވަރަށް ބޮޑު އެހީތެރިކަމެއް ލިބުނު ކަމަށެވެ. އަދި ލަސްތަކެއް ނުވެ އޭނާގެ އަންހެނުން ހޮސްޕިޓަލަށް ގެންދެވުނު ކަމަށްވެސް ބުންޏެވެ.\nގަރާޖުގެ މުވައްޒަފެއް ކަމަށްވާ ލެވިސް ބުނީ މިހާދިސާ ހިނގި ވަގުތު އެތަނަށް ވަރަށް ގިނަ މީހުން އެއްވި ކަމަށާއި އަދި އެކަމުގެ ސަބަބުން އެދުވަހު އެމީހުންގެ ވިޔަފާރިއަށް މީގެ ކުރިން ދުވަހަކުވެސް ނުވާހާ ފައިދާ ލިބިގެން ގޮސްފައިވާ ކަމަށެވެ.\nއެމެންޑާ ޝާމަން ވިހާފައިވަނީ މިދިޔަ ހޯމަ ދުވަހު އެވެ. އަދި ދަރިފުޅުގެ ނަމަކީ ހެތަރ ލީން ޝާމަން އެވެ.


SunOnline: Fihalhoh island resort in tourist aku gelhlligen hoadhanee!\nފިހާޅޮހި އައިލެންޑް ރިސޯޓުން ޓޫރިސްޓަކު ގެއްލިގެން ހޯދަނީ\nމުހައްމަދު އައުޒަމް 30 Oct 2018, 20:13\nފިހާޅޮހި އައިލެންޑް ރިސޯޓް---\nފހާޅޮހި އައިލެންޑް ރިސޯޓުން ފަތުރުވެރިއަކުު ގެއްލިގެން ހޯދަން ފަށައިފިއެވެ.\nފިހަޅޮހިން ސަން އަން މައުލޫމާތު ދިން މީހަކު ބުނީ އެ ހާދިސާގައި ގެއްލިފައިވަނީ ފިލިޕިންސްގެ ފިރިހެނެއް ކަމަށެވެ.\n"އެއީ މާފުށީގައި ހުރެފައި މި ރިސޯޓަށް ޑޭ ވިޒިޓަކަށް އައި މީހެއް. ދެން އޭނާ މޫދަށް އެރުނު ސަރަހައްދަކީ ވަރަށް އޮއި ގަދަ ނުރައްކާ ހިސާބެއް. އެއީ ރައްކާތެރި ހިސާބެއް ނޫންކަމަށް ބުނެ ފާހަނގަވެސް ޖަހާފަ ހުންނާނެ." އޭނާ ކިޔައިދިނެެވެ.\nފަތުރުވެރިއާ ގެއްލިގެން ހޯދަން ފެށީ މެންދުރު ކަމަށްވެސް އޭނާ ބުންޏެވެ.\nއެމްއެންޑީއެފް އިން ބުނީ އެ ހާދިސާގެ މައުލޫމާތު ލިބިފައިވަނީ މިއަދު 14:49 ހާއިރުއެވެ. އަދި ބުނީ އެ ރިޕޯރޓް ލިބުމާއި އެކު އެމްއެންޑީއެފް ކޯސްޓްގާޑުގެ ޓީމެއް ވަނީ ފާސްޓް އިންޓަރސެޕްޓަރ ކްރާފްޓް (އެފްއައިސީ) "ދޮށިމޭނާ" ގައި އެސަރަހައްދަށްގޮސް މީހާ ހޯދުމުގެ މަސައްކަތް ފަށާފައިވާ ކަމަށެވެ.\nއެ ހާދިސާއާއި ގުޅިގެން މި ރިސޯރޓްގެ ޑައިވިންގ ޓީމުންވެސް ދަނީ ހަރަކާތްތެރިވަމުންނެވެ. ޚަބަރެއް ނުވެގެން ގެއްލިފައިވާ ފަތުރުވެރިޔާ އެންމެފަހުން ލައިގެން ހުރީ ކަޅުކުލައިގެ ސޫޓެއްކަމަށް ވެސް އެމްއެންޑީއެފުން ބުންޏެވެ.


SEZ gai banking hidhmayi fashan 60 millon rf bahattan jehy\nއެސްއީޒެޑްގައި ބޭންކިން ހިދުމަތް ފަށަން 60 މިލިއަން ރުފިޔާ ބަހައްޓަންޖެހޭ\nމި ގަވައިދުގައިވާ ގޮތުން މި ހިދުމަތް ދިނުމަށް ހުށަހަޅާ ފަރާތަކުން އެސްއީޒެޑް ގާނޫނުގައި ވާ ގޮތުގެ މަތިން މި ވިޔަފާރިކުރުމަށް ލައިސަންސަށް އެދި ހުށަހަޅާނީ އޮތޯރިޓީން އެކަމަށް ކަނޑައަޅާ ގޮތެއްގެ މަތިން ބޯޑު އޮފް އިންވެސްޓްމަންޓަށެވެ.\nމި ގަވާއިދުގެ ދަށުން އޯފްޝޯ ބޭންކިން ވިޔަފާރިކުރުމަށް ލައިސަންސް ދޫކުރެވޭނީ، ރާއްޖޭގައި ނުވަތަ އެހެން ގައުމެއްގައި ރަޖިސްޓަރީކޮށްފައިވާ ކުންފުންޏަކަށެވެ.\n"... ބޭރުގެ ބޭންކަކަށް އޯފްޝޯ ބޭންކިން ވިޔަފާރިކުރުމުގެ ލައިސަންސް ދެވޭނީ، އެ ބޭންކަކީ، އެ ބޭންކެއްގެ މައި އޮފީސް ހުންނަ ގައުމުގެ ބޭންކުތައް ސުޕަވައިޒްކުރާ އިދާރާގެ ފަރާތުން އެ ބޭންކެއްގެ ހުރިހާ ބްރާންޗް ތަކާއި އޮފީސްތައް ހިމެނޭގޮތަށް މުޅި ބޭންކު އެއްކޮށް، އޮތޯރިޓީއަށް ގަބޫލުކުރެވޭ ފެންވަރަކަށް، ސުޕަވައިޒްކުރާ ބޭންކަކަށް ވާނަމަ އެވެ،" މި ގަވާއިދުގައިވެ އެވެ.\nއެސްއީޒެޑް ބޭންކިންގެ ހިދުމަތް ދިނުމުގެ ގަވާއިދުގައިވާ ގޮތުން ކޮންމެ އޯފްޝޯ ބޭންކަކުން ވެސް، އޮތޯރިޓީން ކަނޑައަޅައި އަންގާ ކެޕިޓަލް އެޑްކުއެސީ ރޭޝިއޯތަކަށް ވުރެ މަދުނޫން އަދަދަކަށް ކެޕިޓަލް، އޮތޯރިޓީގެ ހުއްދަ ހޯދާފައިވާ ހާލަތްތައް ފިޔަވައި ހުރިހާ ވަގުތަކު ވެސް، ބަހައްޓަން ޖެހެ އެވެ.


SunOnline: TT inthihaabu huttuvumuge amureh neredheven neiy kamah court in nimmaifi\nޓީޓީ އިންތިހާބު ހުއްޓުވުމުގެ އަމުރެއް ނެރެދެވެން ނެތް ކަމަށް ކޯޓުން ނިންމައިފި\nޢަބްދުﷲ އައިމަން 07 Sep 2020, 20:24\nއައިއޯއައިޖީގެ ޓީޓީ ޑަބަލް އިވެންޓުގައި ރަން މެޑަލް ހޯދި އައިޝަތު ރަފާ ނާޒިމާއި ދީމާ އަލީ އާއި ރިހި މެޑަލް ހޯދި މުއީނާ މުހައްމަދާއި ފާތުމަތު ޖުމާނާ--- ފޮޓޯ// އެމްއޯސީ\nމިނިވަން އިންސާފުވެރި އިންތިހާބެއް ބޭއްވޭނެ ކަމަށް ގަބޫލުނުކުރެވޭ ކަމަށް ބުނެ، ޓޭބަލް ޓެނިސް އެސޯސިއޭޝަން އޮފް މޯލްޑިވްސްގެ ހިންގާ ކޮމިޓީގެ މެންބަރުން ހިމެނޭ ގޮތަށް އެ އެސޯސިއޭޝަނުގެ އިންތިހާބީ މައްސަލަ ސިވިލް ކޯޓަށް ހުށަހަޅާފައިވާ އިރު، އިންތިހާބު ހުއްޓުވުމުގެ އަމުރެއް ނެރެދެވެން ނެތް ކަމަށް އެކޯޓުން ނިންމައިފިއެވެ.\nޓޭބަލް ޓެނިސް އެސޯސިއޭޝަނުގެ އިންތިހާބުގެ މައްސަލައިގައި އެސޯސިއޭޝަނާ ދެކޮޅަށް އެ އެސޯސިއޭޝަންގެ މިހާރު އޮތް އެކްސްކޯގެ މެންބަރު އަދި ކުރިއަށް އޮތް އިންތިހާބުގައިވެސް އެކްސްކޯއަށް ވާދަ ކުރާ މެންބަރު އަލީ އާދަމް މަނިކު (ތާޅަފިލި އަލިބެ) ގެ ފަރާތުން ރާއްޖޭގެ ސިވިލް ކޯޓަށް ވަނީ މައްސަލަ ވައްދާފަ އެވެ. އަދި މި މައްސަލަ ސިވިލް ކޯޓުން ބަލައިގަނެ، މައްސަލައިގެ އިޖުރާއީ އަޑުއެހުން އިއްޔެ ވަނީ ކޯޓުގައި ކުރިއަށް ގެންގޮސްފަ އެވެ.\nޓީޓީ އެސޯސިއޭޝަނުގެ މައްސަލަ ސިވިލް ކޯޓުގައި ކުރިއަށްދާއިރު، އެ އެސޯސިއޭޝަނުގެ އިންތިހާބު އަންގާރަ ދުވަހު ބޭއްވުމަށް ވަނީ ތާވަލުކޮށްފައެވެ. އެހެންކަމުން ތާޅަފިލި އަލިބެ ވަނީ އިންތިހާބު ފަސްކޮށްދިނުމަށް ވަގުތީ އަމުރަކަށް އެދެފައެވެ.\nއެގޮތަށް އަމުރު ނެރެ ނުދޭން ސިވިލް ކޯޓުން ނިންމިކަން ހާމަކުރައްވަމުން ކުޅިވަރުގެ ވަޒީރު އަހުމަދު މަހްލޫފް ވިދާޅުވީ ކުޅިވަރުގެ މުސްތަގުބަލު އުޖާލާ ކަމަށާއި ކޯޓުން އަމުރު ނެރެނުދިނުމުން ޓީޓީގެ ދުނިޔޭގެ ޖަމިއްޔާގެ އަސާސީ ގަވާއިދާއި އޮލިކްޕިކް ޗާޓަރާއި އަދި އައިއޭއެސްއޯއެފްގެ ސްޓެޗޫސްތައް ނެގެހެއްޓިފައިވާ ކަމަށެވެ.\nއެ މައްސަލަ ކޯޓަށް ވައްދަން ޖެހުނީ، އެ މައްސަލަތަކުގެ ޝަކުވާ ކޮމިޝަނާ އޮފް ސްޕޯޓްސް އާއި ސްޕޯޓްސް ކައުންސިލަށްވެސް ހުށަހެޅުމުން، އެތަންތަނުން ވަރަށް ދެކޮޅު ނުޖެހޭ، އަދި މަސްއޫލިއްޔަތުން ރެކިވަޑައިގެން ތިއްބަވައިގެން ޖަވާބުތަކެއް ދީފައިވާކަމަށް ގަބޫލުކުރެވޭތީ ކަމަށް މައްސަލައިގައި އަލިބެގެ ވަކީލެއްގެ ގޮތުގައި ހަމަޖައްސާފައިވާ ވަކީލް، ރައްޔިތުންގެ މަޖިލީހުގެ ހެންވޭރު ހުޅަނގު ދާއިރާގެ އެމްޑީޕީގެ މެންބަރު ހަސަން ލަތީފް ވަނީ ވިދާޅުވެފަ އެވެ.\nއެހެން ނަމަވެސް މިއީ ކޯޓުން ބެލޭނެ މައްސަލައެއް ނޫންކަމަށާއި، އައިޓީޓީއެފްއިން މިފަހުން ފޮނުވާފައިވާ ބަޔާނެއްގައި ރާއްޖޭގެ ކުޅިވަރާ ބެހޭ ގައުމީ މަޖިލީހަށް ފުރިހަމައަށް އެ އިދާރާއިން އިތުބާރުކުރާ ކަމަށާއި، ޓީޓީގެ ނިންމުންތައް އެތަނުން ނިންމުމަށް އިލްތިމާސްކުރާ ކަމަށް ވިދާޅުވެފައިވާ ކަމަށް ޓީޓީ އެސޯސިއޭޝަނުން ވަނީ ބުނެފަ އެވެ.\nކޯޓަށް ހުށަހަޅާފައިވާ މައްސަލައަކާ ގުޅިގެން އައިޓީޓީއެފްއިން ދާދި ފަހުން ވަނީ ރާއްޖެއަށް އިންޒާރުކޮށް ސިޓީއެއް ފޮނުވައިފަ އެވެ.\nއައިޓީޓީއެފްގެ މެންބާ ރިލޭޝަން ޑައިރެކްޓާ މުނީރު ބައްސާހް، ސޮއި ކުރައްވައި ޓީޓީއޭއެމްއަށް ފޮނުވާފައިވާ ސިޓީގައި ބުނެފައި ވަނީ، ޓީޓީއޭއެމްގެ އަސާސީ ގަވާއިދު ބަދަލު ކުރުމަށް އެދި، އެސޯސިއޭޝަންގެ އެގްޒެކެޓިވް ކޮމިޓީގެ ތިން މެންބަރަކު ހުށަހަޅާފައިވާ ހުށަހެޅުމަކީ ގަވާއިދުގެ ތެރެއިން ހުށަހަޅާފައިވާ ކަމެއް ނޫންކަން ޓީޓީއޭއެމުން ފޮނުވި ސިޓީގައި ހިމަނާފައިވާ މައުލޫމާތުން އެނގިގެންދާ ކަމަށެވެ.\nއަދި އެހެންމެ މިފަދަ މައްސަލައެއް ޖައްސާނަމަ ހިންގާ ކޮމިޓީގެ 50 އިންސައްތަ ތާއީދު އެ ކޮޅަކަށް ލިބިގެން މެނުވީ މައްސަލަ ކުރިއަށް ނުގެންދެވޭނެ ކަމަށް ވެސް ސިޓީގައި ވަނީ ބުނެފަ އެވެ.\nޓީޓީގެ މައްސަލަ ގޯސްވެ، އިންތިހާބުގެ ފޯރިގަދަވެފައިވާ އިރު، ތިން ފަރާތަކުން ވަނީ ރައީސް ކަމަށް ކުރިމަތި ލައްވާފަ އެވެ. ޓީޓީގެ އިންތިހާބު ބޭއްވުމަށް އެ އެސޯސިއޭޝަނުން ތާވަލު ކޮށްފައި އޮތީ މާދަމާއަށެވެ.


ވިޔަފާރި ބަނދަރުގައި ހިންގަމުންދާ އޮޕަރޭޝަންތައް ނުރައްކާތެރި،...\nބިއްލޫރި ޕެލެޓް ވެއްޓުނު މައްސަލަ\nވިޔަފާރި ބަނދަރުގައި ހިންގަމުންދާ އޮޕަރޭޝަންތައް ނުރައްކާތެރި، އިތުރަށް ސަމާލުވާން ޖެހޭ!\nމުދާ ކްލިއަރކުރާ ކުންފުނިތަކުން މުދާ ނެރުމުގައި އަމަލުކުރަމުންދާ މިންގަނޑުތައް އިތުރަށް ހަރުދަނާ ކުރާނެ\nނުރައްކާތެރި ހާދިސާތައް ހިނގާ، ކަން ހިނގި ގޮތް ތަހުގީގުކުރާނެ\nބަނދަރުގައި ސަލާމަތާއި ރައްކާތެރިކަން ބޮޑު މާހައުލެއް ގާއިމުކުރުމަށް އަހައްމިއްޔަތުކަން ދެން\n18 ޖެނުއަރީ 2021 | ހޯމަ 12:18\nއެމްޕީއެލްގައި ބިއްލޫރި ޕެލެޓް ވެއްޓުނު ހާދިސާ ހިނގި ސަރަހައްދު\nމާލޭ ވިޔަފާރި ބަނދަރުގައި ހިންގަމުންދާ މައިގަނޑު އޮޕަރޭޝަންސްތަކަކީ ނުރައްކާތެރި މަސައްކަތްތަކެއް ކަމަށާއި، ހުރިހާ ފަރާތްތަކުން ވެސް ސަލާމަތާއި ރައްކާތެރިކަމަށް އިތުރަށް ސަމާލުކަން ދިނުމަށް މޯލްޑިވްސް ޕޯޓްސް ލިމިޓެޑް (އެމްޕީއެލް) އިން ބުނެފިއެވެ.\nއެމްޕީއެލުން ބުނީ ވިޔަފާރި ބަނދަރަށް ވަދެ ނިކުމެ އުޅޭ ހުރިހާ ފަރާތްތަކެއްގެ ސަލާމަތާއި ރައްކާތެރިކަމަށް ވަރަށް ބޮޑަށް ސަމާލުކަމެއް ދޭ ކަމަށާއި، ވިޔަފާރި ބަނދަރަށް ވަދެ ނިކުމެ އުޅޭ ހުރިހާ ފަރާތްތަކަށް އަމާޒުކޮށް، އެ ކުންފުނިން ސަލާމަތީ ކަންކަން ހަރުދަނާކުރުމުގެ ގޮތުން އުސޫލުތަކެއް ކަނޑައަޅާފައިވާ ކަމަށެވެ. އަދި ވިޔަފާރި ބަނދަރުގައި ސަލާމަތާއި ރައްކާތެރިކަން ބޮޑު މާހައުލެއް ގާއިމުކުރުމަކީ ނުހަނު ބޮޑު އަހައްމިއްޔަތެއް ދޭ ކަމެއް ކަމަށް އެމްޕީއެލުން ބުނެއެވެ.\nނަމަވެސް މާލޭ ވިޔަފާރި ބަނދަރުގައި ނުރައްކާތެރި ހާދިސާތައް ހިނގާ ކަމަށާއި، މި ފަދަ ކޮންމެ ހާދިސާއަކަށް ފަހު، ކަން ހިނގިގޮތް ރަނގަޅަށް ބަލައި، އެފަދަ ކަމެއް ތަކުރާރުވިޔަނުދިނުމަށް އަޅަންޖެހޭ ހުރިހާ ފިޔަވަޅުތައް އަޅާފައިވާ ކަމަށް އެމްޕީއެލުން ބުނެއެވެ.\nމާލޭ ވިޔަފާރި ބަނދަރުގައި7ޖަނަވަރީ 2021 ވަނަ ދުވަހުގެރޭ، ހައިސާ އިންވެސްޓްމަންޓް ގުރޫޕުން ކޮންޓޭނަރަކުން ބިއްލޫރި ކްރޭޓެއް ނެރުމަށް މަސައްކަތްކުރަނިކޮށް، ހިނގި ނުރައްކާތެރި ހާދިސާއަށް އަލިއަޅުވާލައި އެމްޕީއެލުން ބުނީ މި ހާދިސާގައި ލިބުނު އަނިޔާތަކަށް ފަރުވާ ހޯދަމުންދަނިކޮށް، އެ ގުރޫޕްގެ މުވައްޒަފެއް ކަމަށްވާ އަބްދުالله އާސިމް، ފޭރުގަސްދޮށުގެ / ނ.ލަންދޫ ނިޔާވުމަކީ ނުހަނު ހިތާމަކުރާ ކަމެއް ކަމަށެވެ.\nއެމްޕީއެލުން ބުނީ އެ ހިތާމަވެރި ހާދިސާ ދިމާވި ސަބަބުތައް ދެނެގަނެ، މި ފަދަ ކަމެއް ތަކުރާރުވިޔަ ނުދިނުމަށް އަޅަންޖެހޭ ފިޔަވަޅުތައް އަޅާނެ ކަމަށެވެ. އަދި އެ ހާދިސާއާ ގުޅިގެން، މުދާ ކްލިއަރކުރާ ކުންފުނިތަކުން މުދާ ނެރުމުގައި އަމަލުކުރަމުންދާ މިންގަނޑުތައް އިތުރަށް ހަރުދަނާ ކުރުމަށް އެ ފަރާތްތަކާ އެއްކޮށް މަސައްކަތް ކުރަމުން ގެންދާނެ ކަމަށް އެމްޕީއެލުން ބުނެއެވެ.\nވިޔަފާރި ބަނދަރުގައި މަސައްކަތްކުރަމުންދާ މުދާ ކްލިއަރކުރާ ކުންފުނިތަކާ އަދި އެހެން ފަރާތްތަކުން ވެސް، ސަލާމަތާއި ރައްކާތެރިކަމަށް އިތުރަށް ސަމާލުކަން ދިނުމަށް އެމްޕީއެލުން ވަނީ އިލްތިމާސްކޮށްފައެވެ. އަދި މާލެ ވިޔަފާރި ބަނދަރަށް ވަދެ ނިކުމެ އުޅޭ ހުރިހާ ފަރާތްތަކަށް ސަލާމަތާއި ރައްކާތެރި މާހައުލެއް ކަށަވަރުކުރެވޭނީ ހުރިހާ ފަރާތްތަކުން ވެސް ގުޅިގެން މަސައްކަތް ކޮށްގެން ކަމަށް އެމްޕީއެލުން ބުނެއެވެ.


CMH in 38 haahah vure gina meehun nah faruvaa dheefi - vNews.mv\nއައިޖީއެމްއެޗްގެ މެންޓަލް ހެލްތު ސެންޓަރ ރައީސުލްޖުމްހޫރިއްޔާ ހުޅުއްވައިދެއްވުން - ފޮޓޯ: ރައީސް އޮފީސް\nސެންޓަރ ފޯ މެންޓަލް ހެލްތު ޑިޕާޓްމަންޓުން 38ހާހަށް ވުރެ ގިނަ މީހުންނަށް ފަރުވާދީފި\nރިފާޢަތު Male' | 10 October 2021, 16:04\nސެންޓަރ ފޯ މެންޓަލް ހެލްތު ޑިޕާޓްމަންޓުން މިހާތަނަށް 38،085 މީހުންނަށް ފަރުވާދީފައިވާ ކަމަށް އިންދިރާ ގާނދީ މެމޯރިއަލް ހޮސްޕިޓަލުން (އައިޖީއެމްއެޗް) އިން ބުނެފިއެވެ.\nރާއްޖޭގައިވެސް ނަފްސާނީ ބަލިތައް ތަހައްމަލު ކުރާ މީހުންގެ އަދަދު އިތުރު ވެފައިވާއިރު ނަފްސާނީ ބަލިތަކަށް ޚާއްސަކޮށްގެން އައިޖީއެމްއެޗްގައި"ސެންޓަރ ފޯ މެންޓަލް ހެލްތު ޑިޕާޓްމަންޓް" (ސީއެމްއެޗް) ގެ ނަމުގައި ޑިޕާޓްމަންޓެއް ހުޅުވާ ޚިދުމަތް ދޭން ފެށީ 2019 ވަނަ އަހަރުގައެވެ.\nއައިޖީއެމްއެޗުން ބުނީ 2019 ވަނަ އަހަރު ހުޅިވި މެންޓަލް ހެލްތު ޑިޕާޓްމަންޓުން އެ އަހަރު އެކަނިވެސް 7246 މީހުންނަށް ޚިދުމަތް ދީފައއިވާ ކަމަށާއި އަދި 2020 ވަނަ އަހަރު 17،708 މީހުންނަށް ފަރުވާ ދީފައިވާ ކަމަށެވެ.\nއަދި މިއަހަރުގެ ސެޕްޓެމްބަރު މަހުގެ ނިޔަލަށް 13،131 މީހުންނަށް ވަނީ ފަރުވާ ދީފައިވާ ކަން ފާހަގަކޮށް އެ ހޮސްޕިޓަލުން ބުނެފައިވަނީ ސީއެމްއެޗުން މިހާތަނަށް ޖުމްލަ 38،085 މީހުންނަށް ޚިދުމަތް ދީފައިވާ ކަމަށެވެ.\nސީއެމްއެޗްގައި މިވަގުތު ހަތަރު ސައިކޭޓްރިސްޓުން މަސައްކަތް ކުރަމުންދާއިރު ތިން ސައިކޮލޮޖިސްޓުންނާ، ދެ ސޯޝަލް ވޯކަރސް، އަދި ދެ ކައުންސެލަރުންގެ އިތުރަށް އޮކިއުޕޭޝަނަލް ތެރަޕިސްޓަކު ދަނީ މަސައްކަތް ކުރަމުން ކަމަށްވެސް އައިޖީއެމްއެޗުން ބުނެއެވެ.\nކޮންމެ އަހަރެއްގެ ވެސް އޮކްޓޯބަރު މަހުގެ ދިހަވަނަ ދުވަހަކީ ދުނިޔޭގެ ނަފްސާނީ ސިއްހަތުގެ ދުވަހުގެ ގޮތުގައި ފާހަގަ ކުރާ ދުވަހެވެ.\nމި ދުވަސް ފާހަަގަ ކުރުމުގެ އެންމެ ބޮޑު އެއް މަގުސަދަކީ ނަފްސާނީ ބަލިތަކަށް މީހުން ހޭލުންތެރި ކުރުވުމެވެ.\nނެޝަނަލް މެންޓަލް ހެލްތު ސެންޓަރެއް އުފައްދައި، ނަފްސާނީ ބަލިތަކަށް ދެވޭ ފަރުވާ ފުޅާކޮށް، އެފަރުވާ އާސަންދައިގެ ދަށުން ކަވަރުކުރެވިގެން ދިއުމަކީ ރައީސުލް ޖުމްހޫރިއްރިޔާސީ ވައުދުފުޅުތަކުގެ ތެރޭގައިވެސް ހިމެނޭ ކަމެކެވެ.\nއައިޖީއެމްއެޗްގައި ގާއިމުކޮށްފައިވާ މެންޓަލް ހެލްތު ސެންޓަރުން ފޯރުކޮށްދޭ ޚިދުމަތްތަކު ތެރޭގައި އޯޕީޑީގައި ބަލިމީހުން ބެލުމާއި، އެނދުމަތިކޮށްގެން ދެވޭ ފަރުވާ ދިނުން ހިމެނެއެވެ.\nއަދި އަވަސް ފަރުވާއަށް ބޭނުންވާ ބަލި މީހުންނަށް ފަރުވާދިނުމުގެ އިތުރުން ނަފްސާނީ ބަލިތައް ވަޒަންކުރުމާއި، ބަލި ދެނެގަތުމާއި، ބޭހުގެ އެހީގައި ފަރުވާދިނުމާއި، ސައިކޮލޮޖިކަލް ޚިދުމަތްތަކާއެކު ފަރުވާ ދިނުމާއި، ރީހެބިލިޓޭޝަން އަދި އޮކިއުޕޭޝަނަލް ތެރަޕީ ދިނުން ފަދަ ތާފާތު އެކި ޚިދުމަތްތައް ހިމެނެއެވެ.\nމީގެ އިތުރުން ސަރަޙައްދީ ހޮސްޕިޓަލްތަކާ ގުޅިގެން، އައުޓްރީޗް ސްޕެޝަލިސްޓް ޚިދުމަތްވެސް މި ސެންޓަރުން ފޯރުކޮށްދޭނެއެވެ.\nއަތޮޅު އަދި ރަށު ފެންވަރުގައި މި ސެންޓަރުގެ ޚިދުމަތް ލިބޭނެ ގޮތަށް، ކޮންމެ އަތޮޅެއްގައި މެންޓަލް ހެލްތްކެއަރ ކޯޑިނޭޓަރުން ބޭތިއްބުމަށް ވެސް ސަރުކާރުން މިހާރު ވަނީ ނިންމަވާފައެވެ.\nސިއްހަތު އައިޖީއެމްއެޗް ރާއްޖެ ރައީސުލް ޖުމްހޫރިއްޔާ ސެންޓަރ ފޯ މެންޓަލް ހެލްތު ޑިޕާޓްމަންޓް


Inquiry report adhi nulibey: Mabrook\nއިންކުއަރީ ރިޕޯޓް އަދި ލިބިފައެއް ނުވޭ: މަބްރޫކް\nރައީސް އިބްރާހީމް މުހައްމަދު ސޯލިހާއި އެކު ރައީސް އޮފީހުގެ ތަރުޖަމާން މަބްރޫކް -- ފޮޓޯ: ރައީސް އޮފީސް\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އަމާޒުކޮށް ދިން ބޮމުގެ ހަމަލާގައި މަޖިލީހުން ތައްޔާރުކޮށްފައިވާ އިންކުއަރީ ރިޕޯޓް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހަށް އަދި ލިބިފައި ނުވާ ކަމަށް ރައީސް އޮފީހުން ބުނެފި އެވެ.\nމަޖިލީހުގެ އިންކުއަރީ ރިޕޯޓް ރައީސް އަށް ލިބިފައިވޭތޯ އަވަސް އިން މިއަދު ސުވާލުކުރުމުން ރައީސް އޮފީހުގެ ތަރުޖަމާން މުހައްމަދު މަބްރޫކް އަޒީޒު ވިދާޅުވީ މަޖިލީހުން ފޮނުވަން ބުނި "އަން ސެންސާޑް" ރިޕޯޓް އަދި ރައީސް އަށް ލިބިފައި ނުވާ ކަމަށެވެ.\n"ދެން އަޅުގަނޑަށް ހީވަނީ ވީކެންޑް ތެރެވީމާ ރަސްމީ ކޮށް އެ ރިޕޯޓް އަދި ނުފޮނުވެނީހެން،" ތަރުޖަމާން ވިދާޅުވި އެވެ.\nމަބްރޫކް އިތުރަށް ވިދާޅުވީ އިންކުއަރީ ރިޕޯޓް ރަސްމީކޮށް ލިބިފައި ނުވި ނަމަވެސް މަޖިލީހުގެ ވެބްސައިޓްގައި ކަމާ ގުޅޭ ރިޕޯޓެއް އާންމުކޮށްފައިވާތީ އެ ރިޕޯޓް ދިރާސާ ކުރައްވަމުން ގެންދަވާ ކަމަށެވެ. ރިޕޯޓްގައި ބުނާ ކަންކަމަށް ފިޔަވަޅު އެޅުއްވުމާ ގުޅޭ ގޮތުން މަބްރޫކް ވަކިއެއްޗެއް ވިދާޅުވެފައެއް ނުވެ އެވެ.\nމަޖިލީހުގެ އިންކުއަރީ ރިޕޯޓް އާންމުކުރީ މިދިޔަ ބުރާސްފަތި ދުވަހުގެ އިރުއޮއްސެނިކޮށެވެ. އާންމުކޮށްފައިވާ ރިޕޯޓްގައި ވަނީ ބައެއް ބައިތައް ކަނޑާލާފަ އެވެ. ނަމަވެސް ސެންސަރު ނުކުރާ ނުވަތަ އެއްވެސް ބައެއް ނުކަނޑާ އޮތް ފުރިހަމަ ރިޕޯޓެއް ރައީސުލްޖުމްހޫރިއްޔާ އަށާއި، މަޖިލީހުގެ ރައީސްގެ އިތުރުން އުއްތަމަ ފަނޑިޔާރަށް ފޮނުވާނެ ކަމަށް މަޖިލީހުގެ އިދާރާ އިން ވަނީ ބުނެފަ އެވެ.\nމަޖިލީހުގެ އިންކުއަރީ ރިޕޯޓް ރައީސް ސޯލިހަށް ލިބިވަޑައިގެންފައި ނުވާތީ އެ ރިޕޯޓް ކަމާ ގުޅޭ ބޭފުޅުންނަށް ފޮނުވާނެ ދުވަހެއް އޮޅުންފިލުވުމަށް މަޖިލީހުގެ ކަމާ ގުޅޭ ބޭފުޅުންނަށް އަވަސް އިން ގުޅުމުން ފޯނަށް ޖަވާބު ނުދެއްވާތީ މަޖިލީހުގެ ބަހެއް ލިބޭ ގޮތް ވަނީ ބުނެފަ އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު + މުހައްމަދު މަބްރޫކް އަޒީޒް ޕާލިމެންޓް އިންކުއަރީ މުހައްމަދު އަސްލަމް


BREAKING: United Ge Supportarun E Club Ge Stadium Hisoaru Koffi - Vaguthu\nޔުނައިޓެޑުގެ ސަޕޯޓަރުން އެ ކުލަބުގެ ސްޓޭޑިއަމް ހިސޯރުކޮށްފި\n4 މަސް ކުރިން ( މެއި 2, 2021 )\nޔުނައިޓެޑުގެ ދަނޑު މަތީގައި އެ ކުލަބުގެ ސަޕޯޓަރުން\nއިނގިރޭސި ޕްރިމިއަރ ލީގުގައި މިރޭ ޔުނައިޓެޑްގެ ދަނޑުގައި ލިވަޕޫލާއި ދެކޮޅަށް ކުޅެން އޮތް މެޗު ނުކުޅެވޭނެ ކަމަށް ގޮވާލާ އެ ކުލަބުގެ ސަޕޯޓަރުން ސްޓޭޑިއަމް ހިސޯރުކޮށްފި އެވެ.\nރިޕޯޓުތައް ބުނާގޮތުން އެ ކުލަބުގެ ސަޕޯޓަރުން ޔުނައިޓެޑުގެ އޯލްޑް ޓްރެފަޑް ސްޓޭޑިއަމް ހިސޯރުކޮށްފައިވަނީ އެ ކުލަބުގެ ހިއްސާއިން ބައެއް ވިއްކާލައި ކުލަބަށް އެއްވެސް ފައިދާއެއް ނުލިބޭ މައްސަލައާއި ގުޅިގެންނެވެ.\nޔުނައިޓެޑުގެ ހުރިހާ މިލްކިއްޔާތެއް 2005 ވަނަ އަހަރުން ފެށިގެން ހޯދާފައިވާ "ގްލޭޒަރ ފެމިލީ" އެ ކުލަބުން ބޭރުވުމަށް ގޮވާލާ ސަޕޯޓަރުން ވަނީ ޔުނައިޓެޑުގެ ސްޓޭޑިއަމަށް އެކިވަރުގެ ގެއްލުން ދީފައެވެ. އެގޮތުން ދަނޑުގެ އެކި ހިސާބުތަކުގައި ބަހައްޓާފައިވާ ބައެއް ގޮނޑިތަކާއި ގޯލް ދަނޑިއާއި ދާގަނޑުގެ އިތުރުން ބައެއް އެހެނިހެން ސާމާނުތަކެއް ވަނީ ސުންނާފަތިކޮށްލާފައެވެ.\nސަޕޯޓަރުން ގޮވާލަނީ ގްލޭޒަރ ފެމިލީން ޔުނައިޓެޑް އެއްކޮށް ދޫކޮށްލުމަށާއި ކުލަބުގެ ހިއްސާ ނުވިއްކުމަށެވެ. އަދި ކުލަބަށް ލޯބި ޖެހިފައިވާ މީހަކަށް ކުލަބް ދިނުމަށްވެސް ގޮވާލިއެވެ.\nޔުނައިޓެޑުގެ ސަޕޯޓާރުން އެ ކުލަބުގެ ސްޓޭޑިއަމް ހިސޯރުކޮށްގެން\nމިކަމާއި ގުޅިގެން ޔުނައިޓެޑާއި ލިވަޕޫލް ބައްދަލުކުރަން އޮތް މެޗު ވަނީ ފަސްކޮށްފައެވެ. ބެލެވޭގޮތުގައި މި މައްސަލައާއި ގުޅިގެން މެޗު އެހެން ސްޓޭޑިއަމެއްގައި ކުޅުމަށް ޕްރިމިއަރ ލީގުން ދަނީ މަޝްވަރާކުރަމުންނެވެ. އެއީ ސްޓޭޑިއަމަށް ބޮޑެތި ގެއްލުންތަކެއް ލިބިފައިވުމާއި ގުޅިގެންނެވެ.\nޔުނައިޓެޑުގެ ސަޕޯޓަރުން ދަނޑު ހިސޯރުކޮށްފައިވަނީ ދަނޑަށް ވަންނަން އެކި ހިސާބުތަކުގައި ބަހައްޓާފައި ހުރި ގޭޓުތަކުގެ މަތިން ފުންމާލައިގެންނެވެ. ދަނޑު ތެރެއަށް ވަތް ސަޕޯޓަރުން ތިބީ ފެއްސާއި ރަން ކުލައިގެ ސްކާފް އޮޅައިގެންނެވެ. އަދި ކުލަބް އުފެދުނު ތާރީހު ކަމަށްވާ 1878 ރަމްޒުވާ ގޮތަށް އެތުރިގެންނެވެ. ރިޕޯޓުތައް ބުނާގޮތުން 300 އަށްވުރެ ގިނަ ސަޕޯޓަރުން ވަނީ ސްޓޭޑިއަމް ހިސޯރުކޮށްފައެވެ.\nމި މެޗުން ޔުނައިޓެޑް ބަލިވެއްޖެ ނަމަ ލީގު ޗެމްޕިއަންކަން ސިޓީއަށް ލިބިގެންދާނެ އެވެ. ޔުނައިޓެޑަކީ ލޯގުގެ ތަށި މިހާތަނަށް 20 ފަހަރު އުފުލާލާފައިވާ ޓީމެކެވެ. ނަމަވެސް 2013 ގެ ފަހުން އަދި އެ ޓީމަށް ލީގެއް ނުހޯދެއެވެ.\nމެއި 2, 2021 20:36\nމީދެން ކިހާ ދެރަ ކަމެއް ކަލޭމެންނަށް މެޗު ކުޅެން ނުކެރޭންޏާ ތިހެން ސަޕޯޓަރުން ލައްވައި ވަށް ވަށް ޖައްސުވާނެކަމެއްނެތް 😤


NSPA Gender Ministry ge Dhashah Badhalu kuraa Bill Balaigenfi - Vaguthu\nއެންސްޕާ ޖެންޑާ މިނިސްޓްރީގެ ދަށަށް ބަދަލުކުރާ ބިލް ބަލައިގެންފި\nނޭޝަނަލް ސޯޝަލް ޕްރޮޓެކްޝަން އޭޖެންސީ (އެންސްޕާ) ޖެންޑާ މިނިސްޓްރީގެ ދަށަށް ބަދަލުކުރަން ރައްޔިތުންގެ މަޖިލީހުން ފާސްކޮށްފިއެވެ.\nޖެންޑާ މިނިސްޓްރީގެ ދަށަށް އެންސްޕާ ބަދަލުކުރާ ގޮތަށް، އިޖުތިމާއީ ސިއްހީ އިންޝުއަރަންސްގެ ގައުމީ ނިޒާމުގެ ގާނޫނަށް ސަރުކާރުގެ ފަރާތުން މި އިސްލާހު ހުށަހެޅުއްވީ މަނަދޫ ދާއިރުގެ މެންބަރު އަހްމަދު ހާރޫނެވެ.\nއެންސްޕާ މިހާރު ހިންގަމުން ގެންދަނީ ހެލްތް މިނިސްޓްރީގެ ދަށުންނެވެ.\nއިސްލާހު ބަލައި ގަތުމަށް މަޖިލީހުން ފާސްކޮށްފައި ވަނީ ވޯޓުގައި ބައިވެރިވި 65 މެންބަރުންގެ އަގުލަބިއްޔަތުންނެވެ.\nއެ އިސްލާހުގެ މައިގަނޑު މަގްސަދެއްގެ ގޮތުގައި އޭނާ ބުނެފައިވަނީ އެންސްޕާގެ ކަންކަން، ސިއްހަތާ ބެހޭ ސިޔާސަތުތައް ކަނޑައެޅުމުގެ މަސްއޫލިއްޔަތު ހަވާލުކޮށްފައިވާ ހެލްތު މިނިސްޓްރީއާ ހަވާލުކޮށްފައި އޮތުމުގެ ބަދަލުގައި، އެންސްޕާ އިޖްތިމާއީ މަސްއޫލިއްޔަތު ހަވާލުކޮށްފައިވާ ޖެންޑާ މިނިސްޓްރީގެ ދަށަށް އެންސްޕާ ބަދަލުކުރުން ކަމަށެވެ.\nއެގޮތުން އޭނާގެ ބިލުގައި ބުނެފައިވަނީ އެ ގާނޫނުގެ 42 ވަނަ މާއްދާގެ (ހ) ގައި ހިމެނޭ "މިނިސްޓަރު" މި ލަފްޒު އިޖްތިމާއީ ހިދުމަތްތައް ފޯރުކޮއްދިނުމާ ގުޅޭ ސިޔާސަތުތައް ކަނޑައެޅުމުގެ މަސްއޫލިއްޔަތު ހަވާލުކުރެވިފައިވާ ސަރުކާރުގެ ވުޒާރާގެ ވަޒީރު ކަމަށެވެ.\nމި އިސްލާހަށް އަމަލުކުރަން ފަށާނީ އިސްލާހު ފާސްވެ، ރައީސުލްޖުމްހޫރިއްޔާ ތަސްދީގްކޮށް ސަރުކާރުގެ ގެޒެޓްގައި ޝާއިއު ކުރާ ދުވަހުން ފެށިގެން ކަމަށް ހާރޫން ހުށަހެޅުއްވި ބިލުގައި ބުނެފައިވެއެވެ. މި ބިލު މަޖިލީހުން ބަލައިގަތުމާއެކު މިހާރު ވަނީ ދިރާސާކުރުމަށް ކޮމިޓީއަށް ފޮނުވާފައެވެ.\nއޮގަސްޓް 19, 2019 21:20\nސިދައިތަގެ ބެޑުޝީޓު ދަށަށް އަނެއްކަާވެސް އެން ސް ޕާ މަަަަަާތް ކަލާކޯ


މާލޭގެ ރައްޔިތުންނަށް ހިނިތުންވުން ގެނެސްދޭނަން:މުއިއްޒު\nސަރުކާރުގެ ސްޕީޑަށް މުއިއްޒުގެ މަލާމާތެއް\nރައީސް އިބްރާހީމް މުހައްމަދު ސޯލިހުގެ ސަރުކާރުން ތަރައްގީގެ މަސައްކަތްތައް ކުރަމުން އަންނަނީ ވަރަށް ލަސް ސްޕީޑެއްގައި ކަމަށް ވިދާޅުވެ ކުރީގެ ހައުސިން މިނިސްޓަރު ޑރ. މުހައްމަދު މުއިއްޒު ފާޑުވިދާޅުވެއްޖެ އެވެ.\nމާލޭގެ މަގުތަކުގައި ފެން ބޮޑުވުން ހައްލުކުރަން އެކި ސަރަހައްދުތަކުގައި ބެހެއްޓި ޕަމްޕުތައް އަލުން މަރާމާތު ކުރުމުގެ މަސައްކަތް އަނެއްކާވެސް އެމްޑަބްލިއުއެސްސީއާ ހަވާލުކޮށްފި އެވެ.\nމާލޭގެ މަގުތަކުގައި ފެންބޮޑުވާ މައްސަލަ ހައްލުކުރަން ހިންގި މަޝްރޫއު ފޭލްވީ، ޕަންޕުތަކަށް ބަޔަކު ގެއްލުން ދިނުމުން ކަމަށް ވިދާޅުވެ، ހައުސިން މިނިސްޓަރު ޑރ. މުހައްމަދު މުއިއްޒު...\nOctober 30, 2018 107\nމުޅި މާލޭގައި ފެންބޮޑުވެ، ހިނގާބިނގާވެ އުޅެން ދަތިވެފައި ވަނިކޮށް، ފެން ހިންދުމަށް މާލޭގައި ގާއިމްކޮށްފައިވާ ސްޓޯމް ވޯޓާ ސިސްޓަމްތަކަށް ބަޔަކު ގެއްލުން ދީފައިވާ ކަމަށް ހައުސިން...\nމާލެ އާއި ހުޅުލެއާ ދެމެދު އަޅާފައިވާ ބްރިޖުގެ ދަތުރުތަކަށް ފަސޭހަ ކުރުމުގެ ގޮތުން، ބޮޑު ތަކުރުފާނު މަގުން ފުޅާ ކުރަން ހަމަޖެއްސި ސަރަހައްދުގައި ތާރު އަޅައި މިއަދު ނިންމައިފި އެވެ.


Amaazakee kuriyah oi5aharu thereygai Air Ambulance ge hidhumai...\nޕެރެމެޑިކް ހިދުމަތަށް ވަރަށް ބޮޑު ސަމާލުކަމެއް ކުރިއަށް އޮތް އަހަރުތަކުގައި ދެވިގެންދާނެ\nއަތޮޅުތަކުގައި ސިއްހީ ހިދުމަތް ފުޅާވެގެންދާއިރު އުމްރާނީ ގޮތުން އަންނަން ޖެހޭ ބަދަލުތައް އަންނާނެ\nމިސްރާބު ހިފާފައިވަނީ އާންމު ސިއްހަތާ ދިމާލަށް\nކ. މާލެ | 19 ނޮވެންބަރ 2019 | އަންގާރަ 18:41 | 3,647\nޕެރަމެޑިކް އެއާ އެމްބިއުލާންސެއްގެ ތެރެ - ގޫގުލް\nރާއްޖޭގެ ސިއްހީ ދާއިރާ އިތުރަށް ތަރައްޤީކޮށް ކުރިއެރުވުމަށް، ކުރިއަށް އޮތް ފަސް އަހަރު ދުވަހުގެ ތެރޭގައި އެއަރ އެމްބިއުލާންސްގެ ޚިދުމަތް ފެށުމަކީ މި ސަރުކާރުގެ ތަޞައްވުރެއް ކަމަށް ހެލްތު މިނިސްޓަރ އަބްދުﷲ އަމީން ވިދާޅުވެއްޖެއެވެ.\n"ރާއްޖެ އެމްވީ" އަށް ދެއްވި ޚާއްސަ އިންޓަވިއުއެއްގައި މިނިސްޓަރ ވިދާޅުވީ ސިއްހީ ނިޒާމު ހަރުދަނާކުރުމަށް ސަރުކާރުން މިހާރު ކުރަމުންދާ އެންމެ މުހިންމު މަސައްކަތަކީ ސްޓްރެޓީޖިކް އެކްޝަން ޕްލޭން (ސެޕް) ތަންފީޒު ކުރެއްވުން ކަމަށެވެ. އަދި އޭގެ ތެރެއިން ކުރިއަށް އޮތް ފަސް އަހަރު އަތޮޅު ތެރޭގެ ސިއްހީ ނިޒާމު ހަރުދަނާވެގެން ދާނެ ކަމަށް މިނިސްޓަރ ވިދާޅުވިއެވެ.\nމިނިސްޓަރ ވިދާޅުވީ ސެޕްގެ ތެރެއިން ޤައުމީ އެމްބިއުލާންސްގެ ޚިދުމަތަކީ ވެސް މުހިންމު މަސައްކަތެއް ކަމަށެވެ. އަދި އެއާއެކު ކުއްލި ފަރުވާ ދެވޭނެ އިންތިޒާމު ހަމަޖެހިގެންދާނެ ކަމަށާއި، ޕެރެމެޑިކް ޚިދުމަތަށް ވަރަށް ބޮޑު ސަމާލުކަމެއް ކުރިއަށް އޮތް އަހަރުތަކުގައި ދެއްވާނެކަމަށް ވިދާޅުވިއެވެ.\n"ކުއްލި ހާލަތުގައި ރަނގަޅު ތަމްރީނު ލިބިފައިވާ ފަރާތްތަކުން ފަރުވާ ފޯރުކޮށްދެވޭނެ. އަދި އެއްގަމު އެއްބިއުލާންސާއި ސީ އެމްބިއުލާންސް އަދި އެއަރ އެމްބިއުލާންސާ ހަމައަށް ދިއުމަކީ ތަޞައްވުރެއް. އެހިސާބަށް ދެވޭއިރު އަތޮޅުތެރޭގެ ސިއްހީ ނިޒާމު އޮންނާނީ ވަރަށް ބޮޑަށް ހަރުދަނާ ވެފައި. ކުރިއަށް އޮތް ފަސް އަހަރަކީ މުޅި ރާއްޖެއަށް ލާމަރުކަޒީ ވިސްނުމުގެ ތެރެއިން އެބަޔަކު ދިރިއުޅޭ ހިސާބަކުން އުފާވެރިކަން ލިބޭނެ ފަދަ ސިއްހީ ޚިދުމަތެއް ދެވޭނެ ފަސް އަހަރު"\nމިނިސްޓަރ ވިދާޅުވީ އަތޮޅުތަކުގައި ސިއްހީ ޚިދުމަތް ފުޅާވެގެންދާއިރު އުމްރާނީ ގޮތުން އަންނަން ޖެހޭ ބަދަލުތައް އަންނާނެ ކަމަށެވެ. އެގޮތުން ރާއްޖޭގެ ފަސް ޞަރަހައްދެއްގައި ޓަރޝިއަރީ ފެންވަރުގެ ހޮސްޕިޓަލްތަކުގެ ތަރައްޤީކުރުމުގެ އިތުރުން އެހެން ޞަރަޙައްދުތަކުގައިވެސް އިތުރު ހޮސްޕިޓަލްތައް ބިނާކުރެވިގެންދާނެ ކަމަށާއި، އެކަން މިހާރު ވެސް ވަކިޕްލޭނެއްގެ ދަށުން ކުރަމުން އަންނަކަން މިނިސްޓަރ ފާހަގަކުރެއްވިއެވެ.\nމިނިސްޓަރ ވިދާޅުވީ ކުރިއަށް އޮތް ފަސް އަހަރަށް އެޅި ބިންގަލާއެކީގައި މިޞްރާބު ހިފާފައިވަނީ އާންމު ސިއްހަތާ ދިމާލަށް ކަމަށެވެ. އަދި އާންމު ސިއްހަތާ ދިމާލަށް މިސްރާބު ހިފާފައިވާ އިރު، އަމާޒަކީ ގައިންގަޔަށް ނާރާ ބަލިތަކުން ސަލާމަތްވުމަށް ކުރަންޖެހޭ މަސައްކަތްތައް ކުރިއެރުވުން ކަމަށެވެ.\n"އެ މަސައްކަތުގެ ނަތީޖާ އަޅުގަނޑުމެންނަށް ނަތީޖާ ހާސިލު ކުރެވޭނެ ފަސް އަހަރުގެ ތެރޭގައި. އަދި ފަސް އަހަރަށްވުރެ މާދުރަށް އަޅުގަނޑުމެންނަނީ މާ ދުޅަހެޔޮ ބައެއްގެ ގޮތުގައި ކުރަން ހުރި މަސައްކަތްތަކަށް އަޅުގަނޑުމެން އަމާޒުކުރާނީ. ހަމައެއާއެކީގައި އަތޮޅު ތެރޭގެ ހޮސްޕިޓަލްތައް ޓަރޝަރީ ފެންވަރަށް ބަދަލުވުމާއެކީގައި އަދި އެ ޓަރޝަރީ ހޮސްޕިޓަލުގެ ޚިދުމަތް އެ ސަރަހައްދަކަށް ލިބެން ފެށީމަ އެ ސަރަހައްދަކުން އެންމެ މަތީ ފެންވަރުގެ ފަރުވާ ދެވޭނެ އިންތިޒާމްތައް ހަމަޖެހިގެންދާނެ،"\nމިނިސްޓަރ ވިދާޅުވީ ކުރިއަށް އޮތް ފަސް އަހަރަކީ އުއްމީދީ ފަސް އަހަރު ކަމަށެވެ. އަދި މިއިން ޒަމާނެއްގައި ރާއްޖޭގެ ސިއްހީ ނިޒާމު ކުރިއަރައިގެން ނުދާ މިންވަރަށް ސިއްހީ ނިޒާމު ކުރިއަރައިގެންދާނެކަމަށް މިނިސްޓަރ އަމީން ވިދާޅުވިއެވެ.\nއޮކްޓޫބަރ 11، 2019 ގައި މިހާތަނަށް އެމްބިއުލާންސް ދުވަހަކުވެސް ލިބިފައިނުވާ4ރަށަކަށް ހެލްތް މިނިސްޓްރީން ވަނީ އެމްބިއުލާންސް ހަވާލުކޮށްފައެވެ. އަދި މިއާއެކު ރާއްޖޭގެ ހުރިހާ ރަށަކަމަށް އެމްބިއުލާންސް ހަމަކުރެވުނެވެ. މީގެއިތުރުން އަތޮޅުތެރޭގެ ހުރިހާ ހޮސްޕިޓަލްތަކަށް ޕެރެމެޑިކް އެމްބިއުލާންސްގެ ޚިދުމަތްތައް ވެސް ފުޅާކުރެވިގެން ދިޔައެވެ. މީގެ ކުރިން ޕެރެމެޑިކް އެމްބިއުލާންސްގެ ޚިދުމަތް ލިބެމުން އައީ4ރަށަކުންނެވެ. އެއީ ހދ. ކުޅުދުއްފުށި ލ. ގަން، ފުވައްމުލައް ސިޓީ އަދި އައްޑޫ ސިޓީއަށެވެ. ނަމަވެސް އޮކްޓޫބަރު 12 ގައި އިތުރު 21 ރަށަކަށް ޕެރަމެޑިކް އެމްބިއުލާންސް ހަވާލުކުރެވުނެވެ.


މަޤާމް :އިންފޮމޭޝަން ސިސްޓަމް މެނޭޖަރ\nމުސާރަ / އެހެނިހެން އިނާޔަތް:\n15,000.00ރ –20,000ރ އާއި ދެމެދުގެ އަދަދެއް ލިބޭނެ.\n- ބެޗްލަރސް ޑިގްރީ އިން އިންފޮމޭޝަން ޓެކްނޮލޮޖީ / ފައިނޭންސް / މެނޭޖްމަންޓް ދާއިރާއަކުން ޑިގްރީ ޙާސިލްކޮށްފައިވުން އަދި،\n- އިންފޮމޭޝަން ޓެކްނޮލޮޖީ / މެނޭޖްމަންޓް ދާއިރާ އިސްމަޤާމެއް އަދާކޮށް3އަހަރުގެ މަސައްކަތުގެ ތަޖުރިބާ ލިބިފައިވުން.\n- ERP ސިސްޓަމް އިމްޕްލިމެންޓްކޮށް މެނޭޖް ކޮށް އެ ސިސްޓަމް އާ ގުޅުންހުރި ހުރިހާ ކަމެއް ރާވާ ހިންގުން.\n- ކުންފުނީގައި އެހެނިހެން އިންފޮމޭޝަން ސިސްޓަމް ތަކުގެ މަސައްކަތަށް އެހީތެރިވުން\n- ކުންފުނީގައި ބޭނުންކުރާ ސޮފްޓްވެއަރތަކާއި ގުޅުންހުރި ޓްރެއިނިންގްތައް ކުރިއަށް ގެންދިއުން.\nދުވާލަކު 08 ގަޑިއިރު\n2021 މެއި 12 ބުދަ ދުވަހުގެ 14:00ގެ ކުރިން.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2021 މެއި 19 އާއި މެއި 30 އާއި ދެމެދުގައެވެ.\n-ތަޢުލީމީ ސެޓްފިކެޓްތަކުގެ ކޮޕީ\nނަންބަރު: (IUL)113-HRD/1/2021/ 43\nސުންގަޑި: 12 މޭ 2021 1400


Afghanistan gai hunna india ge consulate akah anehkaaves hamalaa dheefi\nއަފްގާނުގައި ހުންނަ އިންޑިއާގެ ކޮންސިއުލޭޓަކަށް އަނެއްކާވެސް ހަމަލާދީފި\nއަފްގާން ސިފައިން ހަރަކާތްތެރި ވަނީ: ގިނަ ހަމަލާތަކެއް ދަނީ ދެމުން\nއަފްގާނިސްތާނުގެ ޖަލާލް އާބާދުގައި ހުންނަ އިންޑިއާގެ ކޮންސިއުލޭޓެއްގެ ކައިރީ ޖާނުން ފިދާވެގެން ދިން ބޮމުގެ ހަމަލާއެއްގައި ހަ މީހުން މަރާލައިފި އެވެ. މިއަދު ހެނދުނު ދިން މި ހަމަލާގައި ދެ މީހަކު ޒަހަމްވެސް ވިއެވެ.\nއިންޑިއާގެ ކޮންސިއުލޭޓެއްގެ އިތުރުން 200 މީޓަރު ދުރުގައި އޮންނަ ޕާކިސްތާނުގެ ކޮންސިއުލޭޓެއްގެ ކައިރީގައި ވެސް ވަނީ ބަޑީގެ ހަމަލާތަކަކާއެކު ޖާނުން ފިދާ ވެގެން ބޮމުގެ ހަމަލާއެއް ދީފަ އެވެ. މި ހަމަލާތަކަށްފަހު އަފްގާން ސިފައިންވަނީ އިތުރު ހަމަލާއެއް އަތުވެދާނެ ކަމަށް ތައްޔާރުވެފަ އެވެ.\nރިޕޯޓުތައް ބުނާގޮތުގައި ބަޑި ހިފައިގެން ތިބި ބަޔަކު ވަނީ ޕާކިސްތާން ކޮންސިއުލޭޓާ ކައިރި ހިސާބެއްގައި ފިލަ އެވެ. ނަމަވެސް އެ ކޮންސިއުލޭޓް ހުންނަ ސަރަހައްދު މިހާރު ވަނީ އަފްޣާނުން ސިފައިން ބަންދުކޮށް ކޮންޓްރޯލް ކޮށްފަ އެވެ.\nމަންޒަރު ދުށް މީހުން ބުނާ ގޮތުގައި ބަޑީގެ އަޑުފައްގަނޑާއެކު ކައިރީގައި ހުރި ގެތަކުންނާއި ސްކޫލްތައްވަނީ މީހުން ނުކުމެ ހުސްކޮށްފަ އެވެ.\nމިދިޔަ ހަފްތާގެ އަންގާރަ ދުވަހުވެސް ޖަލާލް އާބާދުގައި ހުންނަ އިންޑިއަން ކޮންސިއުލޭޓް ކައިރީ ބޮމުގެ ހަމަލާއެއް ދީފައިވެ އެވެ. ނަމަވެސް އެހަމަލާގައި އެއްވެސް މީހަކަށް ގެއްލުމެއް ނުލިބެ އެވެ.\nލަޝްކަރޭ ތައިބާގެ ފައުންޑާ ޕާކިސްތާނުން ހައްޔަރުކޮށްފި\nއަފްޣާން ބިންހެލުމުގައި މަރުވި މީހުންގެ އަދަދު 180 އަށް\nއަފްގާނިސްތާން ބިންހެލުމުގައި އިންޑިޔާ ޕާކިސްތާނު ވެސް ގުޑުވާލައިފި


އެކްޓިވް ޖަމިއްޔާ ތަކުގެ ތެރެއިން ވެސް ސްކީމަކީ އެންމެ އެކްޓިވް އެއް ޖަމިއްޔާ- އިރާޝް Active NGO thakuge therein ves SCEAM akee emme active eh NGO- Iraash - AO News\nސްކީމްގެ ގައުމީ ހިންގާ ކޮމެޓީގެ މެމްބަރުން\nރާއްޖޭގައި ރަޖިސްޓްރީ ކުރެވިފައިވާ ޖަމިއްޔާތަކުގެ ތެރެއިން ހަރަކާތްތެރި ސްޓޭޓަސްގައި 600 އެއް ހައި ޖަމިއްޔާ އޮތް އިރު އޭގެ ތެރެއިން އެންމެ އެކްޓިވް އެއް ޖަމިއްޔާގެ ގޮތުގައި ސަދަން ކޮމިޔުނިޓީ އެމްޕަވަރމެންޓް އެސޯސިއޭޝަން އޮފް މޯލްޑިވްސް (ސްކީމް) ގެ ނަން ފާހަގަ ކޮށްލެވޭ ކަމަށް ރަޖިސްޓްރަރ އޮފް އެންޖީއޯސް އަޙްމަދު އިރާޝް ވިދާޅުވެއްޖެއެވެ.\nސްކީމްގެ ދެވަނަ އަހަރީ ދުވަސް ފާހަގަ ކުރުމަށް ރޭ ބޭއްވި އޮންލައިން ރަސްމިއްޔާތުގައި ވާހަކަ ދައްކަވަމުން އިރާޝް ވިދާޅުވީ ރާއްޖޭގައި 2000 (ދެހާސް) ޖަމިއްޔާ ރަޖިސްޓްރީ ވެފައިވާއިރު އޭގެ ތެރެއިން އެކްޓިވް ސްޓޭޓަސް ގައި މިހާރު އޮތީ 600 އެއް ހައި ޖަމިއްޔާކަމަށެވެ. އެހެން ކަމުން އެ 600 ޖަމިއްޔާގެ ތެރެއިން ވެސް އެންމެ ފާހަގަ ކޮށްލެވޭ އެއް ޖަމިއްޔާ އަކަށް ސްކީމް ވެގެން ގޮސްފައިވާ ކަމަށާއި އެކަމަށްޓަކައި ސްކީމްގެ ހުރިހާ މެމްބަރުންނަށް މަރުހަބާ އާއި ޝުކުރު ދަންނަވާ ކަމަށެވެ.\nރާއްޖޭގެ ފުރަތަމަ ސަރަޙައްދީ ޖަމިއްޔާގެ ގޮތުގައި ސްކީމް ހަރަކާތްތެރިވަމުން އަންނަނީ ދެކުނުގެ4އަތޮޅު ގައެވެ. އެއީ އައްޑޫސިޓީ އާއި ފުވައްމުލައް ސިޓީ އަދި ގދ. އަތޮޅާއި ގއ. އަތޮޅުގައެވެ. ކޮންމެ އަތޮޅެއްގައި ސްކީމްގެ އަތޮޅު ޗެޕްޓަރ ތައް ތިބޭއިރު ސްކީމްގެ ވަކި ގައުމީ ހިންގާ ކޮމެޓީއެއްވެސް އޮވެއެވެ.\n” ރާއްޖޭގައި ތަފާތު އެކި ނަން ނަމުގައި ގިނަ މަދަނީ ޖަމިއްޔާތަކެއް ހަރަކާތްތެރިވާ އިރު ރީޖަނަލް ފެންވަރުގައި މިހާ ބައިވަރު މީހުންނާ އެކު ރާއްޖޭގެ ޖަމިއްޔާއަކަށް ހަރަކާތްތެރިވާ އެންޖީއޯ އަކީ ހަމަ އެކަނި ސްކީމް. ސްކީމަކީ ތަފާތު ޖަމިއްޔާ އެއްގެ ގޮތުގައި މިނިސްޓްރީ އަށް ވެސް ފާހަގަ ކުރެވިގެން ދިޔަ. އަތޮޅު ޗެޕްޓަރ ތަކާއި އަދި ވަކި ގައުމީ ހިންގާ ކޮމެޓީ އެއް އޮވެގެން އަތޮޅު ތަކުން އެކީގައި މަސައްކަތް ކުރަމުުން ދިއުމަކީ ވަރަށް ތަފާތު މަސައްކަތެއް” އިރާޝް ވިދާޅުވިއެވެ.\nމީގެ އިތުރުން ވޭތުވެދިޔަ އަހަރު ސްކީމުން ދެކުނުގެ4އަތޮޅުގައި 300 ޒުވާނުން ތަފާތު ދާއިރާ ތަކުން ތަމްރީނު ކޮށް އޭގެ ތެރެއިން9ޒުވާނަކަށް ރާއްޖޭން ބޭރުން މަތީ ތައުލީމު ހާސިލް ކުރުމުގެ ފުރުސަތު ހޯދައިދިނުން އެއީ ފާހަގަ ކޮށްލެވޭ ބޮޑު ކާމިޔާބީއެއްކަމަށް އިރާޝް ވިދާޅުވިއެވެ.\n“ޖަމިއްޔާގެ މެމްބަރުން ގެ މަސައްކަތުން 300 ޒުވާނުންނަށް ތަފާތު ހުނަރު ދަސްކޮށް ދެވުމަކީ ވަރަށް ބޮޑު ކާމިޔާބީ އެއް. އަޅުގަނޑުމެންނަށް މިނިސްޓްރީ އިން އަތޮޅު ތެރޭގައި ހިންގުނު ޕްރޮގްރާމް ތަކަށް ބަލާއިރު ޖަމިއްޔާއަކުުން ރާވައިގެން މިހާ ގިނަ ޕްރޮގްރާމުތަކެއް ހިންގައި މިހާބޮޑު ކާމިޔާބީއެއް ހޯދި ކަމަށްޓަކައި ޖަމިއްޔާގެ ހުރިހާ މެމްބަރުންނަށް ޝުކުރު އަދާކޮށް މަރުހަބާ ކިޔަން” އިރާޝް ވިދާޅުވިއެވެ.\nސްކީމްގެ2ވަނަ އަހަރީ ދުވަހު ސްކީމުން ހުށަހެޅިއަހަރީ ރިޕޯޓް ގައި ވޭތުވެދިޔަ އަހަރުގެ ޖޫން މަހުގެ 11 ވަނަ ދުވަހުން ފެށިގެން މިއަހަރުގެ ޖޫން މަހުގެ 11 ވަނަ ދުވަހާ ހަމައަށް ވަނީ މުޅިއެކު 63 ހަރަކާތް ރާއްޖޭގެ ދެކުނުގެ4އަތޮޅުގައި ކުރިއަށް ގެންގޮސްފައެވެ. މިއީ ސްކީމްގެ އަތޮޅު ޗެޕްޓަރ ތަކުން އަމިއްލަ އަށް އިސްނަގައިގެންނާއި މުޅި ސްކީމް ގުޅިގެން ހިންގާފައިވާ ކާމިޔާބު ހަރަކާތްތަކެކެވެ.\nސްކީމްގެ ރައީސާ ޝިމްލާ އަޙްމަދު ވިދާޅުވީ ސްކީމުގެ ފުރަތަމަ2އަހަރަކީ ސްކީމްގެ އޮނިގަނޑު ރާވައި ޗެޕްޓަރ ތައް ގާއިމު ކުރުމަށް ބުރަކޮށް މަސައްކަތް ކުރަން ޖެހުނު2އަހަރު ކަަމަށާއި ކުރިއަށް ހުރި ދުވަސްތަކުގައި މިއަށް ވުރެ ތަފާތު ގިނަ މަސައްކަތްތަކެއް ސްކީމުން ފެނިގެން ދިއުމަކީ ކުރެވޭ އުއްމީދު ކަމަށެވެ.\nރޭގެ ރަސްމިއްޔާތުގައި ވަނީ ވޭތުވެދިޔަ އަހަރުގެ އެންމެ ހަރަކާތްތެރި ޗެޕްޓަރ އަށް ޗެޕްޓަރ އެވޯޑު ވެސް ދީފައެވެ. މިއަހަރުގެ ޗެޕްޓަރ އެވޯޑް ހާސިލް ކޮށްފައިވަނީ އައްޑޫ ޗެޕްޓަރ އިންނެވެ. ސްކީމްގެ ފުރަތަމަ އަހަރުގެ ޗެޕްޓަރ އެވޯޑު ހާސިލް ކުރި ގދ. އަތޮޅު ޗެޕްޓަރ އިންނެވެ.\nއަޙްމަދު އިރާޝްމަދަނީ ޖަމިއްޔާމިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓްސަދަން ކޮމިޔުނިޓީ އެމްޕަވަރމެންޓް އެސޯސިއޭޝަންސްކީމް


ރޯދަ ހިފުން ފަރުޟުކުރެއްވުން – DhiSalafiyyah\nރޯދަ ހިފުން ފަރުޟުކުރެއްވުން\n12/07/2013 ޤުރުއާނާއި އޭގެ ޢިލްމުތައްއައްޝައިޚް ޝިހާމް މުޙައްމަދު\nއޭ އީމާންވެއްޖެ މީސްތަކުންނޭވެ! ތިޔަބައިމީހުންގެ ކުރީގެ މީހުންގެ މައްޗަށް ފަރްޟުކުރެއްވި ފަދައިން ތިޔަބައިމީހުންގެ މައްޗަށްވެސް ރޯދަ ފަރްޟުކުރައްވައިފިއެވެ. (އެއީ) ތިޔަބައިމީހުން ތަޤްވާވެރި ވުމަށްޓަކައެވެ.\n(ރޯދަހިފަންވީ) ޢަދަދު ކަނޑައެޅިގެންވާ ދުވަސްތަކެއް ގައެވެ. ފަހެ، ތިޔަބައިމީހުންގެ ތެރެއިން ބަލިވެއުޅޭ މީހާ ނުވަތަ ދަތުރެއްގެ މަތީގައިވާ މީހާ (ރަމަޟާން މަހުގެ ރޯދަ ދޫކޮށްލައިފިނަމަ) އެހެން ދުވަސްތަކަކުން އެ ޢަދަދު ހަމަކުރުން ހުށްޓެވެ. އަދި އުނދަގޫކަމާއެކު އެކަމަށް ކުޅަދާނަވާ މީހުންގެ މައްޗަށްއޮތީ، (ރޯދަ ދޫކޮށްލުމާއެކު) ފިދްޔަ ދިނުމެވެ. (ފިދްޔަގެ މިންވަރަކީ) މިސްކީނަކަށް ކާންދޭ މިންވަރެވެ. ފަހެ، تَطَوَّعَ ގެ ގޮތުން އިތުރު ހެޔޮކަމެއް ކޮށްފިމީހާ (ދަންނާށެވެ!) ފަހެ، އެކަންތައް އެމީހަކަށް ހެޔޮކަން ބޮޑެވެ. އަދި ތިޔަބައިމީހުން ރޯދަހިފުން ތިޔަބައިމީހުންނަށް ހެޔޮކަން ބޮޑެވެ. އެކަން ތިޔަބައިމީހުން ދަންނާނެ ނަމައެވެ.\nشَهْرُ رَمَضَانَ الَّذِي أُنزِلَ فِيهِ الْقُرْآنُ هُدًى لِّلنَّاسِ وَبَيِّنَاتٍ مِّنَ الْهُدَىٰ وَالْفُرْقَانِ ۚ فَمَن شَهِدَ مِنكُمُ الشَّهْرَ فَلْيَصُمْهُ ۖ وَمَن كَانَ مَرِيضًا أَوْ عَلَىٰ سَفَرٍ فَعِدَّةٌ مِّنْ أَيَّامٍ أُخَرَ ۗ يُرِيدُ اللَّـهُ بِكُمُ الْيُسْرَ وَلَا يُرِيدُ بِكُمُ الْعُسْرَ وَلِتُكْمِلُوا الْعِدَّةَ وَلِتُكَبِّرُوا اللَّـهَ عَلَىٰ مَا هَدَاكُمْ وَلَعَلَّكُمْ تَشْكُرُونَ ﴿١٨٥﴾\nރަމަޟާން މަހަކީ، އެމަހެއްގައި ޤުރްއާން ބާވައިލެއްވި މަހެވެ. (އެ ޤުރްއާން ބާވައިލެއްވީ) މީސްތަކުންނަށް ހުރި ތެދުމަގެއް ކަމުގައްޔާއި ހިދާޔަތާއި ޙައްގާއި ބާޠިލް ވަކިކޮށްދެނިވި ހެކިތަކެއް ކަމުގައެވެ. ފަހެ، ތިޔަބައިމީހުންގެ ތެރެއިން އެ މައްސަރުގައި ޙާޟިރުވެ ހުރެއްޖެމީހާ، އެ މަހުގެ ރޯދަ ހިފާހުށި ކަމެވެ! އަދި ބަލިވެއުޅޭ މީހާ ނުވަތަ ދަތުރެއްގެ މަތީގައިވާ މީހާ، (އެ މައްސަރުގެ ރޯދަ ދޫކޮށްލައިފިނަމަ) އެހެންދުވަސްތަކަކުން އެ އަދަދު ހަމަކުރުން ހުށްޓެވެ. ﷲ ތިޔަބައިމީހުންނަށް ލުއިފަސޭހަގޮތް އިރާދަކުރައްވަތެވެ. އަދި ދަތި އުނދަގޫގޮތް ތިޔަބައިމީހުންނަކަށް އިރާދައެއް ނުކުރައްވަތެވެ. (މިކަންތައްތައް މިގޮތަށް ކަނޑައަޅުއްވާފައިވަނީ) ތިޔަބައިމީހުން އެ މައްސަރުގެ ދުވަސްތަކުގެ ޢަދަދު ފުރިހަމަ ކުރުމަށްޓަކައެވެ. އަދި ތިޔަބައިމީހުންނަށް ތެދުމަގު ދެއްކެވިކަން މައްޗަށް ﷲ އަށް ތަކްބީރު ކިޔައި އުޅުމަށްޓަކައެވެ. އަދި ތިޔަބައިމީހުން (އެކަލާނގެއަށް) ޝުކުރުވެރި ވުމަށްޓަކައެވެ.\nسورة البقرة 183- 185


SunOnline: Masdhalhu ge stock ebahuri, dhathi nuve libeyne: MIFCO\nމަސްދަޅުގެ ސްޓޮކް އެބަހުރި، ދަތިނުވެ ލިބޭނެ: މިފްކޯ\nއައިޝަތު ފަރީޙާ 24 Mar 2020, 16:38\nމީހަކު މަސްކޭސްތަކެއް ގަނެގެން ދަނީ -- ސަން ފޮޓޯ\nމިފްކޯގެ ދަޅު މަހުގެ ސްޓޮކް އެބަހުރި ކަމަށާއި ކަސްޓަމަރުންނަށް އެއްވެސް ދައްޗެއް ނެތި މަސްދަޅު ގަންނަން ލިބޭނެކަމަށް ގައުމީ މަސްކުންފުނި، މިފްކޯ އިން ބުނެފި އެވެ.\nމިފްކޯގެ މެނޭޖިން ޑިރެޓަރު އިސްމާއިލް ފައުޒީ މިއަދު "ސަން" އަށް ވިދާޅުވީ އެ ކުންފުނީގެ ރޯދަ ސޭލް މިއަހަރު ތަންކޮޅެއް ކުރިން ފެށި ކަމަށާއި ދަޅުމަހުގެ އަގު ހެޔޮކުރުމާއެކު ބޮޑު ޑިމާންޑެއް އެބައޮތް ކަމަށެވެ.\n"ސޭލް މިމަހުގެ އެކެެއްގައި ފަށައިފިން. އަގު ވަރަށް ބޮޑަށް ކުޑަ ކުރިން. އަގަށް ބެލި ނަމަވެސް ބޮޑު ޑިމާންޑެއް އެބައޮތް،" އިސްމާއިލް ވިދާޅުވި އެވެ.\nއޭނާ ވިދާޅުވީ މިހާރު ފެތުރެމުންދާ ކޮރޯނާވައިރަހާ ގުޅިގެން މިދިޔަ ހަފްތާގެ ތެރޭގައި މަސްދަޅު ކޭސް ވިކުނު މިންވަރު އިތުރު ކަމަށާއި ކަސްޓަމަރުން ކިޔުގައި ޖެހިގެންވެސް މަސް ކޭސް ގަތް ކަމަށެވެ. ނަމަވެސް މިހާރު އެކަހަލަ ކަމެއް ނެތްކަން ފާހަގަ ކުރައްވާ މިފްކޯގެ އެމްޑީ ވިދާޅުވީ އެކަހަލަ ބޮޑު ޑިމާންޑެއް އަނެއްކާވެސް އުފެދިއްޖެނަމަ ސޯޝަލް ޑިސްޓެންސިންއާ އެކު މަސްދަޅު ދޫކުރާނެ އިންތިޒާމުވެސް ހަމަޖައްސާފައި ވާނެ ކަމަށެވެ.\n"ސީދާ މި ޑިމާންޑާ ކޮވިޑް އާ ގުޅުވަން ދަތި. އެކަމަކު ބައެއް ކަސްޓަމަރުން ޕެނިކް ބައިއިންގެ ތެރެއިން މަސްދަޅު ގަތް. އެކަމަކު އެކަހަލަ ކަމެއް އަލުން އަޔަސް ސްޓޮކަށް ދަތި ނުވާނެ ވަރަށް އަޅުގަނޑުމެންގެ ސްޓޮކް އެބަހުރި،" އިސްމާއިލް ވިދާޅުވި އެވެ.\nއޭނާ ވިދާޅުވީ މާލެ ސަރަހައްދުގައި ހުރި މިފްކޯގެ ހުރިހާ ފިހާރައަކުންވެސް އެކުންފުނީގެ މަސްދަޅާއި މަހާއި މަހުގެ ބާވަތްތައް ލިބޭނެ ކަމަށެވެ. މަސްދަޅު އުފެއްދުމަށް އެއްވެސް ދައްޗެއް ނެތްކަން ފާހަގަ ކުރައްވާ އިސްމާއިލް ވިދާޅުވީ މަސްދަޅު އުފައްދަން ބޭނުންވާ ސާމާނުގެ ސްޓޮކްވެސް އެބަހުރި ކަމަށެވެ.\n"ކުރިއަށް އޮތް ދެތިން މަހަސް ވާވަރަށްވެސް އެބަހުރި. ފެލިވަރުގައިވެސް ސްޓޮކް އެބަހުރި. ޕެނިކް ވެގެން ގަތަސް ކަސްޓަމަރުންގެ ޑިމާންޑަށް ކޭޓަ ކުރެވޭނެ،" އޭނާ ވިދާޅުވި އެވެ.\nމަސްވެރިންގެ އަތުން މަސް ގަތުމުގައިވެސް ދައްޗެއް ނެތްކަން އޭނާ ފާހަގަ ކުރެއްވި އެވެ.\nމިފްކޯގެ އެމްޑީ ވިދާޅުވީ "ފަސްމީރު މިވަރެއް ނެތް"ގެ ނަމުގައިމަސްދަޅު ކޭސް ޑެލިވާ ކުރުމަށް ކުރިއަށްގެންދާ ޕްރޮމޯޝަނަށްވެސް ބޮޑު ތަރުހީބެއް ލިބެމުންދާ ކަމަށެވެ.\nފަސްމީރު މިވަރެއް ނެތް ޕްރޮމޯޝަންގެ ދަށުން ތެޔޮ މަސް ދަޅު ކޭހެއް ވިއްކަނީ 640ރ. އަށެވެ. އަދި ފެން މަސް ދަޅު ކޭސް ވިއްކަނީ 595ރ. އަށެވެ.\nނިއުޕޯޓް ހުކުމް ފަސްކުރުމުގެ އަމުރު ނެރެ ނުދިން\nމިފްކޯގެ މަސްކޭސް ސީދާ ގެއަށް ގެންގޮސްދެނީ\n11،000 ރިސޯޓް މުވައްޒަފުން ނޯޕޭއަށް


Hihthala Fushuge' Faidhaa - TrendingRED\n15 ނޮވެންބަރ 2017 - 15:00\nހިތްތަލަ ފުށަކީ ރާއްޖޭގައި އާންމުކޮށް ބޭނުންކޮށްއުޅޭ ކާނާއެކެވެ. މީގެ ފައިދާ އާއި މަންފާ ކާބަފައިންވެސް ދައްކާ އުޅުނެވެ. ހިތްތަލައަށް ދެވިފައިވާ ނަމަކީ އެރޯރޫޓެވެ. މިނަން ހިތްތަލަ އަށް ދެވުނީ ސެންޓްރަލް އެމެރިކާގެ މީހުންގެ ގަޔަށް ވިހަ ތީރު ޖެހުމުން އެމީހުންގެ ހަށިގަނޑު ފަސޭހަކުރަން އެރޯރޫޓް ދީ އުޅުނީމައެވެ.\n23% ސްޓާޗް އެކުލެވިގެންވާ ހިތްތަލަ އަކީ ވަރަށް ފަސޭހައިން ހަޖަމު ވާ އެއްޗެކެވެ. އެހެންކަމުން ގައިގައި ވަރުޖެއްސުމަށް މިއީ ވަރަށް ރަނގަޅު ކާނާއެކެވެ. އަދި މިއީ ކުޑަކުދިންނަށް ކާން ދިނުމަށްވެސް ބޭނުންކުރެވޭ ރައްކާތެރި އެއްޗެކެވެ. ހިތްތަލައަކީ އެއްވެސް ކެމިކަލެއް ނުޖަހައި ހައްދައިގެން ތައްޔާރުކުރާ އެއްޗެކެވެ. ހިތްތަލަ އަކީ ވިހަވެފައިވާ މީހަކަށް ދިނުން ވަރަށް ރަނގަޅު ކާނާއެކެވެ. އެއީ ނަގުލަންދާށި ފަދަ ދިރޭތަކެތީގެ ވިހަ ކަމުގައިވިޔަސްވެސްއެވެ. ވިޓަމިން ބީއާއި ފޮލޭޓުން މުއްސަނދިވެފައިވާ ހިތްތަލަ އަކީ މާބަނޑުމީހުން ކާން ވަރަށް ރަނގަޅު ކާނާއެކެވެ. ހިތްތަލައަކީ ދިފާޢީ ނިޒާމު ވަރުގަދަކޮށްދީ ޔޫރިން އިންފެކްޝަން ޖެހުމުންވެސް ދުރުކޮށްދޭ ކާނާއެކެވެ. ހިތްތަލަފުށަކީ ސަޔާއި ޖޫސް އަދި ފާނާއި ކޭކު ފިހުމުގައި ބޭނުންކުރެވިދާނެ ފައިދާހުރި އެއްޗެކެވެ.


ރައީސް ނަޝީދު މާލެ ސިޓީ ، އައްޑޫ ސިޓީ އަދި ފުވައްމުލަކު ސިޓީ ކައުންސިލަށް އަލަށް އިންތިޙާބުވެވަޑައިގަތް މެމްބަރުންނާއި ފޯން ކޮންފަރރެންސް މެދުވެރިކޮށް ބައްދަލުކުރައްވައިފި – Maldivian Democratic Party\nރައީސް ނަޝީދު މާލެ ސިޓީ ، އައްޑޫ ސިޓީ އަދި ފުވައްމުލަކު ސިޓީ ކައުންސިލަށް އަލަށް އިންތިޙާބުވެވަޑައިގަތް މެމްބަރުންނާއި ފޯން ކޮންފަރރެންސް މެދުވެރިކޮށް ބައްދަލުކުރައްވައިފި\nދި އެމް.ޑީ.ޕީގެ ރައީސް މުޙައްމަދު ނަޝީދު މިއަދު މާލޭ ސިޓީ ކައުންސިލަށާއި އައްޑޫ ސިޓީ ކައުންސިލަށް އަލަށް އިންތިޙާބުވެވަޑައިގަތް މެމްބަރުންނާއި ވަކިވަކިން ފޯން ކޮންފަރރެންސް މެދުވެރިކޮށް ބައްދަލުކުރައްވައިފިއެވެ.\nއަދި މިރޭގެ ވަގުތެއްގައި ވަނީ ފުވައްމުލަކު ސިޓީ ކައުންސިލަށް އަލަށް އިންތިޙާބުވެވަޑައިގަތް މެމްބަރުންނާއި ފޯން ކޮންފަރރެންސް މެދުވެރިކޮށް ބައްދަލުކުރައްވާފައެވެ.\nމި ބައަދަލުކުރެއްވުމުގައި އަލަށް އިންތިޙާބުވެވަޑައިގެންނެވި ކައުންސިލަރުންނަށް ރައީސް ނަޝީދު މަރުޙަބާ ދެންނެވިއެވެ. އަދި ލާމަރުކަޒީ ނިޒާމުގެ ދަށުން ރާއްޖެ ހިންގުމުގެ މުހިންމުކަމާއި އެނިޒާމުގެ ފުނޑު ފުޑު ކޮށްލުމަށް ސަރުކާރުން ސިލްސިލާކޮށް ކުރައްވަމުން ގެންދަވާ މަސައްކަތަށް ދޫނުދެއްވާ ކުރިއަށް ވަޑައިގަތުމަށް ހިއްވަރުދެއްވިއެވެ.\nމިއަދު ވަކިވަކިން ބޭއްވުނު މި ބައްދަލުވުމުގައި މިހާރުގެ މާލޭ ސިޓީ އަދި އައްޑޫ ސިޓީ ކައުންސިލްގެ މެމްބަރުންވެސް ބައިވެވަޑައިގެންނެވިއެވެ. އަދި އެ މެމްބަރުން މިހާތަނަށްކޮށްދެއްވި މަސައްކަތަށް ރައީސް މުޙައްމަދު ނަޝީދު ޝުކުރު އަދާކުރެއްވިއެވެ.


12 އޮކްޓޯބަރ 2020 - 12:26\nއެމްޑީޕީ ޕީޕީއެމް ރާއްޖެ-އިންޑިއާ މެމްބަރު އާދަމް ޝަރީފް (މަޑުއްވަރި) ފައްޔާޒް އިސްމާއިލް، އިކޮނޮމިކް މިނިސްޓަރު\n88 ކޮމެންޓް, 92 ރިއެކްޝަންސް\nމީހަކު ބުންޔަސް ނުބުންޔަސް ހަގީގަތް ވާނީ ހަގީގަތަށް. އެ ބުނެ މީހަކު ހާމަކުރީމާ އޭނާ ފަހަތުން ދުވިއަސް ނުދުވިއަސް އެއީ ނަމަ ވެއްޖެނަމަ ކަން އޮތް ގޮތް. ބިޔަ ސުނާމީއެށް އަރައި ފިއްޔާ މުޅިރާއްޖެ ދޮވެވިގެން ދާނޭ ފަރުބަދަ މަތީ ރަށް ރަށް ނުދާނޭ ބުނީމާ އެހެން ބުނި މީހާ ފަހަތުން ދުވަން ވީތޯ.\nފައްޔާޒާ މާރިޔާއަށް ނޭގުނަސް އެމެރިކކާަޢި ރަޝިޔާއާއި ޗައިނާފަދަ ޤައުމަކުން އިންޑިޔާ ހިފަން ދިމާކުރިޔަސް ހެދޭނެ އެއްގޮތެއްވެސް ނޯންނާނެ. މާޒީގައި އެގޮތަށް ހިނގާފަވެސް ެެެެެެެ އެބައޮތް. އިނގިރޭސިން ތިޔަ އިންޑިއާއަށް ވެރިވެ 400 އަހަރު ވެރިކަނަކުރި. ހެދުނު އެއްކަމެއްވެސް ކުރެވުނު އެއްކަމެއްވެސް ނެތް. އެކަމަކު މިހާރު އެއްވެސް ޤައުމަކުން އަނެއްޤައުމެއް ނުހިފޭނެ. ވަރައްކެރިގެން މިބުނީ އިންޑިޔާއަކަށް ދުވެހިރާއްޖެ އެއްނުހިފޭއޭ. އރާޤަށް ކުވޭތެއްވެސް ްްް\nއިންޑިއާއާއި ޗައިނާއަށް އަރައިގަނެ އެދެ ގައުމަކީ 20 ވަނަ ގަރުނު ފެށުނުއިރު އެންމެ ފަގީރު ގައުމުތަކަށް ބަދަލު ކުރި. އަދި ކިރިޔާ އެ އަނދަވަޅުން އަރައިގަނެވެނީ އިންޑިޔާއަށާ ޗައިނާއަށް.\nހުސް ޕަޕެޓުން މިމީހުން ދެން ބަދަލް ވާނީ ޚާއިނުންނަށް، ދިވެހި ރައްޔިތުން ވިސްނާ!\nތިގޮތަށް ބުނަންޏާ އެމެރިކާއަށް ހިފޭނެ ދުނިޔޭގެ ކޮންމެ ގައުމެއް... މީގަ ޕޮއިންޓަކީ ފައްޔާޒުމެން ތިޔަފަދަ މަގާމުތަކުގައި ތިބެގެން ތިފަދަ ވާހަކަ ދެއްކުމަކީ ހާދަ ދަށުދަރަޖައިގެ ކަމެކޭ.. ބާޒާރުމަތީ ދަމާކަނޑަން އުޅޭ މީހާގެ ގައުމިއްޔަތުކަންވެސް ތިޔަށްވުރެ ރަނގަޅުވާނެ...\nދިވެހި ރާއްޖޭގެ އާބާދީ މަދުވެފައި ގުދުރަތީވަސީލަތްތައް މަދުނަމަވެސް ރާއްޖެއަކީ ފަޚްރުވެރި މާޒީއެއްއޮތް އަމިއްލަ ވަންތަ މިނިވަން ގައުމެކެވެ މިހާރަކަށް އައިސް ރާއްޖެހިފައި އަޅުވެތިކުރެވެތިކުރެވިދާނެ ކަމަށް ސަރުކާރުގެ އިސްފަރާތްތަކުން ފާޅުގައި ބުނަމުންދިއުމަކީ ގައުމަށް ވެވޭ ޚިޔާނާތެކެވެ ރާއްޖެނޫނަސް ދުނިޔޭގައިވާ ގައުމުތަކުގެ މީހުންތައްމަރާފައި ހިފިދާނެ އެހެން ގައުމުތައް ވަރަށް ގިނައެވެ އަޅުގަންޑުމެންގެ ކާބަފައިން އަޅުގަނޑުމެންނާހަމައަށް ގެނެސްދީފައިވާ މި އަމާނާތް އަޅުގަނޑުމެންގެދަރިފަސްކޮޅަށް ރައްދުކޮށްދިނުމަކީ އެންމެހާ ދިވެހިންގެ ޒިއްމާއެކެވެ މިޒިއްމާ އަދާކުރުމުގައި ބަހާއި އަމަލުން ޖާނާ މާލުން ގުރުބާން ވުން ކޮންމެދިވެއްސަކަށް ލާޒިމެވެ.\nކިރިޔާވެސް ގޮތެއް ހުރިމީހެއް ވެއްޖިޔާ މިހެން ނުބުނާނެ.\nޤައުމީޔަތެއް ނެއްބަޔަކާ ޤައުމު ހަވާލު ކުރީމަ މިހެންވާނީ\nމި ދައްކަނީ ޖެނޮސައިޑް ގެ ވާހަކަ ، ދުނިޔޭގެ އެންމެ ބާރުގަދަ މަދު ގައުމެއްގައި އެބަހުރި ދުނިޔޭގެ އެހެން ހުރިހާ ގައުމެއް ހިފޭވަރު އަސްކަރީ ގާބިލުކަން، އެކަމަކު ރާއްޖެއެއް ނުހިފޭނެ ރާއްޖޭގެ ވެރިން ގައްދާރުވެ ރާއްޖެ ބޭރު ބަޔަކަށް ދިނީމައި ނޫނީ ، މިހާރު ދިވެހިން ނުމެރިޔަސް ދިވެހިންގެ ބާރު ކަނޑުވާލެވިދާނެ އޭރުން މި ފުއްޕާފައި އުޅޭ އެމްޕީންނާ އެކްޓިވިސްޓުންނާ ވިޔަފާރިވެރިންނާ ރައީސްގެ ބާރުވެސް ކެނޑުނީ.\nވާނުވާނޭގޭ ނަމްބަރުދިމާނުވާ ހިސާބުހަދާމީހުން..ދީޒްއާހެޑްލެސް ކްރެބޮސް!! އިޒުރޭލުން ފަލަސްތީނުހިފުނުބާ. އެމެރިކާއިން ކިއުބާ، އިންޑިއާއި ޕާކިސްތާ، ކަސްމީރު އިރާގުން ކުވައިތު މަދު މިސާލުތަކެއް. ބަޔަކު ގަބޫލު ކުރިއަސް ނުކުރިއަސް މިއުޅެނީ ބޮޑުކަމެއް ހިތުލައިގެ ކައިރިވެލައިގެން. މިއީ ހުސްނުވާވަރަށް ވަރަށްގިނަވާހަކަ\nޢެމެރިކާ އިރާގު ހިފަން ގޮސް އިރާގު ހިފި .\nއިރާޤު ހިފީމަ އެކައުމުގެ އަސްކަރިއްޔާގެ ސިފައިންނާއި ހަނގުރާމަ ވެރި ދީނީ ޖަމާއަތްތަށް ނުކުމެ ހުރިހާ ތެޔޮވަޅުތައް ބަންދުކޮށްލީ. އަދި އެމެރިކާ އަތްގަދަ ކުރަން އުޅުނު ތަންތަނަށް ގޮސް ހަނގުރާމަ ފެށީ. އެންމެފަހުން އެތައް ބަޔަކު މަރުވެ އެތައް ޓްރިލިއަން ޑޮލަރުގެ ހަނގުރާމަ ފެނަށް ދިޔައީ ބޭނުންވާ ކަންކަން މެދުއިރުމަތީގައި ނުވެ ބޭޒާރުވެގެން. ެެެެެެެެެެެެެެެެ See ް


Aniyaaverikan hahdhufahana alhaifi, tedhuvan jehey: Gahassan\nއަނިޔާވެރިކަން ހައްދުފަހަނަ އަޅައިފި، ދެކޮޅަށް ތެދުވާންޖެހޭ: ޣައްސާން\nގުރައިދޫ ދާއިރާގެ މެންބަރު އަދި ޕީޕީއެމްގެ ނާއިބު ރައީސް މުހައްމަދު ޣައްސާން މައުމޫން -- އަވަސް ފޮޓޯ\nއަނިޔާވެރިކަން ހައްދުފަހަނައަޅާފައިވާ ކަމަށް ވިދާޅުވެ މި ސަރުކާރާ ދެކޮޅަށް ކުރިއަށް އޮތް ކައުންސިލް އިންތިހާބުގައި ރައްޔިތުން ތެދުވެ ނޫނެކޭ ބުނުމަށް ގުރައިދޫ ދާއިރާގެ މެންބަރު އަދި ޕީޕީއެމްގެ ނާއިބު ރައީސް މުހައްމަދު ޣައްސާން މައުމޫން ގޮވާލައްވައިފި އެވެ.\nޣައްސާން މިކަމަށް ގޮވާލެއްވީ ޕީޕީއެމްއިން ރޭ ގދ. ގައްދޫގައި ބޭއްވި ޖަލްސާގައި ބައިވެރިވެވަޑައިގެން ވާހަކަފުޅު ދައްކަވަމުންނެވެ. މާލެ އާއި ގައްދޫގައި ބޭއްވި ޖަލްސާގައި ވާހަކަދައްކަވަމުން ޣައްސާން ވަނީ ހަނދި ހަސަން ރަސްގެފާނުގެ ދުވަސްވަރު ރާއްޖޭގެ ހާލަތު އޮތްގޮތް ވަރަށް ރަނގަޅަށް ސިފަކޮށްދެއްވާފައެވެ. ޣައްސާން ވިދާޅުވީ އެ ދުވަސްވަރު ރާއްޖެ އޮތީ ބޭރު ބައެއްގެ އަތްދަށުގައި ކަމަށާ ހައްގު ބަސް ބުނަމުންދިޔަ ކޮންމެ މީހަކަށް ވޭންހުރި އަނިޔާދީ މަރަމުން ގެންދިޔަ ކަމަށެވެ. ހައްގަށް ހުކުމް ކުރި ފަނޑިޔާރު ހާޒިރުކޮށް މުޅި ގައިގައި ކަފައޮޅާ ރޯކޮށް މަރާލި ކަމަށެވެ.\n"މާޔޫސް ކަމުގެ ވަގުތެއް. ނާމާންކަމުގެ ބޮޑު ވިލާގަނޑެއް މުޅި ގައުމަށް ފެތުރިފައި އޮތް ކަހަލަ. އިންސާފުން އެއްކިބާވެ ދިވެހި ވެރިކަން އޮތީ ދިވެހިފަޅި ދޫކޮށް ބޭރު ބައެއްގެ ހިމާޔަތުގައި. މިި ބޭރު މީހުންގެ އުނދަގުލާ ތުރާތައް އެންމެހާ ދިވެހިންނަށް ވަކިން ހާއްސަކޮށް މާލޭގައި ދިރިއުޅޭ މީހުންނަށް ވަރަށް ބޮޑުވެއްޖެ. މަގުތައް އަމާންކަން ގެއްލި ބިރުވެރި ތަނަކަށް ވެއްޖެ. ނޭދެވޭ އެކި ޒާތްޒާތުގެ ފުރައްސާރަތައް އިތުރުވެއްޖެ،" ހަނދި ހަސަން ރަސްގެފާނުގެ ދުވަސްވަރުގެ ހާލަތު ސިފަކޮށްދެއްވަމުން ޣައްސާން ވިދާޅުވިއެވެ.\nޣައްސާން ވިދާޅުވީ ވެރިކަމަކީ ކޮން ފަރާތަކުން ދެއްވާ އެއްޗެއްކަން ނުދަންނަ ވެރިން ރައްޔިތުންނަށް އަނިޔާވެރި ބޮޑާކަމާއި ކިބުރުވެރިކަން އިސްކޮށް ތިމާވަރު މީހަކު ނެތިގެން އުޅޭނެ ކަމަށެވެ. ނަމަވެސް އެވެރިކަން ހަމަ ހިނދުކޮޅެއްގެ ތެރޭގައި ގެއްލިގެން ހިނގައިދާނެ ކަން ތާރީހުގެ ފަތްފުއްތަކަށް ބަލާލުމުން ފެންނަން އެބައޮތް ކަމަށެވެ.\n"ވެރިކަމުގައި އަނިޔާވެރިވެވިދާނެ. ބޮޑާކަމާއި ކިބުރުވެރިކަންވެސް ދެއްކިދާނެ. ތިމާވަރެއް ނެތިގެންވެސް އުޅެވިދާނެ. އެހެން ނަމަވެސް އަޅުގަނޑުމެން ހަނދާން ކުރަން ޖެހެނީ ވެރިކަމަކީ ގަދަފަދަވަންތަ ﷲސުބްހާނަހޫވަތަޢާލާ ދެއްވާ އެއްޗެއް. އެ ވެރިކަން ހިމާޔަތް ކޮށްދެއްވާނީވެސް އަދި އެކަނލާންގެ އިރާދަކުރެއްވި ވަގުތެއްގައި އަނބުރާ ގެންދަވާނީވެސް އެކަނލާން. މިކަންކަމަށް އެކަނލާންގެ މެދުވެރި ކުރައްވާނެ ފަރާތްތަކެއް އަޅުގަނޑުމެން އިންސާނުންނަކަށް އެނގިގެން ނުވޭ. މީގެ ދެތިން ހާދިސާއެއް އަޅުގަނޑުމެންގެ ލޮލުންވެސް ވަނީ ފެނިފައި،" މި ސަރުކާރު ހިންގާ ކޯލިޝަންގެ އެއް ލީޑަރު ކަމަށްވާ ކުރީގެ ރައީސް މައުމޫން އަބްދުލްގައްޔޫމްގެ ހަގު ދަރިކަލުން ޣައްސާން ވިދާޅުވިއެވެ.\nރައީސް އިބްރާހިމް މުހައްމަދު ސޯލިހް، ޣައްސާން މައުމޫން އަދި ރައީސް އަބްދުﷲ ޔާމީން: ރައީސް ޔާމީނަށް އަނިޔާ ދެމުންދާ ކަމަަށް ވިދާޅުވި --\nކޯޓްތައް ތަޅުއަޅުވާ ސަތޭކަފޫޓަށްވެސް ކައިރިނުވެވޭނެއޭ ބުނެ ފައްސަތޭކަ އަހަރުންވެސް އެ ވެރިކަން ވައްޓާނުލެވޭނެއޭ ކިޔާ ފޮނިކަނޑާ އުޅެ ގައުމު ވިއްކާލަމުން ގެންދިޔަ އަނިޔާވެރި ވެރިކަން ނިމިދިޔައީ އަމިއްލަ އިހުތިޔާރުން. މިއާ ހިލާފަށް ވެރިކަމުގެ ދަހިވެތިކަމުގައި ރޭގަނޑުގެ ކަނުއަނދިރީގައި ސިއްރުސިއްރުން އަރާ ދިވެހި މިނިވަންކަމާ ދިމާއަށް އޮއްސަމުން ދިޔަ ދުޝްމަނުންގެ އުއްޑަތައް ދިޔަވަގުތު ދިވެހިންގެ ވެރިކަން ހިމާޔަތްކުރަން ﷲސުބްހާނަހޫވަތަޢާލާ މެދުވެރިކުރެއްވީ އެންމެ އޮނަވިހި އަހަރުގެ ކުއްޖެއް\nމުހައްމަދު ޣައްސާން މައުމޫން | ގުރައިދޫ ދާއިރާގެ މެންބަރު\nޣައްސާން ވިދާޅުވީ ވެރިކަމެއް ގެއްލިގެން ހިނގައިދާނެ ގޮތުގެ ސާފު މިސާލެއް ދާދި ފަހުންވެސް ފެނިގެން ގޮސްފައިވާ ކަމަށެވެ. ނޮވެންބަރު 11، 2008 އިން ފެބްރުއަރީ 7، 2012 އަށް ހިނގި ރައީސް މުހައްމަދު ނަޝީދުގެ ވެރިކަމަށް އިޝާރާތް ކުރައްވާ ޣައްސާން ވިދާޅުވީ އެ ވެރިކަމުގައި 500 އަހަރުންވެސް އެ ވެރިކަން ނުވެއްޓޭނެ ކަމަށް ބުނެ ބޮޑާ ބަސްތައް ބުނަމުން ދިޔަ ކަމަށެވެ. ނަމަވެސް ބާރުގަދަ ކަމަށް ބޭރަށް ދައްކައިގެން އުޅުނު ވެރިކަން ނިމިގެން ދިޔައީ އަމިއްލަ އިހުތިޔާރުގައި ކަމަށެވެ.\n"ކޯޓްތައް ތަޅުއަޅުވާ ސަތޭކަފޫޓަށްވެސް ކައިރިނުވެވޭނެއޭ ބުނެ ފައްސަތޭކަ އަހަރުންވެސް އެ ވެރިކަން ވައްޓާނުލެވޭނެއޭ ކިޔާ ފޮނިކަނޑާ އުޅެ ގައުމު ވިއްކާލަމުން ގެންދިޔަ އަނިޔާވެރި ވެރިކަން ނިމިދިޔައީ އަމިއްލަ އިހުތިޔާރުން. މިއާ ހިލާފަށް ވެރިކަމުގެ ދަހިވެތިކަމުގައި ރޭގަނޑުގެ ކަނުއަނދިރީގައި ސިއްރުސިއްރުން އަރާ ދިވެހި މިނިވަންކަމާ ދިމާއަށް އޮއްސަމުން ދިޔަ ދުޝްމަނުންގެ އުއްޑަތައް ދިޔަވަގުތު ދިވެހިންގެ ވެރިކަން ހިމާޔަތްކުރަން ﷲސުބްހާނަހޫވަތަޢާލާ މެދުވެރިކުރެއްވީ އެންމެ އޮނަވިހި އަހަރުގެ ކުއްޖެއް،" ނޮވެންބަރު 3، 88 ގެ އުދުވާންގައި ޝަހީދުވި ގައުމީ ބަތަލް ޝަހީދު ހުސައިން އާދަމަށް އިޝާރާތް ކުރައްވާ ޣައްސާން ވިދާޅުވިއެވެ.\nޣައްސާން ވިދާޅުވީ މި ސަރުކާރުވެސް މިހާރު މިސްރާބު ހުރީ އެފަދަ ގޮތަކަށް ކަމަށާ އަނިޔާވެރިކަން ހައްދުފަހަނައަޅާފައިވާ ކަމަށެވެ. ގޯސްތަކާއި ދެކޮޅަށް ތެދުވަން ޖެހޭ ކަމަށާ ރައްޔިތުން އެކަމަށް އަޅާ ފުރަތަމަ ފިޔަވަޅަކީ ކައުންސިލް އިންތިހާބުގައި\nމި "ނާގާބިލް" ސަރުކާރަށް ނޫނެކޭ ބުނުން ކަމަށް އޭނާ ވިދާޅުވިއެވެ.\nރައީސް މުހައްމަދު ނަޝީދު ޕީޕީއެމް ރައީސް އިބްރާހިމް މުހައްމަދު ސޯލިހު + ލޯކަލް ކައުންސިލްތަކުގެ އިންތިހާބު އިދިކޮޅު ފަރާތްތައް ޣައްސާން މައުމޫން ޕޮލިޓިކްސް


Kane dive kureye bunaathee Mourinho rulhigadhavejje | Mihaaru\nމީގެ ކުރިން ވެސް އިނގިރޭސި ފޯވާޑް ކޭން ޕެނަލްޓީ ހޯދުމުގެ ގޮތުން އޭރިއާ ތެރޭގައި ޑައިވްކުރާ ކަމަށް އިނގިރޭސި މީޑިއާތަކުން ވަނީ ތުހުމަތުކޮށްފަ އެވެ. އަނެއްކާ ވެސް އެ ވާހަކަތައް ދައްކަން ފެށީ މި ހަފްތާގައި ޓޮޓެންހަމުން އިނގިރޭސި ޕްރިމިއާ ލީގުގައި ބްރައިޓަންއާ ދެކޮޅަށް ކުޅުނު މެޗުގައި ކޭން އަށް ކުރި ފައުލަކަށް ރެފްރީ ޕެނަލްޓީ ދިނުމުންނެވެ.\nމޮރީނިއޯ ބުނީ ބްރައިޓަންއާ ދެކޮޅަށް ކުޅުނު މެޗުގައި އޭނާ ހީކުރީ ކޭން އަށް ކުރި ފައުލަށް ދޭނީ ހިލޭ ޖެހުމެއް ކަމަށެވެ. އެއީ ބްރައިޓަންގެ އެޑަމް ލަލާނާ ބޯޅަ ހޯދަން އުޅުމުގެ ތެރޭގައި ކޭން އަށް ފައުލުކުރީ އޭރިއާ ރޮނގުކައިރިން ކަމަށްވުމުންނެވެ. އެކަމަކު ވީޑިއޯ އެސިސްޓަންޓް ރެފްރީ (ވީއޭއާރް) އިން ބެލުމަށް ފަހު ރެފްރީ ޕެނަލްޓީ ދިނީ ފައުލުކުރީ އޭރިއާ ތެެރެއަށް ވާގޮތަށް ރޮނގުމަތިން ކަމަށް ވުމުންނެވެ. އެ ފައުލު ޕެނަލްޓީ އަކަށްވީ ކޭން ޑައިވް ކުރި ގޮތުން ކަމަށް އިނގިރޭސި ފުޓްބޯޅައިގެ ބައެއް ތަޖުރިބާކާރުން ވެސް ވަނީ ބުނެފަ އެވެ.\nޓޮޓެންހަމްގެ ކޭން އަށް ބްރައިޓަންގެ ލަލާނާ ފައުލުކުރަނީ.-- ފޮޓޯ: އޭއެފްޕީ\n"ކޭން ބޭނުންވަނީ ގޯލު ޖަހަން. އެކަން ކުރަން އުޅޭއިރު އިދިކޮޅުން ފަައުލު މިކުރަނީ. ކީއްވެ އަބަދު މީޑިއާ އިން އަހަރެމެން ނޫނީ ކޭންގެ ވާހަކަ ދައްކަނީ؟ ހަމަ ވާހަކަ ދައްކަންވީ ލިވަޕޫލް، މެންޗެސްޓާ ޔުނައިޓެޑް ދެން ސިޓީ ގެ ވެސް. އެ ޓީމުތަކުގައި ވެސް އެބަތިބި ވިސްނުން ތޫނުވެފައި ހުށިޔާރުވެގެން މި ގޮތަށް ޕެނަލްޓީ ލިބޭ ކުޅުންތެރިން. މީޑިއާ ހަަަމައެކަނި ޝައުގުވެރި މިވަނީ ކޭންގެ ވާހަކަ ދައްކަން،" ޔޫރޮޕާ ލީގުގައި މިރޭ ލުޑޮގޮރެޓްސްއާ ދެކޮޅަށް ކުޅޭ މެޗުގެ ކުރިން މޮރީނިއޯ ބުންޏެވެ.\nއޭނާ ބުނީ ފުޓްބޯޅައިގައި އެކި ވިސްނުމުގެ މީހުން އުޅޭނެ ކަމަށާއި މީގެ މުހިއްމީ އިންސާފުވެރިކޮށް ވާހަކަ ދެއްކުން ކަމަށެވެ. ހަމައެކަނި ވަކި މަގުސަދެއްގައި ވަކި ކަމެއް ހާސިލްކުރަން ވާހަކަ ދެއްކުމަކީ އެންމެ ރަނގަޅު ގޮތެއް ނޫން ކަމަށް މޮރީނިއޯ ވަނީ ބުނެފަ އެވެ.\nޕްރިމިއާ ލީގުގައި ކޭންގެ އިތުރުން ޕެނަލްޓީ ހޯދަން ޑައިވްކުރާ ކަމަށް މީޑިއާގައި ދެން ތުހުމަތުކުރާ ކުޅުންތެރިންނަކީ ލެސްޓާ ސިޓީގެ ޖޭމީ ވާޑީ، ލިވަޕޫލްގެ މުހައްމަދު ސަލާހު، ޔުނައިޓެޑްގެ ބްރޫނޯ ފެނާންޑޭސް އަދި މެންޗެސްޓާ ސިޓީގެ ރަހީމް ސްޓާލިން އެވެ.


Kolheh gai jehendhen maru commission in masakaiy kuraane: Raees\nމިއަދު ބޭއްވި ނޫސްވެރިންގެ ބައްދަލުވުމުގެ ތެރެއިން: ކޮމިޝަން އޮންނާނެ ކަމަށް ވިދާޅުވި\nބޮޑެތި މަރުގެ މައްސަލަތަކުގައި ޝާމިލްވާ މީހުން ހޯދައި ޝަރީއަތުގެ ކުރި މައްޗަށް ގެންދިޔުމަށް މަސައްކަތް ކުރައްވާނެ ކަމުގެ ޔަގީންކަން އަރުވާ ކަމަށް ރައިސް އިބްރާހިމް މުހައްމަދު ސޯލިހު ވިދާޅުވެއްޖެ އެވެ.\nރައީސް ސޯލިހު މިހެން ވިދާޅުވީ މިއަދު އޮތް ނޫސްވެރިންގެ ބައްދަލުވުމުގަ އެވެ. ރައީސް މިހެން ވިދާޅުވިއިރު މަރުތައް ބަލާ ކޮމިޝަނަށް ދެން އިތުރަށް ތަހުގީގުތައް ކުރިއަށް ނުގެންދެވޭނެ ކަމަށް ރައްޔިތުންގެ މަޖިލީހަށް އަންގާފައިވާ ކަމަށް އެ މަޖިލީހުގެ ރައީސް މުހައްމަދު ނަޝީދު ވަނީ ވިދާޅުވެފަ އެވެ.\nނަމަވެސް އެކަން ކޮމިޝަނުން ވަނީ ދޮގުކޮށްފަ އެވެ. ކޮމިޝަނުން އެފަދައިން އަންގާފައިނުވާނެ ކަމަށާއި ކޮމިޝަންގެ މައްސަލަތައް ހުއްޓުމެއް ނެތި ކުރިއަށްދާ ކަމަށެވެ. ރައީސް ސޯލިހު ވެސް މިއަދު ވަނީ އެކަން ތަކުރާރު ކުރައްވާފަ އެވެ.\nރައީސް ސޯލިހު ވަނީ ވަގަށް ނެގި ނޫސްވެރިޔާ އަހުމަދު ރިލްވާން މައްސަލައާ ގުޅިގެން މަޖިލީހަށް ކޮމިޝަނުން ފޮނުވި ސިޓީގައިވާ ކަންކަން ވެސް ހިއްސާ ކުރައްވާފަ އެވެ. އެގޮތުން ރައީސް ވިދާޅުވީ ކޮމިޝަނުން ދަންނަވާފައިވަނީ އެ މައްސަލާގައި އެކުލަވާލި ވަގުތީ ރިޕޯޓް އާންމު ކުރުމުން މައްސަލާގައި ހެކި ބަސް ދޭން ތިބި މީހުން ހެކި ބަސް ދޭން އިންކާރު ކުރަމުންދާ ކަމަށެވެ. އެ ރިޕޯޓް އާންމު ކުރެއްވީ ރައީސް ނަޝީދެވެ.\nމީގެއިތުރުން އެ މައްސަލަތަކުގައި ތުހުމަތުވާ މީހުން ސިޔާސީ މީހުންނާއެކު ސިޔާސީ އިވެންޓްތަކުން ފެންނަމުންދާތީ ވެސް ކޮމިޝަންގެ މަސައްކަތްތަކާމެދު ރައްޔިތުން ދެކޭ ގޮތް ބަދަލުވެފައިވާ ކަމަށެވެ.\nރައީސް ސޯލިހު ވިދާޅުވީ ކޮމިޝަންގެ މަސައްކަތްތައް ކޮޅެއްގައި ޖެހެންދެން ކުރިއަށް ގެންދަވާނެ ކަމަށެވެ. ނަމަވެސް ކޮމިޝަނަށް ދެން އިތުރަށް މެންބަރުން ހޮވައި އަލުން މަސައްކަތްތައް ފެށުމުގެ ވިސްނުމެއް ނެތް ކަމަށެވެ. މިހާރު ވެސް ކުރިއަށްދާ ގޮތުން މަރުތަކުގެ ހަގީގަތް ހޯދާނެ ކަމަށް ވިދާޅުވި އެވެ.\nރިޔާސީ ކޮމިޝަނުން ތަހުގީގު ކުރުމަށް ފަހު، ފުރަތަމަ ޑްރާފްޓް ކޮޕީ އެކުލަވާލައި ރައީސް ސޯލިހަށާއި މަޖިލީހަށް ފޮނުވާފައިވަނީ ނޫސްވެރިޔާ އަހުމަދު ރިލްވާންގެ މައްސަލައާއި މަޖިލީހުގެ ކުރީގެ މެންބަރު ޑރ. އަފްރާޝީމް އަލީގެ މަރުގެ މައްސަލައަށެވެ. އެ ބޮޑު ދެ މަރު ގުޅިފައިވަނީ ދީނީ ހަރުކަށި ފިކުރުގެ ޖަމާއަތްތަކާ ކަމަށް ކޮމިޝަންގެ ރިޕޯޓްގައިވެ އެވެ.\nނަމަވެސް އަފްރާޝީމް އަލީގެ ރިޕޯޓް އޭނާގެ އާއިލާއިން ވެސް ބަލައިގެންފައިނުވާއިރު އެ މަރުގެ ތަހުގީގު ފުރިހަމަ ކުރެވިފައނުވާ ކަމަށް ބުނެ ގިނަ ފާޑުކިއުންތައް ކޮމިޝަނަށް އަމާޒުވެސް ވެފައިވެ އެވެ. މި މަރުތަކަށް އިންސާފު ހޯދައި ދިނުމަކީ ރައީސް ސޯލިހްގެ ރިޔާސީ ވައުދުފުޅެއް ވެސް މެ އެވެ.\nރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު އިންކްއަރީ ކޮމިޝަން + އަހުމަދު ރިލްވާން ޔާމީން ރަޝީދުގެ މަރު ރިލްވާން ރިޕޯޓް ޑރ. އަފްރާޝީމް އަލީ އަފްރާޝީމް ރިޕޯޓް


Maaliyyathu Gavaaidhah Genna Badhulathaku Ge Sababun Corruption Madhu Kureveyne Kamah Belevey: Usham - Vaguthu\nދައުލަތުގެ މާލިއްޔަތު ގަވާއިދުގައި އޮންނަ 10.27 މާއްދާއަށް ފިނޭންސް މިނިސްޓްރީ އިން ދާދި ފަހުން ގެނެސްފައިވާ ބަދަލުތަކުގެ ސަބަބުން ކޮރަޕްޝަން މަދު ކުރެވިދާނެ ކަމަށް ބެލެވޭ ކަމަށް ރައްޔިތުންގެ މަޖިލީހުގެ ވިލިމާލެ ދާއިރާގެ އަމިއްލަ މެންބަރު އަހުމަދު އުޝާމް ވިދާޅުވެއްޖެއެވެ.\nމާލިއްޔަތު ގަވާއިދުގެ 10.27 މާއްދައަކީ ބިޑް ނުކޮށް މަޝްރޫއުތައް ހަވާލު ކުރެވޭ ގޮތަށް އޮންނަ މާއްދާއެކެވެ. އެ މާއްދާ އުވާލުމަށް އެންޓި ކޮރަޕްޝަން ކޮމިޝަން (އޭސީސީ) އިން ހުށަހެޅިއެވެ. އެކަމަކު މުޅި މާއްދާ އުވާލުމުގެ ބަދަލުގައި މާއްދާއަށް ބަދަލުތަކެއް ގެނައީއެވެ.\nފިނޭންސްއިން ވިދާޅުވާ ގޮތުގައި އެ ބަދަލުތަކަކީ އެ މިނިސްޓްރީއާއި، އޭސީސީއާއި، އޮޑިޓަ ޖެނެރަލްއާއި، އެޓާނީ ޖެނެރަލް ހިމެނޭޭ ގޮތަށް އެކުލަވާލާފައިވާ ކޮމިޓީގެ މަޝްވަރާގެ މަތިން ގެނެސްފައިވާ ބަދަލުތަކެކެވެ. އެ ކޮމިޓީން ދަނީ ގަވާއިދަށް ގެންނަން ޖެހޭ ބަދަލުތައް ދެނެގަތުމަށް މަޝްވަރާކޮށް ދިރާސާ ކުރަމުންނެވެ.\nޑެެޕިއުޓީ އެޓާނީ ޖެނެރަލް ކަން ވެސް ކުރައްވާފައިވާ އުޝާމް ކުރެއްވި ޓްވީޓެއްގައި ވިދާޅުވީ، މާލިއްޔަތު ގަވާއިދަށް ގެނެވޭ އިސްލާހުތަކުގެ ސަބަބުން ކޮރަޕްޝަނަށް މަގުފަހިވާ ގޮތަށް މަޝްރޫއުތައް ދިނުން މަދުވެގެން ދާނެ ކަމަށް ބެލެވޭ ކަމަށެވެ.\n"މި މާއްދާއާ އެއް ގޮތަށް މިނިސްޓްރީތަކުން އަމަލު ކުރާ ކަން ރަނގަޅަށް މޮނިޓާ ކުރުމަކީ ވެސް މުހިއްމު ކަމެއް،" އުޝާމް ވިދާޅުވިއެވެ.\nފިނޭންސް މިނިސްޓަރ އިބްރާހިމް އަމީރު މިއަދު ޓްވީޓާ މެދުވެރިކޮށް ފިނޭންސްއިން މާލިއްޔަތު ގަވާއިދަށް އިސްލާހު ގެނެސް ގެޒެޓް ކުރަން ފޮނުވާފައިވާ ދެލިކޮޕީގެ ކަރުދާސް އާންމުކުރައްވާފައިވެއެވެ.\nއޭގައިވާ ގޮތުން ދެން ބިޑްނުކޮށް މަޝްރޫއު ހަވާލު ކުރެވޭނީ ސަރުކާރުގެ 50 އިންސައްތައަށް ވުރެ ބޮޑު މެޖޯރިޓީއެއްގެ ހިއްސާ އޮންނަ ކުންފުނިތަކާއި އެ ކުންފުނިތަކުގެ ސަބްސިޑަރީ ކުންފުނިތަކާއި، މޯލްޑިވްސް ސްޓޮކް އެކްސްޗޭންޖްގައި ލިސްްޓް ކޮށްފައިވާ ސަރުކާރުގެ މެޖޯރިޓީ ހިއްސާ ހިމެނޭ ކުންފުންޏަކަށް އެކަންޏެވެ.\nކުރިން އެ މާއްދާގައި އޮންނަނީ ސަރުކާރުގެ ހިއްސާ އޮންނަ ކޮންމެ ކުންފުންޏަކާއި، މޯލްޑިވްސް ސްޓޮކް އެކްސްޗޭންޖްގައި ލިސްޓްކޮށްފައިވާ ސަރުކާރުގެ ހިއްސާ އޮންނަ ކޮންމެ ކުންފުންޏަކަށް ވެސް ބިޑްނުކޮށް މަޝްރޫއު ހަވާލު ކުރެވޭ ގޮތަށެވެ.\nކުންފުނިތަކުގެ އިތުރަށް ސަރުކާރުގެ މަސްލަހަތު އޮންނަ ކޯޕަރޭޓިވް ސޮސައިޓީއަކަށް ނުވަތަ ގައުމީ ޖަމިއްޔާއެއް ނުވަތަ ޖަމާއަތެއް ކަމަށް ސަރުކާރުން ގަބޫލު ކުރާ ކޮންމެ ފަރާތަކަށް ވެސް ބިޑްނުކޮށް މަޝްރޫއުތައް ހަވާލު ކުރެވޭ ގޮތަށް ކުރިން އޮތެވެ.\nމީގެ އިތުރުން ސަރުކާރުގެ މެޖޯރިޓީ ހިއްސާ އޮންނަ ކުންފުނިތަކަށް ބިޑްނުކޮށް މަޝްރޫއުތައް ހަވާލު ކުރުމުގައި ޝަރުތުތަކެއް ވެސް ކަނޑައަޅައި މާއްދާގައި ބަޔާން ކުރާ ގޮތަށް އެ ކަރުދާހުގައިވެއެވެ.\nއެ ގޮތުން، ބިޑްނުކޮށް ކުންފުންޏަކަށް މަސައްކަތެއް ހަވާލު ކުރާއިރު އެ މަސައްކަތަކީ އެ ކުންފުންޏެއްގެ މެންޑޭޓްގެ ތެރޭގައި އޮންނަ މަސައްކަތަކަށް ވާން ޖެހޭނެ ކަމަށް ކަރުދާހުގައިވެއެވެ.\nއެ މާއްދާގެ ދަށުން ކުންފުންޏަކާ ހަވާލު ކުރެވޭ މަސައްކަތެއް ތިންވަނަ ފަރާތަކަށް ކުންފުނިން ހަވާލުކޮށްގެން ނުވާނެ ކަމަށް ވެސް ބަޔާންކޮށްފައިވެއެވެ. އަދި މަސައްކަތް ހަވާލު ކުރާ މިނިސްޓްރީއަކުންް ނުވަތަ މުއައްސަސާއަކުން ވެސް މި ކަން ކަށަވަރު ކުރަން ވާނެ ކަމަށް އިސްލާހުގައިވެއެވެ.\nއޮޑިޓް އޮފީހަށް 80 މިލިއަން ރުފިޔާގެ ބޮޑު ބަޖެޓެއް ދޭން ފާސްކޮށްފި\nސެޕްޓެމްބަރު 24, 2020 21:32\nޒީރޯ ޓޮލަރެންސް ސަރުކާރުން މަދުކުރަންޖެހޭ ކޮރަޕްސަނެއް އޮވޭތަ؟؟؟؟


Vakive Dhiyayas - 19 | Vaahaka\nމޮންސްޓާ February 24, 2020\t3 Comments\nViews: 3351\t62\n"ލޯންޗު ފެނިއްޖޭ. އަވަސް އާދެބަ" ސާޅީހަކަށް މިނިޓު ކުރިން މެސެޖު އައިސް އޮތީ ހިމްޔާނުގެ ފަރާތުންނެވެ. ގަޔަށް ހުޑީ މަހާލިއިރު، ޓެބްލެޓް ބަލައިލަންވީތޯ ހިތާއި ހިތުން ސުވާލު ކޮށްލެވުނެވެ. ނަމަވެސް، ތައްޔާރުވެ ލެވުނު ހިނދު، ސިކުންތެއްވެސް ލަސްނުކޮށް އަހަރެން ހިނގައިގަތީ ދާށެވެ.\n"ކީތްވެ ހާދަ ލަސްވީ؟" އިފްރީންމެން ތިބި ކޮޓަރިއަށް ވަދެވުމާއި އެކު ސުވާލުކުރެވުނެވެ. އަހަރެން ތެދަށް ޖަވާބު ދިނީމެވެ. މުޅި ކޮޓަރީގައިވެސް ތިބީ އިފްރީނާއި ހިމްޔާންގެ އިތުރުން ހުމެއިދާއި ނިހާލެވެ. އެމީހުންގެ ބެލުން އަމާޒުވެފައިވީ، ކުރި މަތީ އަޅުވާފައިހުރި ސްކްރީނަށެވެ. ސީސީޓީވީ ފުޓޭޖެކެވެ. ހީވާ ގޮތުން ނަމަ ލައިވް އެއްޗެކެވެ. ފެންނަނީ ޕޮލިސް ސްޓޭޝަނެވެ. ބަޔާން ނަގަން ވައްދާ ކޮޓަރިގަނޑެވެ. އެއްވެސް މީހެއްގެ ހިލަމެއް ނުވެއެވެ.\nއެހެން ތިބޭތާ ހައެއްކަ މިނިޓު ފަހުން، ދޮރު ހުޅުވާލާފައި ދެ އޮފިސަރަކު ވަންތަން ސްކްރީނުން ފެނުނެވެ. އެހެން މީހުންވެސް މަޑުމަޑުން ތިބުމުން، އަހަރެންވެސް ސުވާލެއް ނުކޮށް ބަލަން އިނީމެވެ.\nގިނަ އިރުތަކެއް ނުވެ، އެހެން އޮފިސަރަކު މީހަކު ގޮވައިގެން އެތެރެއަށް ވަނެވެ. ދެވަނަ އެހެން މީހެއް ނޫނެވެ. ގެއްލުނު ލޯންޗު ދުއްވި މީހާއެވެ. އެމީހާއަށް ބަލައިލުމުންވެސް، އެ އުޅެނީ ޖިންނި މޮޔަވެގެންނޭ ހީވާހާވެއެވެ. ގަޔަށް ބޮލަށް ހިނި އަރައިގެން އުޅޭހެން، ހުރިހާ ތަނަކަށް ކަޅި އެއްލަމުން ދިޔައީ ބިރެއް ފެނިގެން އުޅޭ ފަދައަކުންނެވެ.\nސުވާލު ކުރަން ފެށުމުން، އަހަރެން ފަރުވާތެރިވެ ބަލަން އިނީމެވެ. ފުރަތަމަ ކުރެވުނީ އަހަރެންނަށް ޖަވާބު އެނގޭ ސުވާލު ތަކެކެވެ. މުހިންމު ސުވާލާއި ކުރިމަތިވީ، ތިންވަނަ ފަހަރަށް އޮފިސަރު އަނގަހުޅުވުމުންނެވެ.\n"ލޯންޗްގަ ކަންތައް ވީ ގޮތް ކިޔައިދީބަލަ.." އޮފިސަރު އެދުނެވެ. ލޯންޗު ދުއްވި މީހާގެ މޫނުމަތިން ބިރުގެ އަސަރުތައް އަނެއްކާވެސް ފެންނަން ފެށްޓެވެ. ކުރިއަށް ވުރެވެސް ބޮޑަށެވެ.\n"ފާޑެއްގެ.. ފާޑެއްގެ މީހުންތަކެއް. ކަޅު ކުލައިގެ މީހުންތަކެއް. އެމީހުން އައިސް.. ފަޔާ. އެމީހުން އައިސް މަ ބަނީ." އަހަރެމެންނަށް ޖެހުނީ ނޭވާ ހިފާއްޓާލައިގެން ތިބޭށެވެ. ފަޔާޒްގެ ވާހަކައެއް ދުލުން ބޭރު ނުވަނީ ކިރިޔަ ކިރިޔާއެވެ.\n"ކަޅު ކުލައިގެ ބައެކޭ؟" ފުލުސް މީހާ ސުވާލުކޮށްލިއެވެ.\n"އާނ.. ކަޅު ހެދުން ލާފަ ތިބީ. އެއްކޮށް ކަޅު. މަ......މާސްކުވެސް އަޅާފަ. އެމީހުން ފުރަތަމަ އިންޖެކްޝަނެއް ޖެހީ. ދެން ހޭލެވުނު އިރު ހުރީ ބަނދެފަ. އެއިރު އެމީހުން ގޮއްސި." ލޯންޗު ދުއްވި މީހާ ވަރަށް ސާފުކޮށް ކިޔައިދިނެވެ. އެމީހާގެ ސިފަކުރުމުން، އެ ބަޔަކީ އެމްއެސްއޭކަން، އަހަރެން ޔަޤީންކުރީމެވެ.\n"ލޯންޗުގަ އެކަނި ދިޔައީ ކީތް ކުރަން ކޮން ތާކަށް؟" އިރުކޮޅަކު މަޑު ކޮށްލުމަށް ފަހު އޮފިސަރު އަހާލިއެވެ. އެވަގުތު، އަހަރެމެން ތިބި ކޮޓަރީގައި ތިބި އެންމެންގެ މޫނު މަތިންވެސް ހާސްކަން ނޫން ކަމެއް ފެންނާކަށް ނެތެވެ.\n"ހަމަ ދުއްވާލަން." ޖެހިލުންވެ ހުރެ، ލޯންޗު ދުއްވި މީހާ ޖަވާބު ދިނެވެ. ފުލުހުން އެކަން ކުރީ ދޮގެވެ. އެއަށް ފަހު ތިން ހަތަރު ފަހަރު އެހުމުންވެސް ޖަވާބެއް ނުދިނެވެ. ހުރީ ހަނެވެ. އެގޮތުގައި އަށެއްކަ މިނިޓު ހޭދަވީ ފަހުން، ފުރަތަމަ އައި ދެ ފުލުހުން އެނބުރި ނުކުމެގެން ދިޔައެވެ. އިރުކޮޅަކަށް ފަހު، ދުއްވާ މީހާވެސް، އޭނާ ގެނައި ފުލުހުންނާއެކު، ނުކުތެވެ. އަނެއްކާވެސް ކޮޓަރިއަށް ވެރިވެގަތީ ހަމަހިމޭންކަމެވެ.\n"ކަޅު ކުލައިގެ ބައެއް. ކޮންބައެއް. ކަޅު ކުލައިގެ ބައެއް.." އަރަތެއް ކިޔާހެން ހުމެއިދު ކިޔަމުން ދިޔައެވެ. ބޮލުގައި އަތް އަޅާލައިގެން އިފްރީން އިނެވެ.\n"ކޮންމެ ބަޔަކަސް އެމީހުނަށް އަހަރެމެންގެ ޕްލޭން ވަރަށް ރަނގަޅަށް އެނގިފަ އެއޮތީ. އެހެންވެ ދޯ، ޕޮލިހުންނަށްވެސް ޓްރެކް ނުކުރެވޭ ދަރަޖައަށް ލޮކޭޝަނާ ކުޅެފަ، އަހަރެމެންނަށް ވީ ގޮތް ކިޔައި ދެވޭހާ ވަގުތު ނުދީ، ކުރި ކަމެއް ކޮށްލީ." ނިހާލް ބުނެލިއެވެ. އަހަރެން ބޯ ޖަހާލީމެވެ. ހިމްޔާން ވަކި އެއްޗެކޭ ނުބުނެ އިނެވެ. ކޮންމެވެސް ވިސްނުމަކަށް ގެއްލިފައެވެ.\nފޯނު ރިންގުވާން ފެށި އަޑަށް އިފްރީން ކޮށްޅަށް ތެދުވިއެވެ. ވަގުތުން ދެލޯ ބޮޑުވެގެން ދިޔައެވެ. އަހަރެމެން ބަލަން ތިބީމެވެ.\n"އޭޒެޑް." ކުރުކޮށް ބުނެލާފައި، އިފްރީން ދިޔައީ ނުކުންނާށެވެ. ފަހަތުން ހުމެއިދުވެސް ދިޔައެވެ. ދެއްކި ވާހަކައިގެ ކުޑަ މިންވަރެއް އިވުނެވެ. ފާހަގަވީ އެންމެ ކަމެކެވެ. އިފްރީން ވާހަކަ ދެއްކީ ދުވަހަކު މީހަކާއި ވާހަކަ ނުދައްކާހާ ރީތި ބަހުރުވައަކުންނެވެ.\n"ކޮންތާކުންތަ ލޯންޗު ފެނުނީ؟ ކިހިނެއްތަ އެމީހާ ހުރީ؟" އިފްރީން މެން ނުކުތުމާއި އެކު އަހަރެން ސުވާލު ގޯނީގެ ތުން މޮހެލީމެވެ.\n"ބްރޯ އެ ވާހަކަ ނުދައްކާ." ނިހާލް ޖަހާލީ ހިނިގަނޑެކެވެ. ހިމްޔާންގެ މޫނުމަތީ ސީރިއަސް ގޮތެއް ހުއްޓުވެ. އިންތިޒާރު ކުރީ ހިމްޔާންގެ ޖަވާބަކަށެވެ.\n"އަތޮޅުން ބޭރުވާ ނުވާ ހިސާބުން އަތުވީ. އެސޮރު ހުރި ގޮތުގެ ވާހަކަ ނާހާ. ބްރޯ، އޭއްޗަކު ހުރީ ފައިން ފެށިގެން ބޮލާއި ހަމައަށްވެސް އެ އޮޅާފަ ހުރި އެއްޗަކުން އޮޅާފަ ބަނދެފަ. މުޅި ބޯ ފެޅިގެން ނަރުހަކަށްވެސް އެވަރަށް ބެންޑޭޖް ކޮށްދޭން ނުކެރޭނެ. ދެފަޔާ ބަނޑާ ކޮނޑާ، ގޮނޑިޔާއެކު ބަނދެފަ. މަޖަލީ އަތަށް ހަދާފަ ހުރި ގޮތް. އަތް ކުޑަކުޑަކޮށް ހަރަކާތް ކޮށްލެވޭ ވަރު ވާނެ. ހުންގާނާ ކުޅެލެވޭ ވަރަށް." ހިމްޔާންގެ އަޑުގައި މާޔޫސްކަންވިއެވެ. ސަބަބެއް ނޭނގެއެވެ.\n"ބަނދެފަ ހުރި ވަރުން ކާކު ކަންވެސް އެނގޭވަރެއް ނުވޭ. ބިރުން ހުރީ ތުރުތުރު އަޅައަޅަ.." ނިހާލް އިތުރުކޮށްލިއެވެ.\nއަހަރެންނަށް ކުރެވުނު ހާވެސް ކަމަކީ ބޯ ޖަހާލަ ޖަހާލާ އިނުމެވެ. އެމްއެސްއޭ ނޫން ބަޔަކަށް ޝައްކު ކުރާކަށްވެސް ނޭނގުނެވެ. ކަޅު ހެދުން އަޅައިގެން އިންޖެކްޝަން ޖަހާނީ އެނޫން ކޮން ބައެއް ހެއްޔެވެ؟ އެމީހުން ކުރި ކަންތަކަކީ މައްސަލައެއް ނޫނެވެ. ނަމަވެސް އަހަރެންނަށް އަންގާލަން ވާނެ ނޫންހެއްޔެވެ؟ އަހަރެން މިއީ މުހިންމު މީހެއް ކަމަށްވެސް އެމީހުން ނުދެކުނީ ހެއްޔެވެ؟\n"އޭތް. މީޓިންއަކަށް ކިޔާބެއަ. ހުރިހާ ލީޑަރުންނަށް. އެސިސްޓެންޓު ގޮވައިގެން އަންނަން ބުނާތި" އެހެން އެތަނުގައި ތިބޭތާ އިރުކޮޅެއް ފަހުން އިފްރީން، ގޮވާލި އަޑު އިވުނެވެ. ވީ ކީތްކަން ނޭނގިގެން، ވިސްނާލަން އިރުކޮޅަކު މަޑުކޮށްފައި، ހިމްޔާން ކުރަން ބުނި މަސައްކަތް ކުރަން އަވަސްވެގަތެވެ. ނިހާލްވެސް ބައިވެރި ވެލިއެވެ. އަހަރެންވެސް އެތަނުގައި ހުރެވުނީތީ އަތް ގާތް ކޮށްލަ ދިނީމެވެ.\nތޭރަ ލީޑަރުންނާއި އެކު ސައްބީސް މީހުނަށް، އަންނަން އެންގީމެވެ. ވަގުތުން ވަގުތަށެވެ. އެމަރޖެންސީ މީޓިންއެއް ކަމުގައި ބުނުމުން، ފުރަތަމަ އައި މީހާ އަންނަން ފަސް މިނިޓުވެސް ނުނެގިއެވެ. ވަގުތު ހިނގަމުން ދިޔަ ވަރަކަށް، އެކިއެކި މީސް މީހުން އަންނަމުން ދިޔައެވެ. ވަންނަމުން ދިޔައީ އިފްރީންމެން ތިބި ކޮޓަރިއަށެވެ.\n"އިފްޝޮޓް! މަ ދާންވީތަ؟" އިފްރީން ކޮޓަރީގެ ދޮރުން ބޯ ދިއްކޮށްލި ވަގުތު އަހަރެން އަހާލީމެވެ. ލީޑަރުންނާއި އެސިސްޓެންޓުންގެ ބައްދަލުވުމެއް ނަމަ، އަހަރެންނަކީ މިތާ ހުންނަން ޖެހޭނެ މީހެއް ނޫނެވެ.\n"ކީތް ކުރަން ދާންވީ؟ ބޭބް މަޑުކުރޭ.." ވަދެގެން އައި މީހަކު ބުނެލިއެވެ. ފުރަތަމަ އަހަރެން ގަތީ ބިރެވެ. ޕޮލިސް ޔުނީފޯރމުގައި ހުރި މީހެއް ކަމުންނެވެ. ނަމަވެސް ގިނަ އިރުތަކެއް ނުވެ އެއީ ވެސް ދައުވަތު ދެވިގެން އައި ލީޑަރެއްކަން އެނގުމުން ހަމަ ޖެހިލީމެވެ. އިފްޝޮޓް، ކައެ ބޭނުން ގޮތެއް ހަދާށޭ ބުނުމުން އަހަރެން ނިންމީ މަޑު ކުރާށެވެ. މިފަދަ މީޓިންއެއްގައި ބޭކާރު އެއްޗެއް ނުކިޔާނެ ކަމަށް ޔަޤީންކޮށްފައެވެ.\n"އޭޒެޑް. ރާއްޖެ އައިއްސި!" އިފްރީން ފުރަތަމަ ފަހަރަށް މައުލޫ އިން ފެށްޓެވެ. ކޮޓަރީގައި ތިބި އެންމެންހެން ސުވާލުތައް އޮއްސާލިއެވެ. ކީތްވެކަމާއި ކޮންއިރަކު ކަމާއި ހުރީ ކޮންތާކު ކަމެވެ. ހައިރާންވެ ތިބެއެވެ. އަހަރެންނެކޭވެސް އެއްފަދައިންނެވެ. މި ލިބުނީ މުހިންމު އާ ޚަބަރެކެވެ. އިފްރީން އެއްވެސް ސުވާލަކަށް ޖަވާބެއް ނުދިނެވެ. އަޑުތައް މަޑުވެ ހަމަ ހިމޭންކަން ވަށާލަންދެނެވެ.\n"ފަޔާޒް މަރާނުލެވުމުން އޭޒެޑް ހުރީ ވަރަށް ހިތްހަމަ ނުޖެހިފަ. އެކަމަކު އެއަށް ވުރެ ބޮޑަށް ހިތްހަމަ ނުޖެހިފަ ހުރީ ގޭންގުގެ ބައިވަރު މީހުންތަކެއް ހައްޔަރު ވީމަ." ހުމެއިދު ވާހަކަ ދެއްކީ ވަރަށް ކަންބޮޑުވެ ހުރެއެވެ. އެހެންކަމުން އެބުނާ އޭޒެޑެއް ރުޅި އައިސްފި ނަމަ ކަންތައް ވަރަށް ބޮޑު ވާނެކަން ޔަޤީންކުރެވުނެވެ.\n"މިރެއަށް ބައްދަލު ކޮށްލަން އަންނާށޯ. އަހަރެމެން ފަނަރަ ލީޑަރުންނާ، އެސިސްޓެންޓު." އިފްރީން ބުނެލިއެވެ. އަހަރެން މޫނު ހަދާލީ އެންމެނަށް ދައްކާކަށެއް ނޫނެވެ. އަހަރެންނަށް ނުދެވޭނެތީ އައި ރުޅިންނެވެ. ނަމަވެސް އެކަން ފާހަގަ ނުވި އެންމެ މީހަކުވެސް އެތާ ހުރި ކަމަކަށް ނުވިއެވެ.\n"މަންޖެ ރުޅިއައީތަ؟" އެކަކު ބުންޏެވެ. އަހަރެން ލޯ ހަނިކޮށްލީމެވެ.\n"ދޫންޏާ. ގެންގޮސްފާނަމޭ. މަގޭ ލާޝީން ވީ ބޮއިގެން ހުއްޓަ ފެނިގެން ހައްޔަރު ކޮށްފަ" އެހެން މީހަކު ބުނެލިއެވެ. އަހަރެން ޝައުގުވެރިކަމާއި އެކު ބަލައިލީމެވެ. އަހަރެންނަށް ދެވޭނެ ބާއެވެ؟ އެ ބުނާ އޭޒެޑަކާ ބައްދަލު ވާނެ ބާއެވެ؟\n"ކައެ ހިމްޕެ ގެންދޭ. މަށާ އެއްކޮށް ރިފް ދާނީ" އިފްރީންގެ ޖުމުލައިން އަހަރެން ފުދޭ ވަރަކަށް ހައިރާންވިއެވެ. ހިމްޔާނަށް ވުރެ އިފްރީނަށް އަހަރެން މުހިންމު ވީ ކޮންއިރަކު ހެއްޔެވެ؟\n"ހޫނ ދެން ހެވޭ.. މިރޭ އަށެއްގަ. ދާންވީ ތަނެއް ފައިނަލް ވީމަ މެސެޖު ކޮށްލާނަން." ހުމެއިދު ބުނެލިއެވެ.\n"ތިދެން ގަޑިއެއްތަ؟" އަހަރެން ސުވާލު ކޮށްލީމެވެ. އެހެންޏާ ގޭންގުގެ ބޮޑެތި މީޓިންތައް އޮންނާނީ ބޮޑުވި ބޮޑުވިހެން ދަންވަރެވެ.\n"ރިޕްސް ޑާރލިން.. މީ އޮފިޝަލް މީޓިންއެކޭ." ކުރިން އަހަރެންނާ ވާހަކަ ދެއްކި ޕޮލިސް މީހާ ބުނެލިއެވެ. ޔުނީފޯރމުގައި ހުރެ އަހަރެމެންނަށް އެހީވާން ލަދު ނުގަންނަ ކަމެވެ.\n"އޮފިޝަލްއަކަސް ބޮފިޝަލްއަކަސް.." އަހަރެން ހިނގައިގަތީ ހިމްޔާންގެ އަތުގައި ހިފައިގެންނެވެ. އެއިރު ގިނަ މީހުން ގޮއްސިއެވެ. ވަގުތުގެ ގޮތުން ތިބެވެން ނެތީ ކަންނޭނގެއެވެ. އަހަރެން ކަންތައް ކުރި ގޮތުން އާގަމަވެފައި ހިމްޔާން ހުއްޓެވެ. އަހަރެން އަޅައެއް ނުލަމެވެ. ހިތުގައި އޮތް ނަފުރަތު ކިތަންމެ ބޮޑަސް، އެ ބަޔަކާ ނުލައި ނޫޅެވޭނެ މީހުންވެސް އުޅޭނެއެވެ.\nއައި ނައި ތަނެއް ނޭނގި ޚިޔާލުތައް އައިސް ބޯ ވަށާލީ ގެއަށް ގޮސް އެނދުގައި ޖައްސާލެވުމުންނެވެ. އަހަރެންނާ ހަވާލުކޮށްފައި، ބޮޑު މަސައްކަތެއް އެބަ އޮތެވެ. އެކަން ޒިންމާދާރު ކަމާއި އެކު އަދާކުރަން ޖެހޭނެއެވެ. އެމްއެސްއޭއަށް އޭޒެޑްގެ މައުލޫމާތު ދޭން ޖެހޭނެއެވެ.\nއެމްއެސްއޭގެ ފިކުރުގައި އޮވެފައި ފޯނު ހުޅުވާލީމެވެ. މީސްމީޑިޔާ ހާވާލީ ކުރާނެ ކަމެއް ވިސްނަމުންނެވެ. ފެންނަމުން ދިޔަ ޕޯސްޓްތަކާއި، ޚަބަރުތަކުގެ ހެޑްލައިންތައް އަހަރެންގެ ބޯ އިތުރަށް ހާސްކުރުވިއެވެ. ހުރިހާ ތާކު ފަޔާޒް ގެއްލިގެން ހޯދާ ޚަބަރެވެ. މަޝްހޫރު ބޮޑު ވިޔަފާރި ވެރިއެއްކަމުން އެހެން ނުވާންވީ ސަބަބެއްވެސް ނެތެވެ.\nއެރޭ ނުދެވޭނެ ވާހަކަ ރާއިން ގާތު ބުނެފައި، ރިޕްލައި ލަސްވުމުން، ސްނެޕް ހުޅުވާލީމެވެ. ރާއިންގެ ލޮކޭޝަން ބަލައިލިއިރު ފެންނަނީ އެއަރޕޯޓް ސަރަހައްދެވެ. ވަޒީފާ ކަމަކު ކަމުގައި ޔަޤީންކޮށްފައި އަހަރެން ބަލަން އޮތީމެވެ. ކުރާނެ އިތުރު ކަމެއް ހިތަށް ނައިސްގެނެވެ. އެމްއެސްއޭގެ ފަރާތުންވެސް އިތުރު ޚަބަރެއް ނުލިބެއެވެ.\nރާއިން ލޯންޗަށް އެރިތަން މެޕުން ދެއްކުމުން އަހަރެން ފަރުވާތެރިވެ ބަލައިލީމެވެ. އެހެން އެނގެނީ ކިހިނެއް ހެއްޔެވެ؟ ގޭންގު މީހުންވެސް އެ ގޮތަށް ލޮކޭޓް ކޮށްލެވޭ ނަމަ، ކުރާ ހުރިހާ ކުށެއް ހުއްޓުވިދާނެއެވެ. މަންމައަށާއި ކޮއްކޮއަށް ވީ އިންސާފް ހޯދައިދެވިދާނެއެވެ. އަމަންއަމާން ދިވެހިރާއްޖެއެއް ހުވަފެނުގައި ނޫނަސް ފެނިދާނެއެވެ.\nއައި ޚިޔާލަކުން ހުޅުވާލީ ޓެބްލެޓެވެ. ކުރަން ޖެހޭ ކަންކަން ކޮށްލާފައި އަހަރެން ވަރަށް އަވަހަށް ތައްޔާރު ވެލައިގެން ނުކުތީމެވެ. އަހަރެންގެ ޕްލޭނާ އެއްގޮތަށް ކަންކަން ގޮސްފިނަމަ، އަހަރެން މި ގޭންގުގައި އިތުރަށް ގިނަ ދުވަސްތަކެއް ގުނާކަށް ނުޖެހޭނެއެވެ.\nދާން ޖެހޭ ހިސާބަށް ލޯންޗުގައި ގޮސް، ހެލިކޮޕްޓަރު ވައްޓާލި ވާގަނޑުން މައްޗަށް އެރީމެވެ. ލަސްތަކެއް ނުވެ، މިސްރާބު ޖެހީ، އަހަރެމެންގެ މައި އިދާރާ، ނުވަތަ ބޯޓާ ދިމާއަށެވެ.\nފޭބިއިރު އައިމަން ސަރ، އަހަރެންގެ އިންތިޒާރުގައި ހުއްޓެވެ. އަހަރެން އަންނަކަން އެނގި، އެންމެފަހުން ކަންކަން ހިއްސާކޮށްލަން ނިންމީ ކަންނޭނގެއެވެ. ވާހަކަ ދައްކާނެ ފުރުސަތެއްވެސް ނުދީ، އަހަރެން، ދިޔަ ގޮތަށް ގޮސް ފެށީއެވެ.\n"ކަލޭމެންނަށް ހަލާކު ހުރި. މަށާ ގުޅި ލާމެހިފަ އޮތް ކަމެއްވެސް، ގޯހުން ގޯހަށް، ޕްލޭންވެސް ކުރެވިފަ ނެތް ގޮތަކަށް ކަން ކުރި އިރު، މަށަށް އަންގާލަން ވެސް ހިތަށް ނޭރުވި. ގޭންގެކޭ ކަލޭމެންނެކޭ ތަފާތެއް ކޮބާ؟ ފާޑެއްގެ ތަނަކަށް ވެއްދި ގޮތަށް ބަޚަބަރު!" އަހަރެން ހަޅޭއްލަވައިގަތީ 'އިޙްތިރާމް' އަހަރެންގެ ރަދީފުން ފުހެލުމަށް ފަހުއެވެ.\n"އަހަރެމެން ކަމެއް ނޫނޭ." އައިމަން ސަރ ބުނެލީ މަޑުމަޑުންނެވެ.\n"ދެން؟" އަހަރެންވެސް ރުޅިގަނޑު މަޑުކޮށްލީމެވެ.\n"ބުނީމެއްނު ފީލްޑްގަ އެމްވީ ޒީރޯ ޓޫއާ ތްރީއާ އުޅޭނޭ. އެމްވީ ޒީރޯވަންއަށް ހުރިހާ ކަމެއްވެސް ނިންމުމުގެ އިހުތިޔާރު އޮންނާނީ. އެރޭ ރިފްއަށް މެސެޖު ކުރަން އުޅެނިކޮށް އެމްވީ ޒީރޯ ވަން އެންގީ އެކަމާ އެއްވެސް ވަރަކަށް ނުބެހެން. އަހަރެމެން އަތުން ނަގާފަ އެ ކޭސް ދިނީ އެމްވީ ޒީރޯ ތްރީއަށް." އަހަރެން ގޮވައިގެން ހިނގައިގަންނަމުން އައިމަން ސަރ ކިޔައިދިނެވެ.\n"އެއީ ކީތްވެ؟" ހައިރާންކަމާއި އެކު އަހާލީމެވެ.\n"ދެން ނޭނގެ. އެމީހުން ވަރަށް ރަން ވާނެ." އައިމަން ސަރ ބުނެލީ އެވަރަށެވެ. އަހަރެންގެ ޝައުގުވެރިކަން ރަނގަޅަށްވެސް ދަމައިގަތެވެ.\n"އެޔޯ؟" އުފެދުނު ޝައިގުވެރި ކަމުގައި އަހާލީމެވެ.\n"އެއީ ދެން.. އެކަން އޮތް ގޮތް. އެ އޯކޭ ވާނެ. ބައެއް ފަހަރު އެހެންވެސް ވާނެ. ކީތް ކުރަން ތި އައީ؟" ރަންކުރާ މައްސަލަ އެއްވެސް ކަމަކަށް ނުހަދާ އައިމަން ސަރ އެވާހަކަ މަތި ޖަހާލިއެވެ.\n"އޯހ.. މި އައީ، އީޓޫ އާ ބައްދަލު ކޮށްލަން ޖެހިގެން." އަހަރެން ތެދަށް ޖަވާބު ދިނީމެވެ. އިންޖީނިއަރ ނަންބަރު ދޭއް ނުވަތަ ކުރުކޮށް އީޓޫ އަކީ، އަހަރެމެންގެ ބައިގައި އެވަގުތު ހުރި އެންމެ ތަޖުރިބާކާރު އެއް އުފެއްދުންތެރިޔާއެވެ. ކަންކަން ދިރާސާކޮށް އާ ތަކެތި އުފައްދަން އެވަރެއް ނޫޅޭނެއެވެ.\n"އެއީ ކީތްކުރަން؟" އައިމަން ސަރ ސުވާލު ކުރިއެވެ.\n"ރިޕޯރޓް ލިޔެފަ ފޮނުވާނަން. އެބަ ޖެހޭ ވަރަށް އަވަސް ކުރަން." ކަންކުރާ އުސޫލު ކަމުން އަހަރެން ބުނެލީމެވެ. އަނގަބަހުން ކިޔައިދިނުމަށް ވުރެ ލިޔުން އަހަރެންނަށް މާ ފަސޭހައެވެ. އެހެން ނޫނަސް، ބޭނުން ވާހާ ވަރަކަށް ވަގުތެއް ނެތެވެ.\nބޯ ޖަހާލާފައި އައިމަން ސަރ ދިޔުމުން، އަހަރެން ހިނގައިގަތީ އީޓޫ މަސައްކަތް ކުރާ ތަނާއި ދިމާލަށެވެ. ވަދެގެން ދިޔަ އިރު އިތުރު ދެމީހަކުވެސް އެތާ ތިބިތަން ފެނުނެވެ.\n"ހޭ. ޓޫ. ކޮންކަމެއް؟" އަހަރެން ގޮސް އުނދަގޫ ނުވާނެހާ ހިސާބުގައި މަޑުކޮށްލީމެވެ. ފެންނަ ފެނުމަށް ތިރީހަށް ވުރެ ދޮށްޓެއް ނުވާނެއެވެ. އިލެކްޓްރޯން މައިކްރޮސްކޯޕް ކައިރީ މަޑުކޮށްލައިގެން ހުރި އިރު ހީވަނީ ހަމަ ޕްރޮފެސަރެއް ހެންނެވެ.\n"ކޮން ޓޫއެއްތަ؟ ލަދޭ ތިހެން ކީމަ." އަހަރެން އެހާ ލޯބިން ގޮވާލުމުންވެސް، އެކަން އެ ނެގީ ޖެއްސުމެއްގެ ގޮތުގައެވެ.\n"މާޝަލް ތިހެން ވިއްޔާ.. އެއްޗެއް ހޯދާށޭ މި އައީ." އަހަރެން ސީދާ މައުލޫއަށް ދިޔައީމެވެ. ކޯޗެއްތޯ އަހާފަދަ ގޮތަކަށް މާޝަލް ނިތް އަރުވާލިއެވެ.\n"ލޮކޭޝަން ބެލޭ ކަހަލަ އެއްޗެއް، މީހުންގެ.." އަހަރެން ބުނެލީމެވެ. މާޝަލް ބޯޖަހާލާފައި ހިނގައިގަތެވެ. އަހަރެންވެސް ފަހަތުން ދިޔައީމެވެ. އުފައްދާ އުފެއްދުންތައް ރައްކާ ކޮށްފައި ހުންނަ ކޮޓަރިއަށެވެ. ބޮޑު ލައިބްރަރީއެކޭ އެތަނެކޭ ތަފާތެއް ނެތެވެ. އެކި ރެކް ތަކުގައި އެކި ވަރުގެ މޮޅެތި އެއްޗިއްސެވެ. ނަން ހުސްކޮށް ބަޑިއާއި ބިޑިއާއި ވަޒަނެވެ. ކެމެރާއާއި ރިކޯޑަރެވެ.\n"މިހުރީ ހުސްވެސް ތިކަން ކުރެވޭނެ އެއްޗެހި." މާޝަލް، ރެކެއް ދައްކާލާފައި ބުނެލިއެވެ. އަހަރެން ގޮސް ވަކި ވަކިން އެއެއްޗެހި ބެލީމެވެ. ހަރުކުރާ އެއްޗެއްސާއި އެކި ކަހަލަ ސްކްރީން ސްކްރީނެވެ. ކުޑަ އެއްޗިއްސާއި ބޮޑެތި އެއްޗިއްސެވެ. ނަމަވެސް އަހަރެންނަށް ކަމުދާ ކަހަލަ އެއްޗަކާ ދިމަލެއް ނުވިއެވެ.\n"މީގެ އެއްޗެއް ޖެހީމަ ފެނިދާނެއްނު. ނުފެނުނަސް ގަޔަކު ހަރެއް ނުކުރެވޭނެއްނު. ފެންވަރާ ގަޑީގަ ދާނެ، ހަންގަނޑުގަ ހަރުކުރިއަސް." އަހަރެން ކަންބޮޑުވުން ހާމަ ކޮށްލީމެވެ. މާޝަލް، ދެތިން ފިޔަވަޅު ދުރަށް ޖެހިލާ، ހުޅުވާލީ ވަތްގަނޑު ތަކެކެވެ. އަހަރެންވެސް ގޮސް އޭގައި ހުރި އެއްޗެއް ބަލައިލީމެވެ.\n"މީތި ޖެހޭނީ ހަމަށް އިންޖެކްޓް ކުރަން. ފަސޭހަޔަކަށް މި ހުރީ ސެޓްއަޕް ވެސް ހަދައިދީފަ." މާޝަލް، އޭގެން އެކަތި އަތަށް ނެގިއެވެ. ސިރިންޖެކެވެ. އެތެރޭގައި ފެންފޮދުގެ ތެރޭގައި ކުޑަކުޑަ ކަޅުކުލައިގެ އެއްޗެއް އިނެވެ. ކަޅަކަށްވުރެ ބޮޑަށް މުށްޓެކެވެ. އާންމުކޮށް މި އުޅޭ ދިވެހިންގެ ހަމުގެ ކުލައެވެ. ސިރިންޖުގެ ކުޑަކުޑަ ކަށިންވެސް ނުކުންނަހާ ކުޑައެވެ.\n"ހަންގަރ ގޭމްސް އަސްލަކަށް ބަލައިގެން ތައްޔާރު ކުރި އެއްޗެއް. އަދި މީގެ ކުރިން ފީލްޑްގަ ބޭނުމެއް ނުކުރަން." މާޝަލް ކިޔައިދިނެވެ. އަހަރެންވެސް އަތަށް އޭގެ އެއްޗެއް ނަގާ ފަރުވާތެރިކަމާއި އެކު ބަލައިލީމެވެ.\n"ކޮންތާކަށް ޖެހިއްޔާ އެންމެ ރަނގަޅުވާނީ؟" އެއަށް ބަލަން ހުރެފައި އަހާލީމެވެ.\n"ފަހަތުން ކަރުގެ ދަށް. ސްޕައިންއާ ދިމާލުން." މާޝަލްގެ ޖަވާބު އަވަހެވެ. ކިޔަވައިގެން ހުރި މޮޅު މީހެކެވެ.\n"އަޅެ ޖަހާލަ ދީބަލަ." އަހަރެން އެދުނީމެވެ. މާޝަލް ހައިރާން ކަމާއި ބަލަން ހުއްޓެވެ. އަހަރެން އިތުރު އެއްޗެކޭ ނުބުނުމުން، އެ ވަތްގަނޑު ހާވާލާފައި ނެގީ ހަމަ އޭގެ އެހެން ސިރިންޖެކެވެ.\n"މީއްޗިއްސަށްވެސް ނަންބަރު ދީފަ މިހުރީ. މީ އެކެއް." މާޝަލް ދައްކާލިއެވެ. ތެދެކެވެ. ލީޓަރު ފާހަގަ ކޮށްދިނުމުގެ ބަދަލުގައި އޭގައި ޖަހާފައި އިނީ ހަމަ އެކަނި ނަންބަރު އެކެކެވެ.\nމާޝަލް މަޑުމަޑުން، އަހަރެންގެ އިސްތަށިގަނޑު ހިއްލާލައިފައި އެ ސިރިންޖު ހަރާލިއެވެ. ކުޑަކޮށް ތަދުވި ނަމަވެސް އަޅައެއް ނުލަމެވެ.\nމާޝަލް ތިރީ ވަތްގަނޑެއް ހުޅުވާލާފައި ސްކްރީނެއް ނެގިއެވެ. ފިތަކަށް އޮބާލާ ހުޅުވާލުމާއި އެކު، ފެނުނީ ދުނިޔޭގެ ޗާޓެވެ. ރާއްޖެ ރަމްޒުކޮށްދޭ ކުދި ކުދި ބޮޅުތަކާއި ދިމާލުގައި، އެކެއް ފާހަގަ ވެފައި އިނެވެ. ޒޫމްކޮށްލުމުން، ސާފުކޮށް އަހަރެން ހުރި ހިސާބު ފެނުނެވެ. ބޯޓުގެ ކޮން ފަންގިފިލައެއްގައި ކަން ފާހަގަވާހާ ސާފުކޮށެވެ.\n"މި ސްކްރީނުން ފެންނާނެ، ހުރިހާ ސިރިންޖެއްގެ ލޮކޭޝަންވެސް." މާޝަލް އެއާ ކުޅެން އަހަރެންނަށް ދަސްކޮށްދިނެވެ. އެކެއް އިންތަން އަހަރެންގެ ނަމުން ލޭބަލް ކޮށްލިއެވެ.\n"މަ މިރެއަށް ބޭނުން ވާނީ ތިރީސް އެތި." އަހަރެން ބުނެލީމެވެ. ފެންނަ ފަހަރުވެސް އޭޒެޑަށް އަހަރެންގެ ހުރި ފެންވަރު ދައްކާލާނަމެވެ.\n"ގެންދޭ ތިން ޑަޒަން." ރީތިކޮށް ޕެކްކޮށްފައި ހުރި އެއްޗެހި ނަގާ އަހަރެންގެ އަތަށް މާޝަލް ލައި ދިނެވެ. "މިރޭ ކީތް ކުރަން ތި އުޅެނީ؟"\nސުވާލު ކުރުމުން އަހަރެން ތެދަށް ކިޔައިދިނީމެވެ. އެމްއެސްއޭ މީހެއް ކަމުން މައްސަލައެއް ނެތް ތާއެވެ.\n"ކިހިނެއް ޖަހާނީ؟ ތަދުވާނެއްނު؟" އަހަރެން ނުވިސްނި ތަންކޮޅު މާޝަލްއަށް ފާހަގަވިކަން ނަސީބެވެ. އަހަރެން ހާސްވެ ހުރެ މާޝަލަށް ބަލައިލީ ހައްލެއް އޮންނާނެ ކަމަށް އުންމީދު ކޮށްގެންނެވެ.\n"މީގެ ތެރޭގަ ހުންނާނެ ސްޕްރޭއެއް. އަށެއްކަ މިނިޓަށް ހޭނައްތާލެވޭނެ." ފަސް އިންޗި ފަސް އިންޗީގެ ފޮށްޓެއް ދައްކާލަމުން މާޝަލް ބުނެދިނެވެ. އަހަރެން ޝުކުރުވެރި ކަމާއިއެކު އޭގައި ހިފީމެވެ.\n"ޔަޤީންތަ މި މަސައްކަތް ކުރާނެކަން؟" އަހަރެންގެ ލޮލުގައި އަޅައިގަތީ، އެ ކޮޓަރިއަށް ވަދެގެން އައި އިތުރު މީހެކެވެ.\n"ގައިމެއްނު" މާޝަލް އޭނާގެ އުފެއްދުންތަކަށް ކުޑަކޮށްވެސް ޝައްކެއް ނުކުރެއެވެ. ނަމަވެސް އަހަރެން ބޭނުންވީ އަމިއްލަ ލޮލުން ދެކޭށެވެ. ހިނގައިގަތީމެވެ. ނިކުންނަން ދިޔަ، މީހާއާ ދިމާލަށެވެ.\n"އޭ އާދެބަލަ މިތާ ހުރެލަން އިހަށް." އަހަރެން އޭނައަށް ގޮވާ ގެނެސް، ބިއްލޫރި ކޮށްޓަށް އިށާރާތް ކޮށްލީމެވެ. މާޝަލަށް ބަލައިލާފައި، އެމީހާ އެތަނަށް ވަނެވެ. އެ ކޮށި ވާނީ ފޯނު ބޫތެއް ވަރެވެ.\nއަހަރެން ގެނައި ތިން ސްޕްރޭ ފޮށިން އެއް ފޮށި އެތެރޭގައި ހަރުކޮށްލުމަށް ފަހު، ކޮށީގެ ދޮރު ލައްޕާލީމެވެ. އެތެރޭގައި ހުރި މީހާ ވާނުވާގައި ހުއްޓެވެ. ޓައިމަރު ޖައްސާލީމެވެ. ދިހަ ސިކުންތަށެވެ. އޭގެން، ކުލަ ނެތް ސްޕްރޭތައް ބޭރުވާނީ އެހާ އިރުއެވެ. ބަލަން ހުރީމެވެ.\n"ތީ؟" އެ ތަނުގައި ތިބި އެންމެން ދުވެފައި އައިސް އަހަރެމެން ގާތު މަޑުކޮށްލިއެވެ. އެތެރެއަށް ލީ މީހާ އޮތީ ކޮށި ތެރޭ ބިމަށް ދެމިފައެވެ. މާޝަލްވެސް ކޮންމެވެސް ވަރަކަށް ހާސްވެފައި ހުރުމުން އަހަރެންގެ ހިތް ބިރުގަންނަ ގޮތް ވިއެވެ. އޭގެން އަނެއްކާ އޭނައަށް ގޮތެއް ވީ ބާއެވެ؟\nއަށް މިނިޓު ހޭދަވި އިރުވެސް ހޭ އެރި ކަމަކަށް ނުވެއެވެ. އެންމެ ފަހުން މާޝަލް ގޮސް ކޮށީގެ ބިއްލޫރި ދޮރު ހުޅުވާލިއެވެ. މިހާރު ސްޕްރޭގެ ބާރުވެސް ހުންނާނީ ކެނޑިފައެވެ.\nމާޝަލް، ވެއްޓިފައި އޮތް މީހާގެ ކަރުގައި ތިން އިނގިލި ޖައްސާ ވިންދު ބަލައިލިއެވެ. ދެން ދިން ސިގްނަލުން، ލާން ނުކެރިފައި ހުރި ނޭވާ ބޭރުކޮށްލެވުނެވެ. ހިތުގެ ތެޅުންވެސް ބާރުވެފައި ހުރި ވަރުން، ރަނގަޅު ސްޕީޑަށް ދިޔައެވެ. އެއްވެ ތިބި މީހުންވެސް ޕިސްޕިސް ކިޔާލާފައި އެމީހަކު ކުރަން ހުރި މަސައްކަތަށް އެނބުރި ރުޖޫޢަ ވިޔެވެ. ހޭނެތުނު މީހާ ހަމަ މުޅިން ބަރާބަރެވެ. ހަމަ އެކަނި ހޭނެތިފައި އޮތް ކަމެވެ.\nހޭނެތުނު މީހާ ހޭ އަރާ، ޙާލު ރަނގަޅުކަން ޔަޤީން ކޮށްފައި، އަހަރެން އެނބުރި ގެއަށް ދިޔައިރު އިރު އޮއްސެނީއެވެ. އިސާހިތަކު އަށެއްވެސް ޖަހާފާނެއެވެ. ބަނޑަށް އެއްޗެއް ލައި، ރަނގަޅަށް ތައްޔާރު ވެލީމެވެ. ގެންދަން ޖެހޭ ސާމާނު ހުޑީގެ ތެރެއަށް ލައި ފޮރުވާލީމެވެ.\nހަތެއް ޖެހި ތަނާހެން، ބެލް ޖަހާ އަޑު އިވުނެވެ. ގޭންގު މީހެއް ކަމަށް ޤަބޫލުކުރަމުން ގޮސް ދޮރު ހުޅުވާލީމެވެ.\n"އަލްޔަސް!" އަހަރެންނަށް ލިބުނީ ހައިރާން ކަމެވެ. ބޭރުގައި ހުރެގެން ފަޅާ އަރާފާނެތީ އަވަހަށް އެތެރެއަށް ވެއްދީމެވެ. ސުވާލު ކުރީވެސް އެއަށް ފަހުއެވެ.\n"ކިހިނެއްވީ؟" ބޮޑު ކަމެއް ނުވެ ނާންނާނެކަން ޔަޤީން ކުރަމުން އެހީމެވެ. އެހެން ގޭންގެއްގެ މީހަކާ، އަހަރެން ބައްދަލު ކުރާކަން އެނގިއްޖެ ނަމަ ނުކުންނާނެ ނަތީޖާ މާ ރީތި ނުވާނެކަން އަހަރެންނަށްވެސް އެނގެއެވެ. އަނެއްކޮޅުން މިފަދަ ބޮޑު ދުވަހެއްގައެވެ.\n"މާޝަލް ދިން އެއްޗެއް." އަލްޔަސް ދިއްކޮށްލީ ސިރިންޖެކެވެ. އަހަރެން ގެނައި ސިރިންޖުތަކާއި ތަފާތު އެއްޗެކެވެ. ހުރީވެސް މަޑު ރީނދޫ ކުލައަކަށް ދާ ދިޔާ އެއްޗެކެވެ.\n"އެ ސްޕްރޭއިން އަސަރު ނުކުރާނީ މި ޖެހީމަޔޯ!" އަހަރެން އެ ސިރިންޖަށް ބަލަން ހުރުމުން، އަލްޔަސް އިތުރަށް ބުނެލިއެވެ. އަހަރެންނަށް ކަހާލެވުނީ ބޮލެވެ. ހުރި ގަމާރު ކަމެވެ. އެކަން އަހަރެންނަށް ކުރިން ނުވިސްނުނީތީ، އަމިއްލަ މީހާގެ މޮޔަކަން އިހުސާސްވިއެވެ.\n"ރިފް ދިޔައިންސުރެ މާޝަލް އެ އުޅުނީ މި އުފައްދަން. ނަސީބަކުން އެންމެ ފަހުން ކާމިޔާބު ވީ." ނުކުންނަން ދަމުން އަލްޔަސް ބުނެލިއެވެ. ގޭންގަށް ޚަބަރެއް ލިބިދާނެތީ ވާހަކަ ދައްކާލަން މަޑު ކޮށްލެވެންވެސް ނެތީއެވެ.\nފަރުވާތެރި ކަމާއި އެކު، އެ އިންޖެކްޝަން ޖަހާލީމެވެ. ކަމެއް ވިހެންވެސް ހީ ނުވިއެވެ. މަސައްކަތް ކުރާނެ ބާއެވެ؟ ނުކުރިއަސް ހެދޭނެ ގޮތެއް ނޯންނާނެއެވެ.\nއަހަރެން ބަލައި އައީ ހިމްޔާނެވެ. އަހަރެންގެ ނަޒަރު ހިމްޔާން ލައިފައި ހުރި ހެދުމުން ވަކިކޮށް ނުލެވުނެވެ. ޕަކަޕަކަ އަޅާ ހޭން ފެށުނީ ޖަހާ ވައްތަރުންނެވެ. ކޯޓު ފަޓުލޫނުގައި އޮފިޝަލް ސްޓައިލް ކުޑަކޮށްވެސް ހިމްޔާނަކާ ނުގުޅެއެވެ.\n"ތިހުރީ ކޯޗެއް ލައިގެން؟" ސުވާލު ކުރީ ހިމްޔާނެވެ. އެހެން އަހަން ޖެހޭނި އަހަރެން ނޫންހެވެ؟ އަހަރެން ދެ ކޮނޑު އަރުވާލީމެވެ.\n"އޮފިޝަލް މީޓިން އެކޭ. ހުޑީ ލައިގެންތަ ދަނީ؟" ހިމްޔާން ހިތް ހަމަ ނުޖެހުނީއެވެ. ނަމަވެސް އަހަރެން ހުރީ ގޮތް ދޫކުރާ ކަހަލަ ގޮތަކަށް ނޫނެވެ. އެއްގޮތަކަށްވެސް ހެދުން ބަދަލު ކުރާކަށް އެބަހެއް ނުވީމެވެ. އެންމެ ފަހުން ގޮތް ދޫކުރަން ޖެހުނީ ހިމްޔާނަށެވެ. އެސޮރު ހިތުގައި ނުޖައްސަންވެގެން، އަހަރެން، ކަކުލާއި ހަމައަށް ހުރި އޮފީސް ކޯޓެއް ލީމެވެ. ނަމަވެސް ހިމްޔާނަށް ހަދަން އެނގުނީ ރުޅި މޫނެވެ.\nއަހަރެމެންގެ އިންތިޒާރުގައި އިފްރީންގެ ކަޅުކުލައިގެ ޕްރައިވެޓް ކާރު އޮތެވެ. އަހަރެން ހިމްޔާނާއި އެކު ގޮސް ފަހަތު ސީޓުގައި ހަމަ ޖެހިލީމެވެ. ކުރީ ސީޓުގައި، ހިމްޔާނާ އެކު ދާ ލީޑަރު އިން އިރު، ހިނދުކޮޅަކަށްވެސް އަހަރެންގެ ހަށިނޑުން، އޭނަގެ ނަޒަރު ވަކި ނުވެއެވެ. އެ ބެލުމަށް ވުރެ އުނދަގޫވީ، އިފްރީން އެއްލަމުން ދިޔަ ކަޅިތަކުންނެވެ. މި އުޅޭ ފިރިހެނުންނަށް ދުނިޔެ މަތިން އަންހެނުން ނުފެންނަނީ ބާއެވެ؟\nލޯންޗެއްގައި އަހަރެމެން ދިޔައީ ރިސޯޓަކަށެވެ. ނަމެއް ނުބަލަމެވެ. މުހިންމު ކަމެއް ކަމަށް ނުފެނުނީތީއެވެ. އެހެން ނޫނަސް އަހަރެން ހުރީ ނުހަނު ހާސްވެފައެވެ.\n"އޭޒެޑް ވަރަށް ހޮޓުތަ؟" އިފްރީނާއި، ދެން ހުރި މީހާގެ ފަހަތުން ދަމުން، އަހަރެން ހިމްޔާން ގާތު އަހާލީ ވައި އަޑަކުންނެވެ.\n"މަވެސް އަދި ނުދެކެމޭ ބްރޯ! ހީވަނި ހޮޓް ވާނެހެން. މިހާރު ސެޓު ކުރަންވީތަ؟" ހިމްޔާންގެ ކިބައިން ލާނެތްކަން ހިނދުކޮޅަކަށްވެސް ކެނޑިގެން ނުދާނެޔޭ ހިތަށް އެރިއެވެ.\nފަސް ތަރީގެ ހޮޓަލެކެވެ. ރީތި ކަމުގެ އިންތިހާއެވެ. ސެކިޔުރިޓީގެ ވާހަކަ ދައްކަން ހެޔޮނުވާނެއެވެ. ގޭޓުން ފެށިގެން ކޮންމެ ދޮރެއްމެ ގިރާކުރަން ޖެހުނީ ބިޔަ ދެ ބޮޑީ ގާޑުންގެ ހުއްދަ ހޯދުމަށްފަހު، އެމީހުން ފަހަނަ އަޅައެވެ. ކުޑަ މިނުން ލިފްޓު ދޮރުވެސްމެއެވެ.\nމީޓިން ރޫމަށް އެންމެން ވަދެ ހަމަ ޖެހިއްޖެއެވެ. މަދީ އޭޒެޑް އެކަންޏެވެ. ހިތް ތެޅޭ ވަރުންވެސް ހުރެވެނީކީ ނޫނެވެ.\nއެ ކޮޓަރި، ބޮޑެތި ބިޒްނަސް ތަކުގައި، ހިއްސާ ދާރުންގެ ބައްދަލުވުންތައް ބާއްވާ ތަނެއް ފަދައެވެ. ބޮޑު މޭޒެއްގެ ވަށައިގެން ގޮނޑި ޖަހާލާފައެވެ. އަހަރެން އިނީ ހިމްޔާނާއި ޖެހިގެންނެވެ. ދިގު މޭޒެއް ކަމުން، އިށީންނަން ޖެހިފައި ވަނީ، ކޮންމެ އެސިސްޓެންޓަކުވެސް އެމީހެއްގެ ލީޑަރާއި ކުރިމަތި ވާ ގޮތަށެވެ. އިފްރީނަށް، އަހަރެންނަށް ބަލަން އިތުރަށް ލިބުނު ފުރުސަތެކެވެ. ބޯ ހަމަ މުޅިން ހަލާކެވެ.\nދޮރު ހުޅުވާލުމާ އެކު، އެންމެން ކޮޅަށް ތެދުވިއެވެ. ޕްރައިމަރީ ސްކޫލުގައި، މުދައްރިސް އައިސް ކިލާހަށް ވަނުމުން ތެދުވާ ބީދައިންނެވެ. ވަރެއްގެ އޭޒެޑެއްތާއެވެ.\nފުރަތަމަ ވަނީ ބޮޑީ ގާޑެކެވެ. ދެންވެސް ވަނީ ހަމަ އެ ތަތްގަނޑުގެ، އެއް ބިޔަމިނެއް ހުރި ބޮޑީ ގާޑެކެވެ. ދެން ވަން މީހާ ފެނި އަހަރެންގެ ދެލޯ އަތަށް ނައީ ހަމަ ކިރިޔާއެވެ. އެމީހާއަށް ބެލުމުގެ ބަދަލުގައި އަހަރެން ބަލައިލީ ދެން ތިބި މީހުންގެ މޫނު ތަކަށެވެ. އެ އެންމެންވެސް ތިބީ އަހަރެންނެކޭ އެއްވަރަށް ހައިރާންވެފައެވެ. އިފްރީންމެންވެސް މެއެވެ.\nNext part plssssss ???????????????????????????v furihama…avaha up kohlladhechey\nHaadha lahun mi faharu up thikuree…. Inthizaaru koh koh varubali vejje…. Dhen oii part avahah up kohdhechey…. As usual mi part ves varah Salhi???????????????????????????????????????….


Iskandharu Schoolge Namoonaa Manzarah Ethah Baehgge Thaureef! - Vaguthu\nއިސްކަންދަރު ސްކޫލްގެ ނަމޫނާ މަންޒަރަށް އެތައް ބައެއްގެ ތައުރީފް!\nއިސްކަންދަރު ސްކޫލް ކުދިން ނަމާދު ކުރަނީ - ފޮޓޯ: ސޯޝަލް މީޑީއާ\nއިސްކަންދަރު ސްކޫލަކީ ތައުލީމީ ގޮތުން ރާއްޖޭގައި ފަވާލެވޭ އެއް ސްކޫލެވެ. އެ ސްކޫލް ކުދިންގެ އަހްލާގީ ފެންވަރު ރަނގަޅު ވާހަަކައަކީ އައު ވާހަކައަކަށް ނުވާނެއެވެ. އަދި ކިއެއްތަ އެ ސްކޫލުން، އެ ސްކޫލްގެ ދަރިވަރުން، ދީނީ ކަންކަމަށާއި، ވަކިން ހާއްސަކޮށް ނަމާދަށް ފަރުވާތެރި ކުރުވުމަށް ކުރަމުންދާ މަސައްކަތްތައް ފާހަގަކޮށްލަން ޖެހެއެވެ.\nދާދި ފަހުން މީސް މީޑިއާގައި ދައުރުވަމުންދިޔަ ފޮޓޯތަކުން ފެންނަނީ އެ ސްކޫލްގެ ގިނަ އަދަދެއްގެ ދަރިވަރުންތަކެއް، ސްކޫލް ގަޑީގައި ނަމާދު ކުރަން ތިބޭ މަންޒަރެވެ. މިއީ ވަރަށްވެސް އުފާވެރި މަންޒަރެކެވެ. އެތައް ބަޔަކަށް ހުރި ނަމޫނާއެކެވެ. ސްކޫލްގެ އެތައް ސަތޭކަ ކުދިން އެއްތަނަކަށް އެއްްވެ ނަމާދު ކުރަމުން އެދަނީ އެ ކުދިން ކިޔަވަންދާ ގަޑީގައެވެ.\nމީސް މީޑިއާގައި ދައުރުވަމުންދަނީ، އެ ސްކޫލްގެ ކިޔަވާ ދަރިވަރުންގެ ތެރެެއިން މެންދުރު ފަހު ސްކޫލަށް ދާ ދަރިވަރުން ސްކޫލު ގަޑީގައި ދަރިވަރުންތައް އެއްވެގެން އަސްރު ނަމާދު ކުރަމުންދާ މަންޒަރެވެ.\nމިގޮތަށް އެ ސްކޫލްގައި ނަމާދު ކުރާއިރު، އިމާމްވެ ނަމާދު ކުރަމުން ދަނީ އެ ސްކޫލްގެ ޓީޗަރަކެވެ. ނޫނީ އެ ސްކޫލްގައި މަސައްކަތު މީހެކެވެ. މިގޮތަށް އެ ސްކޫލުން ކަންތައް ކުރާތާ ވަރަށް ގިނަ ދުވަސް ވެދާނެ ކަމަށް އެ ސްކޫލްގެ ދަރިވަރަކު ބުންޏެވެ.\n"ބައެއް ފަހަރު އެކްސްޓްރާ ގަޑިއަށް ސްކޫލަށް އައިސް، ނަމާދު ގަޑި ޖެހުނީމަ ނަމާދު ކުރަން ފޮނުވާނެ". އެ ސްކޫލްގެ ގްރޭޑް ނުވައެއްގައި ކިޔަވަމުންދާ ދަރިވަރަކު ބުންޏެވެ.\nއިސްކަންދަރު ސްކޫލްގެ ޕްރިންސިޕަލް ހުސައިން ސައީދު ވިދާޅުވީ، މީގެ ހަތަރު އަހަރު ކުރިން ފެށިގެން އެ ކުދިން ލައްވާ ޖަމާއަތުގައި ނަމާދު ކުރުވަމުންދާ ކަމަށެވެ. އަދި އެ ކުދިން ލައްވާ ނަމާދު ކުރުވަމުން ގެންދަނީ ސްކޫލްގެ ކޮމްޕައުންޑުގައިކަންވެސް ސައީދު ފާހަގަކުރިއެވެ.\n"މިހާރު ހަތަރު އަހަރު މި ވަނީ. މިއީ އަހަރުމެން ހަމަ ރެގިއުލާކޮށް ކުރަމުން އަންނަ ކަމެއް. އަސްރު ނަމާދު މި އަންނަނީ ކުދިން ސްކޫލްގައި ތިބޭ ވަގުތު، ދެން އެގަޑީގައި ހަމަ ހުރިހާ ކުދިން އައިސް އެތާގައި އިމާމަކު ހުރެގެން ނަމާދު ކުރަމުން ދާނީ". ސައީދު ވިދާޅުވިއެެވެ.\nސައީދު ވިދާޅުވީ، އެ ސްކޫލްގެ ދަރިވަރުން ދީނީ ކަންތައްތަކަށް އަހުލުވެރިކުރުވުމަށް ކޮންމެ މަހަކު އެއްފަހަރު ދީނީ އިލްމުވެރިއެއް ގެނެސްގެން އެ ކުދިންނާއި މުހާތަބު ކުރުވާ ކަމަށެވެ. އަދި ސްކޫލްގެ އެސެމްބްލީ ނިންމާލާނީވެސް ދުއާއަކުންކަންވެސް އޭނާ ފާހަގަކުރިއެވެ.\n"އޭގެ އިތުރަށް އިންޓަވަލް ނިމުނީމަވެސް ބެލްއެއް ނޫން އަޅުގަނޑުމެން ޖަހާނީ. އިންޓަވަލް ނިމުނީމަ ގުރުއާން ކިޔަވާނީ. ގުރުއާން ކިޔެވީމަ އަޅުގަނޑުމެންނަށް ގަބޫލުކުރެވެނީ ކުދިންގެ ހަމަހިމޭންކަން މާބޮޑުވާނެއޭ". ސައީދު ވިދާޅުވިއެވެ.\nސައީދު އިތުރަށް ފާހަގަކުރިގޮތުގައި، ކޮންމެ އަހަރަކުވެސް ކޮންމެ ގްރޭޑެއް ނިމިގެންދާއިރުވެސް އެ ކުދިންނަށް ނަމާދު ކުރަން އިނގޭތޯ އާއި ނަމާދު މަތީ އެއްޗެހި ކިޔަން އިނގޭތޯ ކަށަވަރު ކުރެއެވެ. އަދި މިކަމުގައި ބެލެނެވެރިންގެ ވަރަށް ބޮޑު އެއްބަރުލުމެއް ލިބޭކަންވެސް ފާހަަގަކުރިއެވެ.\nއެ ސްކޫލް ތެރޭގައި ނަމާދު ކުރަނީ ފިރިހެން ކުދިން ވަކިން އަންހެން ކުދިން ވަކިންނެވެ.\nމިއީ ރާއްޖޭގެ އެހެން ސްކޫލްތަކުންވެސް ނަމޫނާއަކަށް ބަލަންވީ ކަމަކެވެ. ނަމާދު ގަޑީގައި ބައެއް ސްކޫލްތަކުގައި އަދިވެސް ކިޔަވާދޭއިރު، ބައެއް ސްކޫލްތަކުގައި އެ ކުދިންނަށް ނަމާދު ކުރަން ފުރުސަތު ދެއެވެ.\nޖެނުއަރީ 22, 2019 16:27\nވަރަށް ރަގަޅު ކަމެއް. އެހެން ސްކޫލްތަކުންވެސް މިކަން ބަލައިގަނެ ކުރާނެ ކަމަށް ހީކުރަން\nޖެނުއަރީ 22, 2019 16:29\nއިންޝާ ﷲ، ވަރަށްފުރިހަމަނަމޫނާއެއް. ދީނަން ފުރައްސާރަކުރުމުގައި ހައްދުންނުއްޓިފައިވާ މަދު ދިވެހީންނަން މިއީ ކެތްކުރަން އުދަގޫ މަންޒަރަކަށްވާނެ. ޢެބޭފުޅުންގެ ދަރިން ތިސްކޫލްގައި ކިޔަވާނަމަ އެކުދިން ސޮކޫލުން ކަނޑައިގެން ގެންދިއުން ކަމަށްވުމަކީ އެކަޝީގެން ވާކަމެއް.\nޖެނުއަރީ 22, 2019 16:38\nވ ހިތްގައިމު މަންޒަރެއް!\nޖެނުއަރީ 22, 2019 16:48\nމާޝާﷲ...ވަރަށް އުފާވެރި މަންޒަރެއް\nޖެނުއަރީ 22, 2019 18:01\nޢިމާދުއްދީން ސްކޫލްގަވެސް ކުދިންނަމާދަށްފޮނުވާ އަސުރުވަގުތު ހުރިހާކުދިން ކޮރިޑޯގައި ޖަމާއަތްހަދައިގެން ނަމާދުކުރޭ. އަދިބައެއްޓީޗަރުން ދަރިވަރުންނާއެކު ކުލާހުގައި ނަމާދުކުރޭ.\nޖެނުއަރީ 22, 2019 18:39\nދެރައީ ޕްރައިޒްޑޭގަ ޑާންސްކުރާތީ. ޢެކަން ތިތަނުގަ ހުއްޓާލަން ފެނޭ.\nޖެނުއަރީ 22, 2019 19:55\nވަރަށް އުފާވެއްޖެ މި ޚަބަރު ކިޔާފަ!\nޖެނުއަރީ 22, 2019 21:09\nއަލްހަމްދުލިﷲ. މާޝާﷲ.. މާދަމާގެ އަޅަމެންގެ ޖީލްއަށް ތިޔަކަމުން ހެޔޮއަސަރުކުރުވާނެ. މިކަން މިރާއްޖޭގެ ހުރިހާސްކޫލް ތަކުންވެސް ކުރުމައް އެޑިއުކޭޝަން މިނިސްޓްރީ އާއި އިސްލާމިކް މިނިސްޓްރީއިން އިސްނަގާ މަޝްވަރާކޮށް މަގުކޮށާދެއްވާނެކަމައް އުންމީދުކުރަން.\nޖެނުއަރީ 22, 2019 22:01\nވަރަށް އުފާވޭ ދަރިވަރުންނަށް މިފަދަ އާދަތައް ދަސްކޮށް ދެއްވުމަށް ސްިނަންގަވާ ތަން ފެންނާތީ.\nޣާޒީ ސްކޫލުގައި ވެސް މިގޮތަށް ހުރިހާ ދަރިވަރުން އެކުގައި މުދައްރިސަކު އިމާމުވެ ހުންނަވައިގެން ޢަޞުރު ނަމާދުކުރާތާ ދެތިން އަހަރު ވެދާނެ.\nޖެނުއަރީ 22, 2019 22:27\nޢަހަރެމެން ރަށު ސްކޫލް ގަ ތިކަންތައް ކުރާތާ ކިތަންމެ ޒަމާނެއް\nޖެނުއަރީ 22, 2019 22:57\nވީޑިއޯ އާންމު ނުކުރިއަސް ތީކީއާކަމެއްނޫން\nޖެނުއަރީ 23, 2019 07:09\nވީޑިއޯ އާއްމުކޮށްގެން ނަމަވެސް މިކަން ހުރިހާ ސްކޫލެއްގައި ކުރުމަކީ ވަރަށްވެސް މުހިއްމުކަމެއް. ހަމަ އެކަނި ސްކޫލްތަކުގައެއްނޫން އޮފީސްތަކުގަވެސް ބަންގި ގޮވީމަ ހުރިހާ މަސައްކަތެއް ހުއްޓާލާފަ އެންމެން އެކީ ނަމާދަށް އަރާ ގޮތަށް ހަމަޖައްސަންވީ\nޖެނުއަރީ 23, 2019 08:16\nމިމީހުނަށް ކަމަކަށް ވަނީ އިސްކަންދަރު ސްކޫލްގައި ކުރުމުން\nމިއީ ރާއްޖެތެރޭ ސްކޫލްތަކުން ކޮޕީކުރިކަމެއް


Moonuga Foundation Ugulhaigen Hure Namaadhu Kureveyne Tha? - Vaguthu\nގިނަ ދިވެހިންނަކީ ރީތިވުމަށް ހާއްސަ ސަމާލު ކަމެއް ދޭ މީހުންނެވެ. ހާއްސަކޮށް އަންހެނުން ރީތިވުމަށް ތަފާތު ޒާތް ޒާތުގެ އެއްޗެހި ބޭނުން ކުރެއެވެ. ފައުންޑޭޝަނާއި ލިޕްސްޓިކް ފަދަ ތަފާތު އެއްޗެހި ބޭނުން ކުރުމަށް ދިވެހި އަންހެނުން ވަރަށް ބޮޑަށް ޝައުގުވެރިވެއެވެ.\nދީނީ އެކި ކަންކަމާ ގުޅޭ ސުވާލުތަކަށް ޖަވާބު ދިނުމަށް ވައިބާގައި މިހާރު އެންމެ މަޝްހޫރު އެއް ގްރޫޕަކީ "އިސްލާމިކް ނޮލެޖް" އެވެ. މި ގްރޫޕްގައި އާންމުން ކުރާ ސުވާލުތަކަށް އެންމެ ގިނަ އިން ޖަވާބު ދެއްވާ ދީނީ އިލްމުވެރިޔަކީ ޑރ. މުހައްމަދު އިޔާޒެވެ.\nމިފަހަރު އާންމުންގެ މީހަކު ކުރި ސުވާލެއްގައި ވަނީ ފެންވަރައިގެން ވުޟޫކޮށްގެން އައިސް މޫނުގައި ފައުންޑޭޝަން އުނގުޅައި އަދި ފުށް ޖެހުމަށް ފަހު ނަމާދު ކުރެވިދާނެތޯއެވެ. ޖަވާބުގައި އިޔާޒް ވިދާޅުވީ ވުޟޫކޮށްގެން އައިސް މޫނުގައި ފައުންޑޭޝަން އުނގުޅައި އަދި ފުށް ޖެހުމަށް ފަހު ނަމާދު ކުރެވިދާނެ ކަމަށެވެ. ނަމަވެސް އޭގެ އިތުރު ތަފްސީލެއް އިޔާޒް ދެއްވާފައެއް ނުވެއެވެ.\nއެހެން މީހަކު ކުރި ސުވާލެއްގައި ބުނެފައި ވަނީ އޭނާ ޔުނިފޯމް އަޅައިގެން ވަޒީފާގައި އުޅޭ އިރު އޮފީސް ކާޑުގައި ފޮޓޯ ޖަހާފައި ހުންނަ ކަމަށެވެ. އެހެންވެ ނަމާދު ކުރަނީ ބޮޑު ދޮޅިއެއް އަޅައިގެން ކަމަށްވާތީ އެގޮތަށް ރަނގަޅުވާނެތޯ އެމީހާ ސުވާލު ކުރިއެވެ. ނޫނީ ކާޑު ނަގަން ޖެހޭނެތޯ އެމީހާ ސުވާލުކޮށްފައިވެއެވެ.\nޖަވާބުގައި އިޔާޒް ވިދާޅުވީ ބޮޑަށް ރަނގަޅު ގޮތަކީ ނަމާދު ކުރުމުގެ ކުރިން ކާޑު ނަގާފައި އެއްފަރާތް ކޮށްލާފައި ބޭއްވުން ކަމަށެވެ.\nއިތުރު މީހަކު ކުރި ސުވާލެއްގައި ބުނެފައި ވަނީ ޑިއުޓީ ގަޑީގައި އުޅޭ އިރު ވުޟޫ ކުރަން ވެގެން ކޮންމެ ފަހަރަކު ބޫޓު ބާލަން އުނދަގޫވާ ކަމަށެވެ. އެހެންވެ އެކަމުގައި ކަންތައް ކުރާނީ ކިހިނެއްތޯ އެމީހާ ސުވާލު ކުރިއެވެ.\n"ޑިއުޓީއަށް ދަނީ ފެންވަރައިގެން ވުޟޫކޮށްގެން. ނަމަވެސް ފާހާނާ އަށް ދަން ކުޑަކަމުދާން" އެމީހާ ބުންޏެވެ.\nޖަވާބުގައި އިޔާޒް ވިދާޅުވީ ބޭލުމަށާއި އަރަން އުނދަގޫ ބޫޓަކަށް އަރައިގެން ތިބޭ ނަމަ، އޭގެ މަތިން ފެން ހިއްކާލެވިދާނެ ކަމަށެވެ.\n"ބާލާށާއި އަރަން އުނދަގޫ ބޫޓު، މިސާލަކަށް ސިފައިން އަރައިގެން ތިބޭ ބޫޓު ފަދަ ބޫޓެއް ނަމަ އޭގެ މަތިން ފެން ހިއްކާލެވިދާނެ. ނަމަވެސް ލާށާއި ބޭލުމަށް އުނދަގޫ ނޫން ނަމަ ޖެހޭނީ ބާލަން،" އިޔާޒް ވިދާޅުވިއެވެ.


Fuluhun gayah kulhu jehee PNC kamah dheyhavaagothah kuri tweet shaheem delete kurahvaifi – Iru\nފުލުހުން ގަޔަށް ކުޅު ޖެހީ ޕީއެންސީންކަމަށް ދޭހަވާގޮތައް ކުރި ޓްވީޓް ޝަހީމް ޑްލީޑް ކުރައްވައިފި\nފުލުހުން ގަޔަށް ކުޅު ޖެހީ ޕީއެންސީންކަމަށް ދޭހަވާގޮތައް 2018 ވަނަ އަހަރުގެ ރިޔާސީ އިންތިހާބުގައި ނާކާމިޔާބުވެ ވަޑައިގެންނެވި ކުރީގެ ރައީސް އަބްދުﷲ ޔާމިންގެ ރަނިންމޭޓު ޑރ. މުހައްމަދު ޝަހީމް މިއަދު ކުރެއްވި ޓްވީޓްކުރެއްވުމަށްފަހު އެ ޓްވީޓު ބަދަލުކުރައްވައި އާ ޓްވީޓެއް ކުރައްވައިފިއެވެ.\nޝަހީމް މިއަދު ހެނދުނު އެންމެ ފުރަތަމަ ކުރެއްވި ޓްވީޓުގައި ވިދާޅުވެފައިވަނީ، “ފުލުހުންގެ ގަޔަށް ހައްޕުޑު ޖެހުން ކުށްވެރިކުރަން. ޕީޕީއެމްގެ މެމްބަރުން އެޒާތުގެ ޢަމަލެއް ނުހިންގަވާނެކަމުގެ ފުރިހަމަ ޔަޤީންކަން އަޅުގަނޑަށް އެބައޮތް. ޕިޕީއެމަކީ ފުލުހުންނަށް އިހުތިރާމްކުރާ ތަހުޒީބު ޕާޓީއެއް. އެދެނީ އެކަން ކުރި ފަރާތެއް ހޯދައި ތަޙުޤީޤުކޮށް ޤާނޫނީ ފިޔަވަޅު އެޅުން،” ކަމަށެވެ.\nއަންގާރަ ދުވަހުގެ ރޭ މުޒާހަރާކޮށްފައިވަނީ ޕީޕީއެމް ޕީއެންސީ ކޯލިޝަން ގުޅިގެނެވެ. ނަމަވެސް ޝަހީމް ފުރަތަމަ ވިދާޅުވީ ޕީޕީއެމް މެންބަރެއް ކުޅުނުޖަހާނެކަމުގެ ޔަގީންކަން އެބައޮތްކަމަށެވެ. އެހެންކަމުން އެ ޓްވީޓުން ތުހުމަތުވަނީ މުޒާހަރާގައި ދެން ބައިވެރިވި ޕީއެންސީ މެމްބަރެއް ކުޅުޖެހިކަމަށެވެ.\nކުރިން ކުރެއްވި ޓްވީޓު ޑިލީޓް ކުރެއްވުމަށްފަހު ޝަހީމް ވަނީ އައު ޓްވީޓެއް ކުރައްވާފައެވެ.\nފްލެޓް ކޮމިޓީގެ އޮފީސް ޑިސްއިންފެކްޓްކޮށްފި\nއާ ޓްވީޓުގައި ވިދާޅުވެފައިވަނީ، “ފުލުހުންގެ ގަޔަށް ހައްޕުޑު ޖެހުން ކުށްވެރިކުރަން.ޕީޕީއެމް ޕީއެންސީ ކޯލިޝަނުން އެޒާތުގެ ޢަމަލެއް ނުހިންގަވާނެކަމުގެ ފުރިހަމަ ޔަޤީންކަން އެބައޮތް،” ކަމަށެވެ.\nމުޒާހަރާގެ ތެރެއިން ފުލުހުންގެ ގަޔަށް ކުޅު (ހައްޕުނޑު) ޖެހި މައްސަލަ ބަލާނެ ކަމަށް ކޮމިޝަނާ އޮފް ޕޮލިސް މުހައްމަދު ހަމީދު ވަނީ ވިދާޅުވެފައެވެ.\nތިވާނީ ހިންދުކޮޅުގަ ޖެހިފަހުރީ ކަމަށް